Taina omului şi a femeii 


„Toate îmi Sunt îngăduite, dar nu toate îmi sunt de folos. Toate îmi sunt îngăduite, 
dar nu mă voi lăsa biruit de ceva. 

Bucatele sunt pentru pântece și pântecele pentru bucate și Dumnezeu va nimici şi pe 
unul şi pe celelalte. Trupul însă nu e pentru desfrânare, ci pentru Domnul, şi Domnul este 
pentru trup. 

Iar Dumnezeu, Care a înviat pe Domnul, ne va învia și pe noi prin puterea Sa. 

Au nu știți că trupurile voastre sunt mădularele lui Hristos? Luând deci mădularele 
lui Hristos le voi face mădularele unei desfrânate? Nicidecum! 

Sau nu ştiţi că cel ce se alipeşte de desfrânate este un singur trup cu ea? "Căci vor fi 
- zice Scriptura - cei doi un singur trup”. 

Iar cel ce se alipește de Domnul este un duh cu El. 

Fugiţi de desfrânare! Orice păcat pe care-l va săvârşi omul este în afară de trup. Cine 
se dedă însă desfrânării păcătuieşte în însuși trupul său. 

Sau nu ştiţi că trupul vostru este templu al Duhului Sfânt care este în voi, pe care-L 
aveţi de la Dumnezeu și că voi nu sunteți ai voştri? 

Căci aţi fost cumpăraţi cu preț! Slăviţi, dar, pe Dumnezeu în trupul vostru şi în duhul 
vostru, care sunt ale lui Dumnezeu.” (1 Cor. 6/12-20.) 

* 

„Ucenicii I-au zis: Dacă astfel este pricina omului cu femeia, nu este de folos să se 
însoare. 

Iar El le-a zis: Nu toți pricep cuvântul acesta, ci aceia cărora le este dat. 

Că sunt fameni care s-au născut aşa din pântecele mamei lor; sunt fameni pe care 
oamenii i-au făcut fameni, și sunt fameni care s-au făcut fameni pe ei înşişi, pentru împărăţia 
cerurilor. Cine poate înțelege să înţeleagă.” (Matei. 19/10-12.) 

Selecții din Cuvântul lui Dumnezeu pe această temă. 


... Iată, florile Mele, acum vin şi vă cântă sfintele mironosiţe, sfinții mucenici, cetele 
îngerești, sfintele fecioare martire. Măi copii, măi copii cu suflet plin de bucurii, o, măi florile 
Mele! Mă bucur şi Eu de voi şi de bucuria voastră, căci în această noapte a urgiilor şi a destră- 
bălărilor numai voi M-aţi bucurat. O, stau şi plâng, că este plin pământul de păcate grele ce s- 
au făcut în această noapte, desfrânări mai rău ca în Sodoma şi Gomora, beţii, crime, avorturi. 
Nu Mă pot uita pe pământul Meu, nu Mă pot uita, de groaza fărădelegilor. Trupul a pus cu 
desăvârşire stăpânire pe suflet, căci un trup desfrânat şi îmbuibat este un suflet mort. O, iubiţi- 
lor, mâncarea și neînfrânarea l-au scos pe omul Adam din Eden. Mâncarea și neascultarea 
şi desfrânarea vor umple iadul. 


Extras din Cuvântul lui Dumnezeu, din 31-12-1955 
XX 


„.. Pe malurile apelor e scris un nume pocit: „litoral“. Şi pe acel mal sunt numai despu- 
iați și despuiate. E libertate la aceștia. Numai tu, creștine, n-ai libertate. Cum să mai aibă soarele 
lumina când îi vede pe aceştia? că s-a dat libertatea la lucrurile necurate şi s-a închis libertatea 
la lucrurile curate şi blestemul dumnezeiesc îi va ajunge pe aceştia care au interzis lucrurile 
curate. 


Extras din Cuvântul lui Dumnezeu, din 23-06-1977 
kk 

Vine vremea ca fiica ta să se despartă de acela din Sodoma, dar despărțirea va fi prin 
ascuţișul sabiei, că aşa a fost la început şi aşa va fi și la sfârșit. Nu legaţi fiicele voastre de cei 
nelegiuiți. Mai bine fiica ta să stea fecioară. 


Extras din Cuvântul lui Dumnezeu, din 20-09-1977 
kk 


ec 


.... A zis Domnul lisus: „Lungeşte-ţi rochița!“, şi s-a uitat urât la Mine. A spus Domnul 
isus: „Te-am văzut fumând!“, și s-a uitat ca cel mai aprig dușman al Meu. Nici Caiafa, nici 
Irod nu s-au uitat așa de aprig ca acel fecior sau fecioară. A spus Domnul lisus Hristos: „Să nu 
se poarte creştina cu capul descoperit, să nu se poarte cu piciorul descoperit, să nu se 
poarte cu tocuri la încălțăminte, ascuţit sau înalt“. Și la aceasta a fost mare război între Mine 
ŞI ei. Acum nu mai zic nimic. Tac şi înghit Eu, că e rândul Meu, dar mai târziu e rândul tău, că 
vei înghiți până te vei umfla şi vei crăpa şi vei striga şi nu te voi salva. E greu, tată, e greu ca 
cineva să facă ascultare de învăţătura Mea. E greu, e greu, tată. Asta e suferinţa vasului Meu: 
neascultarea poporului. Asta e, tată: neascultarea poporului întru toate. Fiule, putere am s-o 
vindec Eu, dar s-o vindece poporul care o chinuie. 


Extras din Cuvântul lui Dumnezeu, din 22-10-1978 
XX k 


Dumnezeu Tatăl, Fiul şi Duhul Sfânt binecuvintează cuvântul şi sfatul cuvântului care 
se coboară acum din sânul Treimii cereşti pentru ca să hrănească poporul cel cu nume sfânt. 
Amin. 


Eu sunt pâinea care se coboară din cer. Eu sunt Cuvântul, şi cobor la poporul cel cu 
nume sfânt, ca să-l hrănesc prin cuvânt. Cuvântul este pâinea care se coboară din cer şi din care 
se hrănesc cei ce cred din poporul cel cu nume sfânt, iar cei ce nu cred pe Dumnezeu Cuvân- 
tul, Care Se coboară prin cuvânt, aceia se hrănesc prin auz, dar nu și prin credință, şi 
aceia nu se hrănesc, şi aceia nu cresc mari prin cuvânt. Aceia sunt piperniciți, şi dacă au 
putere, n-au putere bună, şi au putere dăunătoare pentru mântuire, şi au putere de necredinţă cei 
ce nu cred. 


Pace ţie, popor cu nume sfânt! În numele Tatălui şi al Fiului și al Sfântului Duh, pace 
ție, popor cu nume de Ierusalim, căci lerusalim este nume sfânt, şi acesta este numele pe care- 
| porți din darul lui Dumnezeu, popor cu nume sfânt, popor unit cu Ierusalimul cel de sus, care 
s-a coborât peste tine, după cum era scris în Scripturi pentru vremea aceasta, şi despre care a 
scris loan cel iubit prin Scriptura care grăieşte: «Am văzut cetatea sfântă, Noul Ierusalim, 
coborându-se din cer, de la Dumnezeu, iar glasul Celui de pe tron a grăit: iată, noi le fac pe 
toate». Amin. (Vezi selecția tematică: „România - Noul Ierusalim - Noul Canaan ”, - şi pe files. fin; 
jumpshare; Google Drive; scribd; archive; pubhtml5, joomag, n.r.) 


O, popor cu nume sfânt, proorocit din vremea începutului împărăției cea nouă a lui lisus 
Hristos! Am hotărât să cobor iar spre tine prin cuvânt şi să-ți amintesc să nu fii numai cu numele 
popor al lui Dumnezeu, ci să fii cu viaţă sfântă şi pregătită bine înaintea Celui ce vine. Dar nu 
să te pocăieşti numai pentru o vreme, nu așa, şi să stai mereu priveghind. Nu priveghea numai 
un timp, ci priveghează până la capăt și crede până la capăt şi lasă-L pe Dumnezeu să lucreze 
peste tine cum ştie El, cum vede EI că trebuie. Să nu fii numai cu numele popor al acestei lucrări 
dumnezeieşti, şi să fii cu ființa şi cu viaţa şi cu toate îndeletnicirile, şi să fii cu credinţă şi prin 
credinţă, că aceasta va fi prima fericire rostită peste fiii acestui popor: ferice celui ce a fost 
chemat şi a crezut apoi în această lucrare a lui lisus Hristos, Care a venit prin cuvânt ca să- 
Şi gătească bine calea celei de a doua arătări în mijlocul oamenilor. Ferice vouă, celor ce cre- 
deţi în această coborâre cerească pe pământ! Şi iarăşi zic: vai vouă, celor ce aţi dat de 

acest izvor, de acest cuvânt de mântuire, și aţi fost necredincioși şi ispititori şi aţi părăsit 
această coborâre cerească! 


Poporule iubit, scoală-te spre fericire şi nu spre vaiet, că aceste două cuvinte vor con- 
duce de-a dreapta şi de-a stânga pe fiii acestei lucrări. 


O, am încă multe să-ţi spun, popor cu nume sfânt, dar le poți tu purta de-acum? lată, cei 
ce cred pe Dumnezeu Cuvântul se bucură purtând tot ce aduce cuvântul de la Dumnezeu, iar 
cei ce nu cred, aceia nu pot purta cele cu care Eu vin de-acum. Aceia nu pot crede, fiindcă 
celor ce ispitesc pe Dumnezeu Cuvântul întru lucrarea Sa, acelora nu le este dată puterea 
să creadă. Eu aşa am spus celui ce M-a rugat de vindecare zicându-Mi: «Doamne, dacă poți, 
fă-mi bine», iar Eu i-am răspuns: «Dacă poți crede, totul se poate împlini». Şi am auzit credința 
lui şi rugăciunea lui ca să-l ajut şi ca să-i dau putere să creadă, căci a spus: «Cred, Doamne. 
Ajută-mi în necredință, ajută-mi să cred». 


Apostolii Mei credeau, şi se rugau să le măresc credinţa, dar nu stăteau nepăsători în 
credinţă. Se rugau spunându-Mi: «Adaugă, Doamne, credinței noastre, adaugă credință». Şi 
tu, iubitul Meu popor, ai avut în mijlocul tău slava lui Dumnezeu, şi tot n-ai știut cum să crezi 
în ea, căci lucrarea aceasta este slava lui Dumnezeu în mijlocul tău, dar cine n-a stat mic sub 
ea, acela n-a înțeles pe Dumnezeu întru lucrarea Sa, întru mărirea Sa, căci acela n-a folosit sfiala 
cea sfântă de care avea atâta nevoie acest popor chemat, ca prin sfiala cea sfântă să fi dobândit 
har înaintea lui Dumnezeu. 


„.. Cerul nu este pământ, tată. Cerul este cer, şi pământul este pământ, şi este cerească 
unirea cerului cu pământul, nu este pământească. Dar cum să fac Eu cu tine ca să ştii bine 
această taină cerească? Iată, pentru această înțelepciune îţi trebuie ţie aplecare și pocăință 
adevărată şi amănunţită, şi sfială sfântă îţi trebuie în faţa cerului, că s-a aplecat cerul 
până la tine, poporul Meu iubit, s-a aplecat ca să te înveţe ce este cer, şi ce este pământ, şi 
ce este om ceresc și trup ceresc, că, fii atent, sunt și trupuri cereşti, şi trupuri pământeşti. 
O, de când trebuia să fii tu ceresc, popor cu nume din cer, popor cu nume sfânt, că asta este 
lucrarea la care trebuie să ajung Eu cu tine, Israele al făgăduinţei. Am venit prin cuvânt în calea 
ta ca să te îndemn spre pocăință, şi ca să lucrez apoi lecție cerească peste tine. Am venit să te 
nasc din nou, să te nasc din cer şi să nu-ți mai întinezi apoi cămașa cea pentru vremea aceasta, 
căci trebuie, tată, să-ți dau pe tine cămașa slavei care vine din cer pe pământul României, po- 
porul Meu cel sfânt din mijlocul acestui pământ binecuvântat și proorocit de Dumnezeu. 


Iată, lucrez lecţie cerească peste tine, dar tu trebuie să înveţi, tată, să înveţi ca să ştii ce 
să faci să fii moştenitor al slavei care vine cu Mine. Un picuţ, şi vin pe nori la tine ca să vadă 
şi lumea că sunt cu tine, poporul Meu cel mic, întru care am binevoit Eu pentru răscum- 
părarea făpturii. Tatăl Meu a binevoit întru Mine, iar Eu L-am ascultat întru toate pe Tatăl, 
dar tu, popor iubit, puțin de tot L-ai ascultat pe Cel ce a binevoit în mijlocul tău cu lucrare 
cerească. 


O, popor cu nume sfânt, atâta răbdare am avut cu tine! Cu atâta răbdare te-am hrănit şi 
te-am răbdat învăţându-te, ca să ştii lecţia împărăției cerurilor, tată, şi să încep cu tine împărăția 
cerurilor cea văzută, împărăția Mea întru duhul și trupul tău, popor cu nume sfânt şi cu alegere 
cerească, fiindcă din nou amintesc: nu voi M-aţi ales pe Mine, ci Eu v-am ales pe voi, copii ai 
poporului Meu, şi v-am ales ca să vă deprind să aveţi fire dumnezeiască, aşa cum a fost firea 
trupului Meu. (Vezi selecția tematică: „Împărăţia cerurilor nu vine în chip văzut”, - şi pe files.fm; 
jumpshare; joomag, archive; Google Drive; Scribd; pubhtml5, n.r.) Eu de aceea am venit de la Tatăl 


Taina omului şi a femeii 


şi am luat trup, ca să arăt la oameni ce va să zică firea dumnezeiască în om. Am luat asupra 
Mea toată firea omenească pentru ca să pot risipi păcatele oamenilor osândindu-le în trupul 
Meu, şi să le osândească și oamenii apoi în trupul lor, dar oamenii au rămas uniţi tot cu păcatele, 
pentru că oamenii n-au luat de la Mine chipul firii dumnezeiești. 


O, ce lecţii de fire dumnezeiască am lăsat Eu la oameni, dar oamenii nu s-au folosit de 
această minune, căci Eu am fost minunea întrupată a lui Dumnezeu în om, şi am devenit apoi 
calea oamenilor spre împărăția Tatălui Meu, Care M-a mărturisit pe Mine din cer ca Fiu al Său 
în vremea botezului Meu prin loan. 


„„. Ia adu-ţi tu aminte, ucenicule de acum, de convorbirea Mea cu cel ce M-a ispitit 
întrebându-Mă: «Doamne, se cuvine să-și lase omul femeia?». Vedeţi voi ce a avut el să Mă 
întrebe? Eu i-am răspuns după cum a fost întrebarea, căci a fost întrebare de la trup şi de la fire 
dacă a întrebat aşa ceva. I-am răspuns întrebând legea, că el avea de gând să Mă prindă ca pe 
un călcător de lege, şi i-am zis: «Ce v-a spus Moise?». Şi a continuat şi el şi Eu amintindu-i de 
orânduiala lui Dumnezeu cea dintru începutul cel curat. El Mi-a zis că «Moise a dar voie de 
despărţire cu carte de despărțire», iar Eu i-am răspuns arătând învârtoşarea celor pentru care 
s-a scris această lege, că legea nu este scrisă pentru cei ce lucrează drept, ci pentru cei ce lu- 
crează nelegiuire, căci pentru cei nelegiuiți este lege aparte, adică lege mai îngăduitoare cu 
nelegiuirea, ca să nu piară omul până la capăt, tată. I-am răspuns celui ispititor, celui trupesc, 
celui învârtoşat şi i-am spus că n-a fost aşa de la început, şi i-am spus că în vremea învârtoşării 
inimii omului a venit legea. I-am spus că de la început a fost bărbat şi femeie, şi vor fi 
amândoi un trup, precum a fost de la început. Întâi a fost un singur trup, şi după aceea s-a 
făcut încă unul, ca din unul să fie bărbat şi femeie întru unirea cea de la început. Şi ce ziceţi voi 
că a înţeles cel ispititor? Vă spun Eu ce a înţeles, că a înţeles trupește şi nu cereşte, fiindcă 
înțelepciunea care vine de la trup, aceea este lege peste trup, şi legea osândeşte duhul și îl trage 
la trup şi la înțelepciune de trup, și nu M-a putut prinde în cuvânt cel ispititor, că el nici n-a 
înțeles vorbirea Mea cea dintru început. Dar peste ucenicii Mei, care erau de față, a lucrat înţe- 
lepciunea cea dintru început, şi ei au înţeles vorbirea Mea în celălalt fel, în felul cel bun dintre 
cele două feluri de vorbiri peste două feluri de inimi. Ei au înţeles cum a fost lucrarea şi așezarea 
întru început şi că Cel ce i-a făcut pe cei doi la început i-a făcut bărbat şi femeie, şi nu sunt doi, 
ci sunt unul, uniți întru Domnul, şi ceea ce a unit Domnul să nu despartă omul. 


Ucenicii au înţeles taina cea dintru început şi au spus: «Doamne, dacă astfel este 
pricina omului cu femeia, nu este omului de folos să se însoare». lar Eu le-am spus lor că 
nu toţi pricep această taină, ci numai cei cărora le este dat de la Dumnezeu să priceapă, şi 
le-am desluşit lor lucrarea curăţeniei de fire şi de trup şi le-am adăugat că unii încă din pântecele 
mamei lor iau fire duhovnicească şi se nasc cu ea şi viețuiesc cu ea în mijlocul oamenilor, şi 
sunt aceștia, așa cum spune cuvântul, fameni încă din naştere. Dar fiți atenţi, copiii Mei, că în 
această grupă de fameni puţini de tot sunt născuţi aşa pentru ca să fie lucrători ai împărăției 
cerurilor, așa cum a fost Pavel apostolul şi multe alte scule dumnezeiești. Fiţi atenți, că în 
această grupă de fameni este altceva, este lucru care vine de la păcate trupești, tată. În ordinea 
lucrării de fameni, sunt fameni născuţi aşa din pântecele mamei lor, şi sunt alți fameni 
făcuţi de oameni să fie fameni, dar sunt fameni, măi copii, care din dragoste de sfinţenie 
de fire şi de trup s-au făcut pe ei înşişi fameni, pentru ca să aibă în ei tronul împărăției 
cerurilor. Aceştia din urmă sunt adevărații monahi, după vorba care se tâlcuiește în bise- 
rica de azi, cu viaţă de famen. Acest fel de oameni, şi dintre bărbaţi şi dintre femei, sunt 
şi vor fi mulți laolaltă, şi sunt mulți laolaltă bărbați şi femei, aşa cum a fost întru început 
dintru unul. Că monahul de azi care pleacă dintre oameni ca să ducă viaţă de famen, acela este 
în luptă cu firea, de vreme ce se pitește şi pleacă din calea ispitei trupeșşti, şi acela nu s-a făcut 

mai întâi famen, şi este pe cale de a se lupta să fie găsit famen. Dar cel care se face pe el însuși 
famen pentru ca să fie locaş al împărăției cerești cea dintru început, această taină este altceva, 
măi copii ai poporului Meu, căci această lucrare este calea și viaţa în care trebuie să te aşez Eu 
pe tine, tată, ca să fii tu popor cu trupuri cereşti, ca la început când era bărbat şi femeie dintr- 
unul. Eu aș voi să poţi purta de acum taina aceasta pe care am să ţi-o spun de mult, pe 
care ţi-am spus-o demult, dar n-ai putut-o purta întru tot înţelesul ei cel tainic şi adânc 
înfipt în veacurile cerurilor, căci rădăcina acestei taine îşi are firul ei întru început când 
omul era în Eden şi când din bărbat a luat Domnul pe femeie, şi a făcut Domnul bărbat şi 
femeie într-un singur trup, de vreme ce dintr-un trup a făcut două trupuri. Mâna lui 
Dumnezeu a făcut două trupuri dintr-un singur trup, bărbat şi femeie numindu-se acest 
trup. (Vezi și „, Casa Domnului ”, dicteu Divin prin Jakob Lorber, n.r.) 


De aceea am zis Eu că te-am pus la încercare ca să-ţi arăt credinţa şi înțelepciunea cu 
care ai stat în această lucrare vreme de patruzeci de ani, popor cu nume sfânt, căci numele tău 
este numele Meu pe care-l porți tu mâncând de la masa Mea de cuvânt dumnezeiesc. De patru- 
zeci de ani am coborât prin cuvânt în România, pe care Tatăl Meu a logodit-o cu Mine la naș- 
terea Mea și a ei ca să-Mi fie ea mireasă la venirea Mea de acum. 


Aş veni la tine, popor iubit, ca să-ți spun de acum taina despre România, dar tu nu 
o poți purta nici acum, şi iată, Eu mai aştept un pic. Tu n-ai putut purta nici taina Mea despre 
tine, tată, pentru că tu nu M-ai ascultat ca să vorbesc Eu cu tine ca în cer şi ca să înţelegi ce 
înseamnă cer, să înţelegi de-acum. Tu n-ai putut să Mă asculți ca să te fi făcut famen pentru ca 
să fu locaş al împărăției Mele întru tine, să te fi făcut famen tu şi toată casa ta şi să încep cu tine 
să repar stricăciunea care s-a iscat din pricina necredinţei şi a neascultării omului cel de la în- 
ceput. 


Omul cel de la început n-a crezut că va muri dacă va lua din cele oprite de Mine, şi i s- 
a socotit necredinţă dacă a luat, și de la necredinţă a murit omul prin păcatul neascultării. Dacă 
tu credeai, creştine, tot ce ţi-am spus Eu din cer, era acum cer pe pământul acestei lucrări, aşa 
cum a fost la început când nu era moartea venită peste om, și aș fi lucrat pentru tine cer nou și 
pământ nou şi om nou, îmbrăcat întru nestricăciune, și aş fi dat mâna prin mâna ta la mulți. Dar 
din lipsa ta de smerenie, tu n-ai dobândit har, creștine, și te-ai împotrivit ca şi Petru când lucram 
Eu peste apostolii Mei taina cuvântului despre împărăţia cerurilor, care este făcută și întocmită 
din clipa când Eu M-am întrupat născându-Mă Om din Fecioară. Nici ţie, popor iubit, nu ţi-a 
spus mai mult această taină a Mea despre naşterea Mea din Fecioară, venit de la Tatăl şi de la 
Duhul Sfânt în Fecioară, ca să Mă nasc şi din trup şi să iau asupra Mea firea omului, și să repare 
Dumnezeu ce a stricat omul. lată, întru început a lucrat Tatăl Meu, şi spre sfârşitul vremilor 
iarăși a lucrat făcându-l iar pe om din cer, și iarăşi lucrează, voind să-l învieze pe tot omul prin 
lucrarea Duhului Sfânt întru Tatăl şi Fiul, prin Care toate s-au lucrat. 


„... a de la Mine fire dumnezeiască, poporul Meu, și să nu mai fie dezbinare în trupul 
tău, tată, și să fii trup tare şi întreg în mădulare, şi după numărul mădularelor. Nu cumva să fie 
lipsă în trup. Să se scoale unul din poporul Meu și să rostească numărul mădularelor trupului 
lui Hristos în poporul lui Hristos, în biserica lui Hristos. 


Lasă-te născut de sus, creştine tată, ia fire dumnezeiască între oameni, ia lucrarea Mea, 
ia puterea Mea, şi arată-te oamenilor cu Mine. Dacă eşti bolnav și nu poți, iată, Eu te vindec de 
tot ce este rău ție, şi nu mai spun: «Du-te, și să nu spui nimănui», şi îţi spun: du-te şi să spui 
tuturor despre lucrarea lui lisus Hristos care este cu tine. Scoală-te şi Mă vestește pe Mine, 

că pe tine te vestești, pe tine lângă Mine, ca să vin lângă tine și să Mă arăt că sunt lângă tine, și 
să te vadă lumea cu Mine, creştine al împărăției lui Dumnezeu. 


Am multe să-ţi iert, poporul Meu, că în păcate te-ai născut, căci unirea femeii cu 
bărbatul, unirea cea după trup este păcatul, şi nu s-a înţeles ce a fost păcatul. În păcat se 
zămisleşte omul, din păcate se naşte omul, şi se mai și mândreşte omul, şi nu face ce a făcut 
David, care-și rupea inima la gândul păcatelor sale, căci după călcarea poruncii s-a născut 
în Adam firea, firea cea trupească, cea păcătoasă, măi copii. Nu Domnul a lăsat aşa, ci 


omul a născut această fire, prin păcatul neascultării, tată. De atunci veghez mereu peste 
om, ca să fac prilej de reparare din stricăciune, că Mi-e milă să las stricată lucrarea Mea în om. 


Eu sunt Omul Cel nou, Omul Cel dintâi, născut din Tatăl mai înainte de veci, şi am făcut 
omul după chipul şi asemănarea lui Dumnezeu Tatăl, Fiul şi Duhul Sfânt, şi când am făcut încă 
un trup dintr-unul, am lucrat ca în cer, şi aşa am făcut Noi două trupuri dintr-unul. Noi n-am 
lucrat cum lucrează lucrarea omului şi a firii trupului omului. Și, apoi, Eu sunt Omul Cel 
născut din om, adică din Fecioara cea care M-a născut de la Duhul Sfânt, şi aşa este lu- 
crarea lui Dumnezeu, şi nu este ca lucrarea omului, și, iarăşi, lucrarea omului nu este ca 
lucrarea lui Dumnezeu, şi de aceea omului îi trebuie lucrare de pocăință în toată vremea trupului 
său cel stricăcios, până ce acest trup se va îmbrăca cu lucrarea nestricăciunii prin repara- 
rea care va veni de la Dumnezeu. Dar Eu vă spun că a şi venit Domnul cu lucrarea de reparare 
a stricăciunii care vine de la omul cel firesc. (Vezi selecția tematică: „Taina de mântuire a omenirii 
- taina nestricăciunii ”, - şi pe files.fim; jumpshare; Google Drive; Scribd; pubhtml5; joomag; archive; 
n.r.) 


Măi copii, cum a făcut Tatăl, Fiul şi Duhul Sfânt, cum l-a făcut pe om? Iată întrebare 
din cer. Cum M-am născut Eu dintr-o Fecioară apoi? Dintr-o Fecioară M-am făcut Om, luând 
toată firea omului, ca să arăt omului că omul poate avea fire dumnezeiască în trup. M-am născut 
om ca Şi tine, omule, ca să-ți fiu ție Mântuitor omorând şi osândind în trup păcatul, ca să nu mai 
fie păcat în trup, ca să nu fie omul osândit până în veci. Dar lucrarea Mea se potriveşte cu 
lucrarea ta? Repararea Mea se potriveşte cu repararea ta? Nu se potriveşte, şi îţi trebuie pocăință 
în toată vremea trupului tău. Din Adam a luat Domnul pe femeie, şi acest trup s-a numit apoi 
bărbat şi femeie. Din Fecioară a luat Domnul pe om, ca să fie Domnul cu oamenii, ca să coboare 
Domnul până la om şi ca să-l ridice iar la ceruri pe om, şi i-am dat iarăși omului naştere de sus. 
Şi prin ce i-am dat? Prin credința în Dumnezeu lisus Hristos, Care prin naşterea Sa din om a 
reparat lucrarea de pieire a omului, a trupului omului, prin credinţa omului în Cel coborât din 
cer în om. 


Rostesc pace peste tine. In numele Preasfintei Treimi, Tatăl, Fiul şi Duhul Sfânt, pace 
cerească peste poporul Meu cel cu nume sfânt! Pace şi ridicare, pace şi pocăință peste inima 
poporului Meu! Pocăinţă şi umilinţă, şi nu semeţie, și nu îndrăzneală fără de pocăință. 


Poporul Meu, voi privi peste tine cum Îmi vei deschide, iar dacă ești necredincios şi nu 
vei deschide Domnului, Eu voi trece prin uşile închise şi te voi cerceta ca să vii spre pocăință. 
Amin, amin, amin. 

Extras din Cuvântul lui Dumnezeu la sărbătoarea întâiului mucenic și arhidiacon Ștefan, 
din 09-01-1994 

Eu mereu te-am povăţuit să nu mai ii la trupul tău, și să ţii la trupul cel pentru Duhul 
Sfânt, căci trupul tău, creştine tată, scris este că este templu al Duhului Sfânt. Şi iarăşi scris este 
în Scripturi că voi, creştinii Mei, nu sunteţi ai voștri şi că trupurile în care staţi voi, trebuie să 

fie sălașe ale lucrării Duhului Sfânt. Chiar dacă ai da să zici că Avraam sau Ilie sau David sau 
apostolii au mâncat lapte şi carne şi unt, tu să nu mai zici aşa de-acum, şi să te gândeşti bine ce 
ZICI ŞI să cercetezi bine ce însemni tu pentru ei, pentru cer şi pentru veacul care vine acum 
pregătindu-se prin tine, Israele al ascultării cea din urmă. Cu tine este altceva. Tu împlinești ce 
n-au împlinit ei, ce a mai rămas de împlinit pentru întoarcerea în Eden, unde moartea va fi 
aruncată afară şi când prin tine se va ierta toată neîmplinirea celor de până la tine, căci tu îm- 
plineşti ce a mai rămas neîmplinit. Nu te sminti cu sfânta Scriptură pe care o ţii în față, și 
fii atent că sfânta Scriptură este Duh Sfânt, nu este carne şi fire, chiar dacă în ea se găsesc 
îndemnuri pentru cei fără de orânduiala sfinţeniei, fără de puterea iubirii de Dumnezeu. Este în 
ca şi lege pentru oameni, ca să fie oamenii călăuziți până la starea de sfinţenie, dar fiii lui 
Dumnezeu se ridică deasupra legii, ca să treacă spre starea cea sfântă de la început. Pe 
vremea apostolilor, vreme despre care au rămas în Scriptură orânduieli şi lucrare peste biserică, 
uitaţi-vă bine că biserica neascultătoare de pe atunci primea rânduială prin apostoli, după starea 
bisericii, dar asta nu înseamnă să faci şi tu, ascultătorule, ca şi cei care nu ascultau, și pentru 
care se scriau rânduieli prin apostoli. Ce faci tu când citeşti în carte despre văduvele tinere pe 
care le-a povăţuit Pavel să se mărite? Şi de ce a vrut apostolul Pavel să se mărite acestea după 
moartea bărbaţilor lor? Ca să nu preacurvească fără lege, tată, pentru că acelea nu alegeau viaţa 
cea curată în Hristos, și trebuia să rămână sub lege acelea, pentru că pe atunci nici iudeii şi nici 
apostolii nu pricepeau de ajuns că legea nu-l poate avea pe om pentru Hristos. Apostolii price- 
peau, dar nu puteau îndeajuns să pătrundă cu cele noi peste cele vechi așa, deodată, că era 
împietrire şi nu pricepeau iudeii care veneau spre încreştinare şi care erau învăţaţi cu legea. Dar 
tu, Israele de azi, trebuie să înţelegi că truda Mea e pe sfârşite, şi trebuie să am un popor așa 
cum este cerul sfânt. Așa, şi nu te sminti că-ţi cer să fii cum este cerul sfânt, cum este Ierusalimul 
cel de sus, cel prin har Ierusalim, și care a câştigat prin har Ierusalimul cel de sus, după cum a 
fost rostită făgăduinţa peste Avraam. 


Ascultă, Israele, glasul Meu, ascultă povaţa Mea, măi Israele, că tu eşti ales pentru 
sfințire, nu eşti după trup; eşti ales pentru cele ce vor fi mai presus de trup, tată. Nu te lua 
după cei din poporul Meu care n-au vrut să împlinească cele profeţite încă din vremea trupului 
lui Verginica. Eu ţi-am spus azi că este cel mai frumos și cel mai sfânt Paşti şi cea mai sfântă 
zi de înviere din viaţa ta cu Mine, măi Israele. Vorbesc de cei care n-au lepădat cele aşezate 
pentru acum, pentru de acum înainte până la arătarea Mea pe nori, tată. Acum rămâne să văd 
ce să fac cu cei ce au scuipat peste așezarea cerută pentru vremea în care suntem ajunşi cu 
veacurile cerului. Eu, Domnul, Îmi voi aduce aminte de toţi cei ce au numele rostit de cer prin 
această profeție, şi voi scormoni şi în carne şi în piatră, şi voi zgudui toate casele de creștini 
care au peste ele mărturia acestei profeții, şi voi pune întrebarea: „De ce ai părăsit pe Domnul, 
tu, casă a lui Israel, şi ca să te închini la idolii trupului tău şi ai veacului cel rău?“. Îi voi 
întoarce cu faţa la Mine pe toţi cei care au auzit de la Domnul şi au scuipat pe cuvintele aduse 
de Mine pentru ca să fie împlinite, că le-am adus ca să trăiască în voi, copii ai acestei profeții. 


Extras din Cuvântul lui Dumnezeu la praznicul Învierii Domnului, din 01-05-1994 

„... lar voi, cel ce veţi fi numiţi ca ajutor al Domnului la lucru, nu vă opriți în sfatul celor 
răzvrătiți şi nu pregetaţi să fiți de ajutor Domnului. Alţii au lăsat familii și au mers cu Mine. 
Alţii au lăsat mirese îmbrăcate curat şi au plecat la apostolie cu Domnul. M-am dus în Cana 
Galileii la nuntă şi am făcut minunea vinului din apă, și dacă a văzut mirele pe Domnul minu- 
nilor, a lăsat mireasa și a plecat ca apostol al Domnului, și a rămas cu Mine acela şi a lucrat 
mult pentru împărăția Mea peste oameni. lată de ce am fost Eu la nuntă, și nu așa cum spun 
oamenii lumii. 

Am grăit cu cei pe care-i adaug sfatului lui Israel. Am grăit şi pentru cei din marginea 
acestei stâne, dar acum te vei da la răzvrătire, creştine vinovat cerului. Dă-te, tată, dacă asta 
alegi. Poate vrei să te duci în drumul oilor slabe, ca să ţipi că nu sunt Eu Cel ce-ţi spun acestea, 
şi că sunt unii care strică legea lui Dumnezeu. Du-te, creștine, și zi ce vrei, dar aceasta este 
adevărat, că Adam a făcut acest păcat în rai, şi tu îl faci pe pământ de șapte mii de ani. 


Eu n-am binecuvântat nunta şi patul nunții, şi tu vei spune, poate, că Eu vin şi stric legea 
ta, dar Eu, de la început, nu așa aveam să înmulţesc făptura, ci prin Duhul Sfânt şi prin cuvânt. 
În loc să fi mers şi tu cu Mine aşa cum a mers mirele de la nunta din Cana Galileii, tu zici că nu 
sunt Eu Domnul lisus Hristos, Cel Care vorbesc cu tine. Dacă zici aşa, du-te şi îți pierde minţile, 
că aşa vrei tu, de frică să nu ţi se ia poftele trupului. De luat tot ţi se ia, că n-o să-ţi mai ardă de 
păcat, dar deschide cartea şi citește cum a fost pedeapsa poporului Israel pentru cârtire. Mai 
bine pune, tată, mâna pe coarnele plugului şi uită-te spre Dumnezeu și ia ca iubire virtuțile 
creștineşti pe care le-am avut Eu în mijlocul oamenilor, că unii învăţaţi au plecat din învățătura 
lumii şi au îmbrățișat lucrarea virtuților, fugind din lume şi din duhul ei și din știința lumii. 
Fericit vei fi tu, Israele, dacă vei pune în fața ta mustrarea Mea, ca să alegi cununa care vine din 
lucrarea ei, că iată, caut bine, şi voi pune peste tine veghetori, şi le voi da de la Mine ca să ai tu, 
care vei alege lucrarea ascultării. 

Extras din Cuvântul lui Dumnezeu la sărbătoarea sfinților împărați Constantin şi Elena, 
din 03-06-1994 

O, creştinilor, împărăţia voastră nu trebuie să fie din lumea aceasta. Mucenicii, care sunt 
acum sfinții cerului, apostolii, şi cei ce plecau din duhul lumii au înţeles această Scriptură, şi se 
foloseau de lumea aceasta ca şi cum nu se foloseau de ea. Omul și-a întocmit lege peste el, și 
între om şi om, şi nu e liber omul. Iată, acum, la sfârşitul veacului, pot să spun cu libertate de 
cuvânt, că nu mai am pe cezarul, nici pe Anna și Caiafa de care să Mă furişez; pot să spun că e 
greu de omul care se căsătorește, greu de tot, că un astfel de om este legat, este rob, şi nu este 
liber, este plin de griji, este greu de el. Iată, nu este de folos omului să se căsătorească, dar pe 
cine mai vezi că înțelege această Scriptură a Mea pe care am lăsat-o prin apostolii Mei? Nici un 
folos nu vine de la această lege, că lege este, măi copii. Nimic nu iese bun din legea aceasta, 
decât oameni din oameni, robi din robi, oameni fără libertate pe pământ, şi nu poate omul că- 
sătorit să fie robul Meu, nu poate, că are multe piedici, multe de dus pe calea sa. Chiar şi tu, 
poporul Meu, ai crezut că se poate. Nu se poate, tată, nu se poate. Eu n-am venit să-ţi spun 
niciodată această zdrobire a ta și a Mea. De două mii de ani, puțin de tot a fost înţeleasă această 
Scriptură, şi puţini s-au lăsat smulşi din robia aceasta. Omul căsătorit este rob legii acesteia, și 
este păcătos, şi nu are cum, nu are libertatea să fie al lui Hristos, ucenic al lui Hristos. Omul 
care se leagă de ceva sau de cineva în viaţa lui de om, nu poate să fie ucenic al lui Hristos, din 
pricina legăturii. Își lasă omul urmași asemenea lui, şi nu asemenea Mie. Eu pe apostolii Mei i- 
am despărţit de tot ce era al lor ca să pot să-i am ucenici şi una cu Mine şi ca să se cheme că 
sunt sub grija Tatălui. 


Greu s-a înțeles această Scriptură pe pământ, greu de tot. Nici călugării de azi, nu zic de 
cei de demult, zic de cei de azi, că nici ei nu au libertatea în Hristos. Au rude, au mamă şi tată, 
au prieteni în lume, au robia luxului şi au averi pământești și sunt robi a cele ce au, a ceea ce-i 
robeşte pe ei, nu sunt robi ai lui lisus Hristos, ucenici ai lui lisus Hristos. N-ai înţeles nici tu, 
poporul Meu, nici tu n-ai ştiut să te foloseşti de prilejul de a nu mai fi rob. O, de ce ziceţi voi 
că zice Scriptura când zice de cei ce au femei să fie ca şi cum n-ar avea, că vremea s-a scurtat; 
şi de cei ce se folosesc de lumea aceasta să fie ca şi cum nu s-ar folosi de ea? 

N-ai înțeles nici tu, poporul Meu, şi Eu n-am avut cum să te aduc să înţelegi, că dacă Eu 
nu căutam la inima ta pe care o vedeam că nu poate fără căsătorie, Eu n-aș mai fi avut acum cu 
cine să vorbesc pe pământ, n-ai mai fi stat să asculți cuvântul Meu şi să-l scrii ca să rămână 
înființată vorbirea Mea de azi. N-ai mai fi stat să Mă asculţi ce vorbesc Eu din cer, ca să rămână 
mărturie că am vorbit pe pământ şi că nimeni n-a înţeles vorbirea Mea, că nici tu n-ai înțeles 
planul Meu și vorbirea Mea, Israele. Măcar copiii tăi, măcar ei să nu mai 1a jugul robiei, să nu 
mai caute și ei împărăția acestei lumi, și s-o ia de la Mine pe cea care nu este din lumea aceasta. 


Eu n-am venit să unesc omul cu omul, şi am venit să unesc pe om cu Mine, Care sunt 
din cer, nu din lumea aceasta. Eu sunt de dincolo de ea, fiilor. Eu, ştiţi de ce am venit, că scris 
este de ce am venit. Am venit să despart pe om de femeia sa, nu de femeie, ci de femeia sa; pe 
mamă, de fiică; pe soacră, de noră; pe frate, de soră; pe creştin, de lume, şi iată, pe creştin, de 
creștin, că nu toţi creştinii s-au lepădat de lume. Cei ce s-au lepădat de trup şi de lume, să se 
dea de-a dreapta Mea, iar cei ce nu pot să facă aceasta, să nu se dea de-a dreapta Mea şi să nu 
stea cu cei din dreapta. Iar pe cel ce Eu îl dau în stânga Mea, tu să nu-l iei să-l pui în dreapta, 
că nu e bun pentru dreapta Mea acela. 


Eu am spus: „Jubiţi-vă unu pe altul“, n-am spus „ubiţi-vă unul cu altul“. Am spus să 
fie iubire între cei ce sunt ai lui Hristos. Eu pentru aceia vorbeam. N-am spus lumii așa ceva, ci 
am spus celor ce nu sunt din lumea aceasta. Iubirea nu este pentru lume, fiilor, nu este în lume. 
Iubirea nu este din lumea aceasta, pentru că iubirea, Eu sunt. Dacă un om îşi dă viaţa pentru ca 
să scape viața altui om, nu este nimic aceasta. Eu sufletul Mi l-am pus pentru lume, nu trupul. 
Eu sufletul Mi-am răstignit, dar omului îi vine greu să înțeleagă jertfa iubirii Mele. Cei ce sunt 
trupeşti, în zadar își dau sufletul şi trupul pentru alţii, căci nu este tot la fel, măi copii. 


De ce crezi tu, Israele, că îți spun să nu te iei după proorocul mincinos, care aseamănă 
cele pământești cu iubirea cea din cer? Păi împărăţia cea de pe pământ, cea din pământ făcută, 
i-a tras pe toţi spre ea, şi au clădit toţi la ea, şi rămân toţi de ea, toți cei care își pun nădejdea în 
ea, pentru că de acum, în locul ei îşi face loc împărăția Mea cea din cer, cea de cer, şi pentru ea 
nu-ți trebuie munca trupului tău, şi îţi trebuie numai aripi sufletului și libertate, fiule. Una este 
să faci ceva în numele Meu, şi alta este să faci ceva în numele tău, căci iubirea Mea e din cer, 
nu e din lumea aceasta. 


Eu am venit să te scot pe tine de sub robie, măi Israele, poporul Meu luat din lume, că 
te-am luat de pe pământ şi te-am suit la ceruri, că dacă Eu sunt lângă tine și în mijlocul tău cu 
graiul Meu, fii înțelept cum vine aceasta. Eu sunt din cer, Eu sunt cu cerul lângă tine. Eu așa 
am voit, ca să merg la Tatăl după patima şi învierea Mea, şi să pregătesc loc, ca acolo unde 
sunt Eu, să fie şi ai Mei, care Mă vor alege pe Mine ca să-Mi fie ucenici, care vor ieși din robie 
ca să fie liberi şi ca să poată fi ucenici ai lui lisus Hristos. Omul legat de femeie sau femeia 
legată de bărbat nu poate fi pentru Hristos. De aceea ţi-am spus demult, poporul Meu, şi te-am 
povăţuit s-o ai ca pe o soră curată pe soția ta și să fii ucenic Mie, tu și toată casa ta, şi să fii 
poporul Meu cu tot ce ai tu, măi creştine, şi să te numeşti liber, şi să nu te mai însori, şi să nu 
te mai măriţi, şi să nu mai bei şi să nu mai mănânci ca în lume, şi să veghezi ţi-am spus, şi te- 
am învăţat să nu mai zici cum zice lumea, care zice că așa a lăsat Dumnezeu. O, tu să nu zici 
aşa, măi poporul Meu. Nu aşa am lăsat Eu. Eu la Cana Galileii nu M-am dus să binecuvintez 
nunta şi patul nunţii. Eu nu pentru asta am venit de la Tatăl. M-am dus să despart pe mire de 
mireasă, şi așa am făcut. I-am scos de sub lege pe cei ce erau gata să ia jugul robiei. 


Eu i-am ştiut mai dinainte pe cei doisprezece, căci Mi i-a spus Tatăl Meu pe toți, dar să 
nu te sminteşti că de ce Mi l-a dat și pe luda dacă el nu era bun. Era scris că trebuie să pătimesc, 

şi Iuda avea de împlinit Scriptura ca să Mă vândă fariseilor spre răstignire. Dar îl voi ierta, că 
de atunci l-am iertat, dar el a fost prost şi s-a dus să stea în iad până la venirea Mea pe norii 
slavei. Şi-a luat singur plata pentru fapta lui. S-a pocăit de ceea ce a făcut şi s-a osândit pe sine, 
şi Eu l-am iertat, măi copii, şi îi voi da ridicare și înviere pentru rugăciunile tale, poporul Meu, 
că te-am pus rugător la Mine pentru Iuda, şi tu M-ai ascultat şi ai pomenit pe luda înaintea Mea, 
şi ascultată ţi-a fost ție rugăciunea. 


Am spus că i-am ştiut mai dinainte pe cei doisprezece, şi printre ei era ales de Tatăl Meu 
şi mirele de la Cana Galileii, şi M-am dus să-l iau cu Mine ucenic, și l-am luat, iar pe mireasă 
am trecut-o între cei ce slujeau lui Hristos şi împărăției cerurilor. Măi copii, Eu nu pot să Mă 
amestec cu binecuvântare peste patul nunţii, pentru că scris este de cei ce sunt ai lui Hristos, că 
aceia şi-au răstignit trupul şi poftele şi sunt liberi față de lege. Un fluturaş e mai liber ca omul. 
EI zboară din floare în floare și se bucură şi e liber. Păsările cerului sunt libere şi până ce intră 
în veșnicie, și după aceea sunt libere, dar cu omul nu s-a întâmplat tot aşa, că omul este legat 
de om până la moarte; soţul este legat de soție şi de copii şi de neamuri și de casă, şi n-are cum 
să fie un astfel de om ucenic al lui Iisus Hristos, nu are cum merge după Hristos. 


Apostolii, şi ei aveau cu ei femeie, dar nu era a lor, ci era ucenică a lui Hristos, pentru 
că Dumnezeu așa a făcut de la început, bărbat şi femeie a făcut, ca să fie de ajutor femeia, că 
aşa am spus Noi, să facem un ajutor bărbatului, un ajutor potrivit pentru el. Când l-a făcut 
Dumnezeu pe om, bărbat şi femeie a făcut, şi apoi trupul acesta s-a smuls din braţul lui Dum- 
nezeu şi a făcut altceva, şi n-a mai înmulțit Domnul pe oameni, şi oamenii s-au înmulțit ei, și 
de aceea Domnul i-a spus femeii: «În dureri vei naște fii». Eu când am făcut încă un om dintr- 
unul, nu l-a durut nimic pe Adam, dar când omul îl face pe om, omul naște în dureri, şi în dureri 
trăieşte și în dureri moare, și vai omului dacă se duce tot la durere aşa cum s-a dus Iuda! Omul 
legat prin lege, are împărăţia lui, și dacă aș intra în casa lui și 1-aș spune: „Vino după Mine! “, 
omul nu poate să meargă, că e legat, nu e liber să meargă după Mine, şi cu Mine pe cale nu se 
poate altfel. Eu nu pot lua cu Mine omul cu tot cu casa lui, cu tot cu soţia şi cu copiii lui, că în 
împărăția Mea nu este însurat și măritat, ci e viață îngerească în trup. Eu Mă duc departe și las 
omul acolo unde şi-a ales să fie. Eu n-am piedici, n-am patrie statornică, n-am tată şi mamă pe 
pământ, n-am fraţi şi surori din pământ, n-am decât pe Tatăl Meu Cel ceresc, Cel veșnic, Cel 
stăpân peste toate, şi te am pe tine, poporul Meu, care voieşti să fii ucenic al Meu, care voieşti 
să-Mi fii mamă şi tată și frate după voia Mea. 


Extras din Cuvântul lui Dumnezeu din Duminica tuturor sfinților, din 26-06-1994 
XX 


O, copii frumoşi, aşa cum a fost Daniel cel preaiubit şi scump al Meu! Era frumos Da- 
niel, şi n-a voit să mănânce din hrana împăratului veacului acesta, şi era frumos mâncând se- 
minţe şi legume, căci sămânţa încolțește și dă rod frumos şi tânăr. Cine mănâncă mâncare cu 
carne, acela nu este frumos ca Daniel. Cine mănâncă legume din semințe, şi seminţe din 
legume şi din fructe, acela este frumos ca Daniel şi ca cei trei prieteni ai săi, care iubeau 
pe Dumnezeu şi care iubeau curăţenia de trup. (Vezi „, Ce spurcă pe om, ce intră sau ce iese 
din el?”, n.r.) Să fiți frumoşi, şi sănătoşi să fiți, măi fiilor colindători, măi fiilor din Ierusalim. 
Să fiți curaţi, că sufletele şi trupurile tinerilor lumii sunt murdare și întinate şi urâte şi vândute 
patimilor și duhului destrăbălat al lui Baal, care învaţă să cânte şi să joace la trâmbiţa lui Baal. 
Fiţi cuminţi cu mintea şi cu inima și fiți uniți cu Mine şi întru Mine, că şi Eu am fost tânăr, și 
n-am îmbătrânit. Am fost tânăr şi am fost ispitit de cele ale veacului acesta, că am plecat în 
pustie şi am stat flămând patruzeci de zile şi patruzeci de nopți ca să-Mi pregătesc ieşirea Mea 
cea dumnezeiască, dinainte de patimă. Şi a venit după Mine duhul veacului acesta şi M-a ispitit 
în clipa când am flămânzit, după cele patruzeci de zile, şi a voit să-Mi ispitească statornicia și 

Mi-a arătat faţa lumii şi împărăţia ei ca să Mi-o dea Mie dacă voiesc. Cine se închină duhului 
veacului acesta, acela are toată bogăţia veacului acesta, dar Eu am respins această bogăţie pe 
care el Mi-o pusese în față, și de necaz el a voit să Mă omoare, a voit să Mă arunce Jos de pe 
înălțimea templului. Dar n-a putut să Mă biruie, măi fiilor, şi apoi Eu i-am spus: «Treci înapoia 
Mea, satano, și să nu ispiteşti pe Domnul Dumnezeul tău, după cum este scris». 


Am fost ispitit întru toate, în afară de păcat, măi fiilor. lată ce taină: în afară de păcat. 
Cu aceasta n-a putut să Mă ispitească, de vreme ce 


. Căutaţi 
să fiți ca Mine, fiilor. Lăsaţi-vă născuţi din Mine, din Duhul Sfânt, ca Mine, fără de păcat, că 
Eu îl lucrez pe omul cel nou după chipul şi asemănarea Mea, cu duh dătător de viață. Eu te nasc 
din cer, fiule, din Duhul Sfânt la credinţa ta. Eu M-am născut din Fecioară la glasul arhan- 
ghelului, şi din Duhul Sfânt, zămislit în Fecioară. Iar tu, lerusalime, să te naști din Mine, din 
bărbat, din fecior ceresc, la credinţa ta şi din cuvântul Meu. Pe Adam l-am făcut din cuvânt şi 
din lut. Am zis cuvânt: «Să facem om după chipul și asemănarea Noastră». Acesta a fost 
cuvântul, şi apoi lutul s-a supus cuvântului şi Duhului, şi din bărbat am luat pe femeie, măi 
fulor. lată cum s-a făcut omul la început. Nu din poftă, nu din sămânță, ci din cuvânt şi 
din duh, și acum îl fac din credinţă şi din cuvânt, adică din Mine născut, căci Eu Mă numesc 
Cuvântul. 


Fiule, la credinţa ta Eu te nasc din Dumnezeu, din cer, după cum este scris: «Cine nu se 
naște de sus, acela nu poate intra cu împărăţia cerurilor». Dacă eşti născut de jos, din sămânță 
de poftă trupească, dacă aşa eşti născut, din om trupesc, acum lasă-te la cuvântul Meu născut, 
ca să te numesc fără de păcat şi să nu mai aibă ispita putere asupra ta, lerusalime, fiul Meu cel 
născut de sus. Mă doare durerea de la sfârşitul veacului, Mă doare după cei plecaţi din cer şi 
care au căzut iar în lume, că iată ce am pățit Eu! Am pierdut familii întregi pentru copii, și rău 
Mă ustură locul de unde s-au desprins aceste mădulare, căci s-au desprins din trupul lui Hristos 
mădulare, şi locul Mă ustură și Mă arde, şi se făleşte duhul veacului acesta la usturimile Mele. 


Iată, copiilor şi tinerilor, că nu demult Mi s-a prăbuşit o familie de fii şi au căzut pe 
pământ, căci i-a aruncat pe pământ nestatornicia care vine de la veacul acesta. Am avut o familie 
de fini, şi unul din ei a plecat spunând așa: „ 7ată, decât să fac alte păcate, decât să păcătuiesc, 
mai bine mă însor şi intru sub lege și stau așa cum pot“. lată, măi fulor, usturime pe Mine, 
usturime fără de mângâiere. Eu voiesc să te scot de sub lege, lerusalime, și tu te smulgi de la 
Mine și te bagi sub piatra legii și Îmi culci la pământ tot neamul tău. O, şi îţi voi cere neamul 
tău din mâna ta, să vezi ce-ţi voi face, că îţi voi cere ce Mi-ai doborât de la faţa Mea, tu, care te 
făleşti acum cu casă nouă, cu trai lumesc, şi cu trupul te fălești, și ai să vezi că nu vor trece 
cuvintele Mele, și le voi aduce la împlinire. 


Vă aduc aminte, tinerilor, de usturimea aceasta a Mea, că rău Mă ustură, că acesta a fost 
ispitit de păcat. Eu am fost ispitit de toate, în afară de păcat. 

Ispita este ispită, şi păcatul este păcat, şi nu este același lucru. Nu cumva 
să vă lăsați omorâţi de păcat. Să nu căutaţi moartea, fiilor, căci numai în braţele Mele este viața 
şi grădina ta, lerusalime. Eu te nasc din Mine. Eu sunt fără de păcat. Eu sunt din Duhul Sfânt 
născut, din cer, lerusalime. Este scris în profeția acestei lucrări de carte cerească, spre sfârşit 
este scris aşa: «Pune-ţi, fiule, acoperământ pe capul tău, căci pentru cârpa aceasta sau pentru 
basca aceasta vei pieri pe cale, tu și toată casa ta». Şi iată, n-a fost minciună cuvântul profețit, 
căci cei ce n-au ascultat și n-au crezut profeţiei acestea au pierit, după cum a fost profeția, au 
pierit în păcate, căci i-au ajuns păcatele neascultării şi i-au făcut robi legii şi au fost răscumpă- 
rați de veacul acesta. O, şi vine o durere mare pentru aceste fapte de necredinţă, dar voi, cei ce 

ați rămas cu Mine, fiți fără de păcat şi rămâneți aşa întru Mine, rămâneţi ai lui Hristos, că nu 
minte Scriptura care zice: «Cei ce sunt ai lui Hristos şi-au răstignit trupul şi patimile şi poftele, 
ca să umble întru Duhul». Părinţii voştri au stat în lucrarea Mea, dar au stat cu trupul, iar voi 
să staţi cu duhul. Voi să nu mai cereți de la Mine trup, şi să cereţi duh şi cer şi rai, și sfințenie 
să cereţi de la Mine, ca să pot, măi fiilor, să fac din voi hrană cerească, de jertfă şi de credință 
mare peste vreme. Inimile voastre şi credinţa din ele să fie hrana Mea şi masa Mea și odihna 
Mea şi ziua Mea de odihnă și ieslea Mea de poposire cu cuvântul cel de viață întocmitor. 
Îmbrăcaţi-vă cu straie creştinești și hrăniţi-vă cu lapte şi miere, (Cerești, n.r.) aşa cum v-am 
făgăduit, şi fiți sfinți, precum Eu sunt sfânt. Nu vă smintiţi de cuvântul lapte, căci sânul cu lapte 
este pământul. Fructele şi legumele sunt lapte; lapte este numele lor, căci toate au lapte în ele, 
lapte dulce şi sănătos şi dat omului de Mine. Laptele de la animale I-a luat omul, dar laptele 
adevărat Eu vi l-am dat spre hrană. Cine nu vrea, nu vrea. Ce să-i fac celui ce nu vrea? Celui ce 
nu ştie, ce să-i mai fac? Acela ştie numai împotrivire, numai neascultare. Acela nu iubeşte viaţa; 
acela iubeşte boala, şi are boală dacă o iubeşte, căci boala se face din neascultare. 


Dacă treci printr-un codru des şi te întâlnești cu un leu, acela trage 
la carne, pentru că este carnivor. Carnea la carne trage. Dacă te întâlneşti cu un cerb, acela nu 
te sfâşie, că el mănâncă verdeață. lată ce deosebire. Sfinţii din pustie nu erau sfâşiaţi de fiare, 
pentru că aceia nu erau vinovați de carne, nu miroseau a fapte ucigașe, nu miroseau a sânge, și 
fiarele le slujeau şi li se supuneau ca lui Dumnezeu. 
Dar Eu am zis, şi voi împliniți acum; am zis să fiți de acum ai Duhului Sfânt şi să fiți duhovni- 
ceşti. Amin. 


Pace vouă, celor ce sunteți duhovniceşti! Din fireşti v-aţi făcut duhovniceşti, dar fiți, 
fiilor, duhovniceşti, şi cu mintea, şi cu inima, şi cu ochii, şi cu urechea, şi cu graiul, şi cu pur- 
tarea, ca să se cunoască ai cui fii sunteți. Nu căutaţi să fiți avuţi în vremea aceasta, şi căutați să 
lucraţi planul Meu în vremea aceasta. 

Extras din Cuvântul lui Dumnezeu la Sărbătoarea sfântului mucenic şi arhidiacon Ște- 
fan, din 09-01-1995. 


XR e 


Ți-am făgăduit, copilul Meu Israel, că voi veni la tine ca să scriu în carte despre min- 
ciuna înțelepciunii care vine de la om; să scriu în carte că omul fără Dumnezeu este om fără 
duh și este dat împrumut duhului rău de bunăvoia sa, aşa cum s-a întâmplat cu omul cel de la 
început, care a trecut peste Duhul lui Dumnezeu ca să fie mai mare, şi atunci s-au clătinat toate 
de la locul lor, tot ce a creat Dumnezeu s-a clătinat atunci. Dar este scris în Scripturi cuvântul 
Meu care spune: «Încă o dată voi mai clătina cerul și pământul, că Eu, Israele, trebuie să 
aşez la locul lor pe cele clătinate, şi se va simţi punerea la loc a celor clătinate. Am grăit 
prin gura apostolului Meu din grădina Mea care rosteşte peste tine cuvântul cel venit la el din 
cer, am grăit prin guriţa lui înaintea ta şi am spus prin Duhul Sfânt, prin vorbire de Duh 
Sfânt am spus că cea mai mare minune pe care am făcut-o Eu prin această lucrare din cer 
coborâtă este minunea omului cel nou, care trăieşte după cuvântul lui Dumnezeu, care se 
mişcă întru cuvântul rostit de Dumnezeu, care-și ia prin cuvânt şi prin împlinire de cuvânt 
chipul şi asemănarea lui Dumnezeu, așa precum Eu l-am făcut pe om la început. Atunci 
l-am făcut, iar acum l-am născut din cer, aşa precum Eu M-am născut din cer, şi apoi M- 
am suit, şi iată, cobor din cer dacă M-am suit la cer. Așa și tu, copil născut prin cuvântul 
Meu, care a venit din cer la tine. lată naştere de sus, naştere prin cuvânt. O, ce minune am lucrat 
Eu în tine, Israele! De aceea am plămădit Eu această lucrare şi acest popor, ca să nasc în el fii 
de sus, fii din cer, aşa precum am fost Eu. Eu prin cuvânt M-am născut din cer. Cum, tată, cum 
prin cuvânt? 

Extras din Cuvântul lui Dumnezeu la sărbătoarea sfinților împărați Constantin și Elena, 
din 03-06-1995 


XR e 


Îţi spun mereu să fii curat, şi ortodox să fii, şi să nu fii ca sectanții, care nu sunt curați, 
că de aceea au plecat din biserica-mamă. Au plecat ca să nu fie curaţi, şi de aceea o ponegresc 
pe mama Mea Fecioara, pentru că nu le place să fie curaţi. Iată, fiule, a venit clipa să-ţi spun o 
taină frumoasă, că mare este taina creștinătății! Mare este taina bisericii în care sălăşluieşte 
Trupul şi Sângele Fiului lui Dumnezeu, Care S-a arătat oamenilor prin Fecioară! Cine Mă iu- 
beşte pe Mine, tot aşa iubeşte şi pe mama Mea Fecioară, care M-a născut din curăţenie. Cine 
Mă iubeşte pe Mine şi pe ea, acela iubeşte şi fecioria, acela iubeşte şi curăţenia, și se face fecior 
şi fecioară cel ce Mă iubește pe Mine și pe mama Mea Fecioară. Creștinul cel împlinit iubeşte 
fecioria şi curăţia și se fereşte ca de iad și ca de moarte de pofta cea de la trup, care strică 
fecioria şi curăţia. lată ce înseamnă ucenic al lui lisus Hristos. Se bate lumea cu tine, poporul 
Meu, şi se teme să nu o molipseşti de curăţenie şi de feciorie, se teme că opreşti căsătoriile şi 
nașterea cea de la om, că lumea nu ştie ce vreau Eu să aduc prin tine pe pământ. Eu prin tine 
aduc cerul pe pământ, şi omul se teme de cer, că omul vrea să rămână cu poftă până în 
veac, până la venirea Mea. E vreme de pregătire mare, tată, şi omul nu ia aminte prin tine, şi 
se uită omul la trup şi nu la cer ca să vin după cum este scris. Dar Eu îi spun prin tine omului 


că nu aşa am voit să-l fac Eu pe om când am spus «Creșteți și vă înmulțiți». Eu am vrut Să 


înmulţesc pe om din cuvânt, dar omul n-a vrut, şi a zis să se înmulțească prin poftă, prin 
trup, prin om, nu prin Dumnezeu. De aceea am lăsat botezul în numele Meu, ca să-l înfiez pe 
om prin botez, căci omul din păcate omeneşti se naşte. 


Iată, poporul Meu, în ziua aceasta de sobor de sfinţi mama Mea Fecioară te îndeamnă 
s-o iubeşti și s-o iei înăuntrul tău cu Mine, fiule. Eu pe câți Mi i-am făcut ucenici am pus în ei 
şi peste ei nepătimirea, şi tot așa a lucrat şi Fecioara mama Mea. Toţi cei ce o hulesc pe mama 
Mea Fecioară, aceia nu iubesc curăţenia şi sfințenia. Toţi cei ce nu iubesc curăţenia, aceia n-o 
iubesc pe Fecioara mama Mea. Dar tu o iubeşti, precum Mă iubeşti pe Mine, că tu, poporul 
Meu, eşti ucenicul Meu, şi ai înțeles ce înseamnă să fii ucenic al lui lisus Hristos, Cel din Feci- 
oară. Am venit prin Fecioară spre judecata omului care se naşte din om, că Eu, Domnul, nu așa 
am voit să se înmulțească omul, dar omul Mi-a stricat această lucrare curată şi s-a făcut păcat 
peste ea, şi păcatul se naşte păcat, se naşte de şapte mii de ani, iar Eu am rostit: «Ajunge!», şi 
mulți în tine M-au ascultat, Israele al lui Avraam, Israele român. 


„.. Eu trebuia să am un popor curat, dar omul lumii nu ştie Scripturile venirii Mele. Nu 
le ştiu nici preoţii bisericii. Ei ştiu de toate, numai Scripturile nu le ştiu. Ei ştiu să se dea 
învăţători şi duhovnici, dar iată ce vă spun Eu azi: fiilor, fiilor, una este să fii duhovnic, şi 
tocmai la celălalt capăt este să fii duhovnicesc, ca să poţi să fii duhovnic. Duhovnicul care 
nu este duhovnicesc înaintea Mea, acela este prooroc mincinos, așezat de la el citire în loc 
numit sfânt, şi strică sfinţenia locului sfânt unul ca acela, că Eu ridic pe cele ale Mele dacă le 
văd călcate sub picioare. Fiilor, fiilor, scrieţi pe tăblița inimii voastre: una este să fii duhovnic, 
şi alta este să fii duhovnicesc, după asemănarea cu lisus Hristos. Eu sunt blând şi smerit cu 
inima, că una este să fii smerit, şi alta este să fii smerit cu inima. Cel smerit e smolit și greu 
de purtat în spate, iar cel smerit cu inima, e blând și senin şi uşor de purtat de către toţi cei din 
Jur. Unul ca acela nu este greutate pentru nimeni. Unul ca acela înduhovniceşte pe toţi prin 
trăirea Mea în el. De aceea, tată, la începutul bisericii, acum două mii de ani, preotul era ales 
din cetate, din mijlocul neamului său, ca să fie cunoscut bine, şi era numit şi pus slugă pentru 
neamul său înaintea lui Dumnezeu; slugă şi nu stăpân cum este astăzi preotul. Astăzi vine 
câte unul de la cealaltă margine şi se aşează episcop sau preot peste loc necunoscut. O, aceasta 

este rânduială omenească şi străină de cele lăsate de Dumnezeu. Nu aşa a fost în poporul Meu, 
şi a fost așa în poporul din lume, în biserica lumii, nu în cea a lui lisus Hristos. 


Extras din Cuvântul lui Dumnezeu din Duminica tuturor sfinților, din 18-06-1995 
A 


O, nu se mai vede drumul, nu se mai vede! Puhoi de duhuri rele zămislite de oameni, 
puhoi de duh întunecat a înceţoşat calea. Calea nu se mai vede, dar se va vedea lumina poporului 
Meu şi haina lui cea albă şi slava lui Dumnezeu deasupra. Atât va fi lumină, locul poporului 
Meu, pământul poporului Meu, pământul cel nou, care va odrăsli apoi şi va cuprinde în el toate 
cele lucrate întru început, şi atunci Adam și Eva își vor sfârși drumul întoarcerii acasă la Dum- 
nezeu și vor fi amândoi un singur trup. Amin. 


Israele, Israele, mare este această Scriptură: «Și vor fi amândoi un singur trup, femeie 
şi bărbat». O, ce a făcut, tată, omul cu această Scriptură? A desființat omul Scriptura aceasta şi 
a făcut el altceva. Plânge cerul şi plânge pământul cel ce fost făcut odată cu cerul, că omul a 
călcat în picioare cele create, cele curate. Întreabă, poporul Meu, pe preoţii şi pe arhiereii şi pe 
teologii veacului acesta, şi să vezi tu ce-ţi spun ei de Scriptura aceasta care spune: «Și vor fi 
amândoi un singur trup». Dar tu întoarce-te acolo, tată, acolo unde omul şi femeia erau amân- 
doi un trup. Lasă-l pe tatăl tău şi pe mama ta, lasă-i, că este scris să-i lași, că tu nu ești din 
sămânța aceea. Lasă-i, şi ia cuvântul Meu de născător al tău. 


Fiilor, fiilor, când au păcătuit Adam şi Eva? Au păcătuit când nu mai erau amân- 
doi un singur trup, că dacă ar fi rămas amândoi un singur trup, ar fi rămas în Domnul, 
ar fi gândit la fel amândoi, la fel ca Dumnezeu. Am voit să repar greşeala cea făcută de Eva, 
ŞI i-am spus lui Adam să se desfacă de Eva, ca să încep iar de acolo de unde încă nu era făcută 
Eva. l-am spus lui Adam să dea deoparte răul care se născuse în Eva, adică pe Eva. l-am spus 
că Eva va muri, că a dat naştere păcatului. I-am spus să nu se lase şi el spre moarte, şi că Eva 
va muri. Dar Adam n-a voit să se mai desprindă de Eva, şi a spus că dacă ea va muri, nici el nu 
voiește altfel. 


Vezi tu, poporul Meu, de ce-ţi spun Eu, tată, să te desparţi de cel din casa ta care nu este 
cu Mine? Ca să te salvez, fiule, şi ca să fii tu apoi salvator şi nu pieritor. Fii un trup cu Mine, 
fiule, că nu mai ai, tată, cu cine să fii un trup, aşa cum spune Scriptura. Nu fă ce a făcut 
Adam, care n-a vrut să se despartă de Eva, care ascultase pe diavolul, cel ce dezbină pe om de 
Dumnezeu. Adam și Eva au fost un singur trup atâta timp cât au ascultat de Făcătorul lor, şi ei 
erau desăvârşirea Domnului în om. Când femeia şi bărbatul sunt amândoi un singur trup, atunci 
ei nu păcătuiesc. Când femeia și bărbatul se despart de taţii și de mamele lor, atunci ei se nasc 
din Dumnezeu şi se fac un singur trup, un singur Hristos în amândoi, şi se nasc din sămânță 
nestricăcioasă, din Hristos, Cel Care l-a lucrat pe Adam dimpreună cu Tatăl. 


Iată, fiilor, lumea se va naşte din nou, lumea se va înnoi, după cum este scris. Lumea va 
lua înfățișarea cea dintâi, cea de la facerea ei. Lumea cea văzută va fi cuprinsă iar în cea nevă- 
zută, ca să se poată vedea cea nevăzută în cea văzută, lumea cea creată de Dumnezeu şi nu de 
om. Omul care s-a născut din om a intrat iar în pământ, și iar va ieşi din pământ omul, ca şi la 
început, la cuvântul lui Dumnezeu, la lucrul mâinii lui Dumnezeu. Omul se va întocmi iar, din 
pământ. Tot omul care a ştiut pe Dumnezeu se va scula cu trup nestricăcios şi va sta îna- 
intea Domnului. Omul lui Dumnezeu se va întoarce în Eden. (Vezi selecția tematică: „Învierea 
morţilor ”, - şi pe files.fm; Scribd; jumpshare; archive; Google Drive; pubhtml5; joomag, n.r.) Scris 
este în Scripturi despre naşterea din nou a lumii, despre înnoirea lumii. Să nu te mai clatini tu, 
poporul Meu, că mare lucrare este de la Dumnezeu prin tine, cel ce eşti azi în trup, cel ce ești 

azi cu Dumnezeu şi care ai cojoc de la Dumnezeu. Te voi pune faţă în față cu Ilie proorocul, că 
se unește începutul cu sfârşitul, se unesc cele dintâi cu cele din urmă și vom fi cu toţii un singur 
trup. Amin. 


Israele, Israele, ce înseamnă aceasta, un singur trup? În curând va fi să răspunzi ce este 
această Scriptură. Cine se lipește cu trupul unei desfrânate este un singur trup cu ea, căci 
zice Scriptura: «Vor fi amândoi un singur trup». Cine se lipeşte cu Hristos este un singur 
trup cu Hristos; tu şi cu EI, un singur trup. Poporul Meu, vine vremea cea dintâi, vine nepă- 
timirea pe pământ. Vine pe pământ omul cel ce nu păcătuieşte în trup. Vine Hristos, vine, 
fiilor, vine. Eu sunt Domnul lisus Hristos, şi M-am făcut un trup cu tine, poporul Meu. 
Cine este un trup cu Mine, acela nu poate să mai păcătuiască. Cine nu este un trup cu Mine, 
acela păcătuieşte, acela se face un trup cu păcatul. Ilie proorocul a avut nepătimire în trup, şi de 
aceea a avut atâta putere de cuvânt şi de faptă. Nu căuta, Israele, să-ți dea trupul răspuns pentru 
ca să-ți scape sufletul de osânda păcatului. Trupul nu păcătuieşte până nu-i dă mintea ză- 
mislirea păcatului în trup. Fă-ţi mintea cer, ca să stea Dumnezeu în ea, fiule de la sfârşit, 
că tot cerul trebuie să coboare în tine şi pe pământ prin tine. Cerul se sfârşeşte și el, după 
cum este scris, și va cobori peste tine când îşi va sfârşi locaşul şi aşteptarea; se va strânge sul și 
ți se va dărui ţie, fiule al lui Dumnezeu de la sfârşit. Eu vin cu norii, aşa este scris. Vin şi norii 
cu Mine, şi rămân şi ei cu Mine peste tine şi în tine. (Vezi selecția tematică: „Precum S-a suit, 
aşa şi vine, cu norii vine ”, - și pe Google Drive; archive, Scribd, n.r.) Şi de ce rămân şi norii 
cu tine? Ca să ai tu, fiule, cu ce te purta întru cele văzute; să te porți ca Mine, pe nori şi cu norii. 
Dacă Eu vin, vin cu tot ce am, vin ca să te iau cu Mine, vin ca să Mă iei cu tine și să stăm în 
fața Tatălui cu această împărăție de cer nou şi de pământ nou, aşa precum a fost la început. Cine 
a mai auzit să te încurce pe tine o împlinire micuță care-ţi stă la îndemână s-o împlinești? Și 
dacă nu vrei să împlinești toată pregătirea, cine a mai pierdut vreodată ce ai pierde tu, fiule 
chemat şi ales ca să stai înaintea Mea la venirea Mea? Fii credincios, Israele, căci chemat şi ales 
dacă eşti, nu este de ajuns, tată. Credinţa te împlineşte, ea te face să te împlinești. Fără ea nu 
faci tot ce este de făcut. De aceea am rostit Eu în vremea ta: «Credinţă ca a ta să nu se mai fi 
auzit prin veacuri». Pe cel cu inima curată care nu poate scăpa şi care vrea cu Mine, pe acela îl 
scap Eu cu îngerii Mei, dar pe cel ce Mă ia în glumă pe Mine, pe acela îl las. «Unul va fi luat, 
și altul va fi lăsat». Uită-te bine, că această proorocie se vede în lucrarea Mea. Cel ce va fi 
lăsat, acela este cel ce se lasă de lucrarea Mea, de cojocul cel dăruit de Mine vouă în vre- 
mea aceasta. Cel ce va fi luat este acela care merge cu Mine și cu cuvântul Meu până la 
locul unde cerul şi pământul sunt unite spre aşteptarea celor ce vor încheia cu bine calea. 


Mergi, Israele, mergi! Mergi, tată, pe cale cu Mine, chiar dacă nu vezi cu ochii calea, că 
vine ziua să vadă lumea că tu ai calea Mea sub paşii tăi. Nu tu trebuie s-o vezi. Cel necredincios 
trebuie s-o vadă. Proorocul Elisei n-a văzut cu ochii oastea cerească, pregătită în luptă pentru 
el şi pentru scăparea lui, dar a văzut ucenicul său, Ghehazi, a văzut carele şi oastea cerească, a 
văzut la cererea lui Elisei către Domnul, şi a crezut ucenicul în cuvântul credinţei lui Elisei. 


Domnul Dumnezeul lui Israel a grăit poporului Său. Amin, amin, amin. 


Extras din Cuvântul lui Dumnezeu la sărbătoarea sfântului prooroc Ilie, din 02-08-1995 
XX 


Poporul Meu, intru, tată, pe porţi ca să strig omul. Poporul Meu, copilul Meu, stai în 
poartă și dă ființă cuvântului care strigă la om. Eu sunt Cuvântul. Eu, Domnul Iisus Hristos, 
Mă numesc Cuvântul lui Dumnezeu, Dumnezeu din Dumnezeu, Dumnezeu de la Dumne- 
zeu venit între oameni. La început l-am avut pe Israel de popor, şi vorbeam deasupra lui, și 
Moise Mă auzea și lucra ca să-i dau lui Israel veşnicia și fecioria și Canaanul, şi n-a vrut nici 

atunci omul să se întoarcă în Dumnezeu. La sfârșit am iarăşi pe Israel, şi l-am numit român pe 
Israel. Israel înseamnă popor al Domnului. Israel este numele poporului Domnului. O, 
Israele român, la sfârşit, iată, te-am făcut pe tine popor al Meu şi te-am numit român, Israele 
nou ales, şi ţi-am spus: «Pace ţie/». Israele, Israele, Domnul Dumnezeu te strigă să te faci popor 
al fericirii cereşti. Israele român, te strigă Făcătorul tău, că iată, am născut în tine cuvântul Meu, 
şi îl nasc mereu, că mereu Mă fac cuvânt înaintea ta şi te chem să mergi înainte şi să nu te mai 
întorci înapoi. Priveşte, Israele, cum Îmi pasc Eu oile născute din cuvântul Meu cel nou, şi ține, 
tată, urma oilor Mele, că am pus turma Mea înaintea ta, şi Eu sunt Păstorul şi Învățătorul. Ţine, 
Israele, urma oilor Mele și mănâncă şi tu, ca să te faci măricel la înţelepciune şi să înveţi lecţia 
împărăției cerurilor pe pământ şi să te faci zidar, fiule român, zidar de împărăție cerească între 
cer şi pământ. Cele ce a zidit omul şapte mii de ani nu sunt bune, tată. Sunt bune numai cele 
făcute de Dumnezeu. Vino în lucrare de zidărie cerească pe pământ! Vino, omule român, vino, 
tată, că românul este poporul cel ales la sfârșit. Vino să zidim împărăția cerurilor, că aşa am 
făcut şi cu Adam. L-am făcut ca să zidească împărăţia cerurilor, şi el şi-a zidit neascultare. 
Prima piatră a fost neascultarea, şi pe ea se zidește tot ce se zideşte de şapte mii de ani. Şi ce s- 
a zidit pe ea? S-a zidit pofta pe ea, şi pofta a zămislit şi s-a făcut păcat, şi păcatul l-a 
învinuit pe om şi stă împotriva lui de şapte veacuri. Dar Eu am făcut în al şaselea veac o 
lucrare mare, rostită de Mine prin prooroci. Am venit şi M-am însămânţat în Fecioară, şi să- 
mânţa Eu am fost, Eu, venit din cer; și M-am înfiinţat Om în Fecioară şi M-am născut prunc și 
am crescut Om desăvârşit, şi apoi cu multă iubire M-am așezat să gust moartea ca un om şi să 
frâng puterea ei prin învierea Mea din moarte. 


Poporul Meu, poporul Meu, cine poate înţelege ce am făcut Eu în al şaselea veac? L-am 
făcut pe Omul Cel nou, născut şi nu făcut. Am făcut lucrarea de naştere a Omului Cel nou. Am 
coborât din cer între oameni, aşa cum trebuia să-l nasc Eu pe fiecare om din Mine; din 
Mine, nu din om; din Mine prin om, prin lucrul mâinilor lui Dumnezeu. Omul cel dintâi 
a fost lucrul mâinilor lui Dumnezeu, şi tot aşa voiesc să fac lucrare și la sfârșit. La început 
a fost facere de om, facere lucrată, iar la sfârşit este naştere de om, naștere prin cuvânt, nu prin 
om; naştere din cer pe pământ, după cum este scris: «Cine nu se naște de sus, din cer, nu poate 
intra cu împărăția lui Dumnezeu»). 


Israele, Israele, scumpul Meu popor, am lăsat prin Scripturi cuvânt şi am zis despre 
nașterea din nou a lumii, despre înnoirea lumii am profețit. O, poporul Meu, am încheiat şi al 
şaptelea veac, şi am păşit pas de veac nou, şi cine, tată, mai înțelege Scripturile? Cine mai 
aşteaptă naşterea din nou a lumii, aşa cum Eu am proorocit în Scripturi? Am trimis pe înger şi 
am cerut-o pe Fecioară ca să Mă însămânţez în ea, şi ea M-a primit. Prin ce M-a primit? Prin 
cuvântul ei M-a primit, şi a spus: «Iată roaba Domnului», şi în clipa aceea Cuvântul S-a ză- 
mislit şi a crescut şi S-a născut; prin uşă închisă S-a născut, căci uşa aceasta a rămas neum- 
blată, şi Fecioara a rămas fecioară. lată, așa a lucrat Dumnezeu, Cel ce a făcut cerul şi pă- 
mântul şi pe om. A lucrat Dumnezeu naştere din Fecioară şi n-a stricat fecioria prin naştere, dar 
omul nu mai are înțelepciune. 


„„„ Omule, fruct al păcatului, vino, tată, spre îndumnezeire, căci Cuvântul a venit să te 
nască din EI şi să fii apoi viu. Omule, ia din fructul vieţii şi te umple de viaţă, că Eu sunt calea, 
adevărul şi viața. Amin. 


Ce cale ţi-ai ales tu, omule scump? Că scump a fost, tată, preţul pe care l-am dat ca să 


te răscumpăr de pe calea pe care ţi-ai ales-o. A murit Dumnezeu pentru tine, şi apoi a înviat şi 
a zis: «Eu sunt calea, adevărul și viața». 

„.. Omule, fruct al păcatului, lasă-te născut din iubire, din cuvântul ei. Ea te aşteaptă ca 
să te hrănească cu fructul ei. Iubirea este viață fără de moarte. Iubirea este Dumnezeu. Dumne- 
zeu este iubirea, şi omul va fi om nou, om după chipul şi asemănarea lui Dumnezeu. Așa este 
lucrarea pentru nașterea din nou a lumii, şi iată, înțelepciunea cea din cer grăieşte peste pământ 
ŞI se aşează peste oameni ca să înnoiască lumea, după cum este scris în Scripturi. De patruzeci 
de ani cobor şi Mă fac cuvânt şi Mă fac cărare de coborâre la om, cărare de urcare a omului la 
Mine. 


.... O, popor al Cuvântului, o, biserică a lui lisus Hristos, lerusalime, Ierusalime nou, 
întocmit de Dumnezeu! Ia, tată, şi mănâncă tu cuvânt, că biserica din lume s-a culcat, şi nu se 
mai scoală ca să mănânce. Biserica doarme somnul ei, şi nu se trezeşte din somnul ei. Am trezit- 
o ca să-Mi audă cuvântul, şi s-a culcat iar, şi nu se scoală ca să stea înaintea Mea. Cine slujeşte 
păcatului, acela nu înţelege pe Dumnezeu, acela are de tată păcatul, acela nu are timp de 
Dumnezeu. Dar omul care slujeşte poruncile lui Dumnezeu, acela are cunoştinţă, are duh treaz 
şi este fiu al iubirii, fiu al lui Dumnezeu, căci scris este în Scripturi: «Celor ce cred în EI şi 
celor câți L-au primit le-a dat putere să se facă fii ai lui Dumnezeu, care nu din sânge, nu 
din poftă trupească și bărbătească, ci de la Dumnezeu S-au născut». 


Iubirea coboară din cer pe pământ. Iubirea S-a făcut cuvânt și Se aşterne peste România. 
Pace ție, Românie, că ai în tine poporul cuvântului Meu! Pace ţie, că voiesc să te îmbrac mi- 
reasă, să te nasc din cer şi să te iau de mireasă, să te înfecioresc şi să te înveşnicesc, să-ți dau 
ție darurile pe care omul le-a pierdut de la început. Când Adam a avut din nou un fiu în locul 
celui ucis, a zis Adam: «Iată om după chipul şi asemănarea mea», şi din acel fiu s-a înmulțit 
omul pe pământ după chipul şi asemănarea lui Adam, după cum este scris. Adam a fost făcut 
de Dumnezeu după chipul şi asemănarea lui Dumnezeu, dar când omul s-a născut apoi din om, 
a fost după chipul şi asemănarea lui Adam. Omul născut din păcate trebuie să se lase născut din 
cer, din Dumnezeu, din iubirea lui Dumnezeu pentru om. 

Extras din Cuvântul lui Dumnezeu la praznicul Adormirii Maicii Domnului, din 28-08- 
1995 

Israele, popor iubit, ţi-aş spune, tată, o taină mare, dar nu pot, că Mă aude omul 
bisericii şi Mă face eretic şi pe Mine şi pe tine. Dar va veni cu Mine Fecioara mama Mea și 
voi rosti atunci taina ei. Te huleşte omul bisericii din lume și dă vina pe tine dacă află de la tine 
taina Mea despre copila Fecioară, despre mama Fecioară. Naşterea ei este mare taină. Ea se 
numeşte pom din rai. Ea s-a născut din rai. Ea a fost născută prin cuvântul pe care Eu |- 
am rostit şarpelui care înşelase gândul femeii. Sămânţa ei a fost Fiul lui Dumnezeu, şi din 
această sămânță se naşte omul cel nou, din cuvânt, precum Fecioara aceasta a fost născută încă 
de pe atunci, din cuvântul rostit atunci. Cuvântul s-a născut atunci, iar ea s-a arătat acum. 


Poporul Meu, să nu uiţi că toate se fac prin cuvânt. Să nu uiţi, tată, ce este facerea. 
Pământul cel dintâi a fost făcut prin cuvânt, din apă. Pământul cel de acum tot prin cuvânt a 
fost făcut, şi prin apă. Dar fiți atenţi, voi, cei care sunteți acum lucrători ai cuvântului în numele 
Meu, fiți atenţi că aşteaptă cerul cel nou şi pământul cel nou să fie terminate de întocmit. 
Această facere nouă aşteaptă. Creşteţi, tată, şi vă înmulțiți în cuvânt şi prin cuvânt, şi naş- 
teți-vă din cuvântul Meu, şi nașteţi din cuvântul Meu pe toţi cei ce vor vrea să se nască 
din cer, din apă şi din duh. Fiţi pricepuţi ca la sfârșit, nu ca la început, că Eu când am făcut 
pământul cel dintâi am zis oamenilor: «Creșteți şi vă înmulțiți», şi ei n-au fost atenţi ca să facă 
această lucrare din cuvântul Meu şi prin cuvânt. Când am întocmit pământul cel de acum, tot 
aşa am zis oamenilor care erau rămași pe pământ; le-am zis: «Creșteţi și vă înmulțiți». Şi nici 

atunci n-a fost pricepere la acest cuvânt rostit de Dumnezeu, că omul s-a îmbătat, şi la beție a 
blestemat, şi s-a înmulțit ca și cei de la început. Dar a treia oară voi sfârși răul, şi iată, lucrez 
naștere din cer și înmulţire din cer, şi lucrez pe om din cuvânt, și se lucrează naştere nouă a 
lumii. 


O, poporul Meu, mare taină ţi-am strecurat Eu azi. Azi e zi de naștere, e zi din zilele 
facerii cea de a treia, de om născut din Iisus Hristos, Fiul lui Dumnezeu, Fiu al Fecioarei. Amin. 


„.. Verginico, copăcel bogat în fruct, te binecuvintează mama Mea Fecioară. Verginico, 
copilă de la sfârşit care ai avut de la Mine lucrarea cea de a treia a Mea, fii, tată, serbată lângă 
mama creştinilor, că tu ai popor creştin, şi nimeni de până acum n-a avut popor creștin curat. A 
fost mereu popor creştin, dar nu curat la cererea cerului. Au fost pe vremea lui Noe opt oameni 
curaţi, dar când să se înmulțească de la Dumnezeu, iar s-au întinat. O, măi Verginico, tu, tată, 
ai acum popor neîntinat, care umblă după Miel oriunde voieşte Mielul. Învaţă-l mereu nepăti- 
mirea pe poporul tău. Ia cuvânt din cuvântul Meu şi rupe-l şi dă poporului să mănânce nepăti- 
mire, ca să stea acest popor alipit de pieptul Meu în veci de veci. Amin. 

Extras din Cuvântul lui Dumnezeu la praznicul Naşterii Maicii Domnului, din 21-09- 
1995 

„.. Trezeşte-ţi păstorii, țara Mea, ca să-Mi audă glasul şi să-l pună peste tine. Evanghelie 
de aur să-ţi dea de la Mine şi să te păstorească păstorii tăi. Păstorul trebuie să fie vas de aur, 
de trebuinţă stăpânului. Un slujitor adevărat nu se încurcă cu treburile lumești şi firești, 
ci cu cele cerești, şi este vas de aur, de trebuinţă stăpânului. Așa le spun celor ce te păstoresc 
pe tine, turmă a Tatălui Meu, Românie, biserica Mea cea de apoi, în care Mă fac trup şi cuvânt, 
duh şi adevăr, căci tu trebuie să Mă ai întreg, Românie, biserica Mea în care M-am întors ca să 
fiu cu tine trup şi cuvânt şi să Mă vestești mulțimilor Dumnezeu adevărat, Dumnezeul tău, 
Dumnezeul României, precum Israel Îl numea Dumnezeu al său pe Cel adevărat. Ia duh de 
credință, tată, căci cel ce nu crede în cuvântul Meu care vine cu norii la tine, acela nu crede în 
Dumnezeu, şi de aceea nu crede în cuvântul acesta. Să nu-Mi ceri semne ca să crezi, că nu-ţi 
voi da nici un semn decât cuvântul acesta. Cel ce nu crede în Cel ce Se face cuvânt din cer 
peste pământ, acela nu crede în Dumnezeu. 

Extras din Cuvântul lui Dumnezeu la praznicul Botezului Domnului (Boboteaza), din 
19-01-1997 


XR e 


O, omule al bisericii, zici că fiii cuvântului Meu sunt mincinoşii despre care scrie în 
Scripturi că vor fi şi vor opri căsătoriile şi folosirea bucatelor pe care Dumnezeu le-a făcut să 
se ia cu mulțumire. Dar de ce zici tu așa? De ce nu te uiţi bine care sunt cei ce seamănă cu 
această Scriptură? Cine este cel ce opreşte căsătoriile? Ce înseamnă căsătorie? Oare, tu ești cel 
ce împlineşti legea căsătoriei de-l pui pe om să se căsătorească şi apoi să-l faci preot slujitor 
pentru cele sfinte ale Mele și să-l pui păstor peste oameni? Ce înseamnă căsătorie? Oare, 
legea căsătoriei este pentru ca omul să se supună poftei trupului așa cum este astăzi căsă- 
toria care a ajuns lege a desfrâului şi a adulterului pe pământ? Oare, prin legea căsătoriei 
puteți să-L înşelați pe Dumnezeu, Care a spus: «Fiți sfinți, precum Eu sunt Ssfânt.»? Oare, toți 
oamenii sfinți care au lăsat familii şi pe femeile lor și s-au dat legii sfinţeniei au oprit ei căsăto- 
riile? Şi dacă nu le-au oprit, de ce ziceţi voi că fiii cuvântului Meu opresc căsătoriile? Iată, vă 
tălmăcesc ce înseamnă Scriptura aceasta. Ea a fost rostită pentru poporul Israel care nu avea 
voie după legea iudeilor la unirea cu alte neamuri de pe pământ. Dar Eu am venit de la Tatăl și 
am spus că nu sunt părtinitor şi că nici un om care slujeşte dreptăţii nu este spurcat sau necurat, 

ci este primit de Dumnezeu, şi este creştin cel ce se teme de Domnul şi face dreptate înaintea 
lui Dumnezeu. Oare, Eu dacă i-am făcut sfinți pe cei doi miri din Cana Galileii, am oprit căsă- 
toriile şi nașterea de fii? Ba au născut mulți fii pentru Dumnezeu cei doi miri din Cana. 


Dar ce înseamnă căsătoria pentru om? Dar ce înseamnă căsătoria pentru Dumnezeu? 
Căsătoria pentru om e una, și căsătoria pentru Dumnezeu e alta. Pentru om, căsătoria este naş- 
tere de fii ai oamenilor, iar pentru Dumnezeu este naștere de fii ai lui Dumnezeu. Folosirea 
bucatelor, pentru om e una, şi pentru Dumnezeu e alta, că scris este: «Cine mănâncă, pentru 
Domnul mănâncă, și cine nu mănâncă, pentru Domnul nu mănâncă, dar toate să se facă 
pentru Dumnezeu, nu pentru om», şi când am spus aşa, am vorbit despre creştini, nu despre 
păgânii care nu fac voia lui Dumnezeu. Scripturile sunt rostite pentru cei credincioşi, nu pentru 
cei necredincioşi când este vorba despre o astfel de Scriptură a căsătoriei și a folosirii bucatelor. 
Ba mai mult vă spun vouă: cel ce opreşte azi căsătoria, este acela care calcă peste legea ei. Și 
cine nu calcă azi peste această lege? Nici un om nu mai este curat în căsătoria lui. Nici măcar 
preoţii n-au voit să nu calce peste legea căsătoriei lor. Ba, mai mult, prin căsătoria lor calcă 
legea lui Dumnezeu, legea sfinţeniei unui slujitor al cerului. Și iată că biserica ta, omule 
al bisericii, nu este biserica Mea, ci este a ta; nu este turma Mea, ci este a ta, că dacă ar fi 
a Mea, ar face voia Mea, nu a ta. Eu nu i-am despărțit pe cei căsătoriți, dar i-am unit pe 
amândoi cu Mine, i-am făcut un trup cu Mine pe cei doi, şi le-am spus să nu fie despărțiți de 
Trupul şi Sângele Meu, căci scris este: «Cine nu mănâncă și nu bea Trupul și Sângele Meu, 
nu are viață în el». 


Am zis, şi am împlinit şi ţi-am trimis carte, omule al bisericii, şi îți spun că sfânta Scrip- 
tură nu este mâncare și băutură, nu este însurat şi măritat şi fărădelege. Scriptura este împărăția 
cerurilor pentru cei ce o iau în ei. Scriptura este cuvântul vieţii pentru cei ce caută în ea viața 
cea veşnică. Scriptura nu este carne şi fire cum dai tu să zici. Scriptura este Duhul Adevărului, 
aşa cum cartea Mea de azi, în care Mă scriu cu cei credincioși, ba chiar și cu tine, cel necredin- 
c1os, este Duh şi Adevăr cartea Mea cea de azi. Scriptură înseamnă cuvântul Meu, cuvântul 
Duhului Sfânt, care se scrie pe pământ şi în cer. 

Extras din Cuvântul lui Dumnezeu din Duminica a patra după Paşti, a slăbănogului, din 
18-05-1997 


XR e 


Vin la tine cu Scripturile Mele, poporul Meu de azi, că Eu azi nu mai am alt popor în 
afară de tine, şi pe tine voiesc să te am numai al Meu, fiule al cuvântului Meu. Nimeni pe 
pământ nu crede că nu poate fi și cu Dumnezeu şi cu diavolul, căci cine slujeşte numai un pic 
diavolului, acela nu mai poate fi bun pentru Dumnezeu, pentru că Eu nu pot aşa cu omul. Eu 
sunt un Dumnezeu gelos, şi îl voiesc numai pentru Mine pe om, şi altfel nu-l voiesc pe om. 


Amin, amin zic ţie, poporul Meu: cel ce crede în Mine are viaţă veşnică şi nu moare, iar 
cel ce moare nu crede în Mine. Cel ce crede în Mine înviază şi este viu şi crede, iar cel ce nu 
mai crede nu mai este viu. l-am spus omului cel dintâi, i-am spus lui Adam: «Dacă nu vei 
asculta, dacă vei lua ce ţi-am spus să nu iei, vei muri în ziua aceea», pentru că cel ce nu crede 
ce-i spun Eu, acela nu mai este viu, şi nimeni nu înţelege ce înseamnă sfârşitul lumii, nimeni, 
poporul Meu. Cel ce nu crede în Mine, acela nu este viu. Cuvântul acesta cu care vin Eu pe 
pământ de patruzeci de ani, ba chiar de patruzeci şi cinci de ani, aşa cum scrie în Scripturi și în 
prooroci, acest cuvânt este judecata necredinţei, căci oamenii nu ştiu ce înseamnă sfârşitul 
lumii, iar necredinţa se întinde peste oameni până la toate marginile, dar şi cuvântul Meu se 
duce ca săgeata care se opreşte deodată la locul unde cade ea, și sfârşitul lumii înseamnă 
necredinţa în Dumnezeu. (Vezi selecția tematică: „Schimbarea sărbătorilor - lepădarea de cre- 
dinţă ”, - şi pe files.fm; jumpshare; Google Drive; Scribd; pubhtml5, joomag; archive; n.r.) 


19 


Taina omului şi a femeii 


O, iubitul Meu Israel, omul a dat la o parte cuvântul Meu; mereu I-a dat la o parte, nu 
numai acum, tată. Este scris pentru om: «Omule, să nu iei numele Domnului în deșert», că nu 
va ierta Domnul pe unul ca acela. Dar omul este orb, căci omul orb vede numai pe cele lucrate 
de el. Omul orb este cel ce ia numele lui Dumnezeu în deşert, şi își dă numele lui peste toate 
câte el le face. Dar iată, taină vă spun vouă, fiilor, că după ce a căzut binele din om, omul a 
înlocuit binele din el cu semeţia de sine, cu răul, fiilor. Și cum vine aceasta? Deschideţi-vă 
urechea înțelepciunii Mele în voi şi ascultați. Când Dumnezeu a făcut cerul şi pământul, lumina, 
ŞI ziua, şi noaptea, și tăria cerului, şi hotar apelor, şi uscatul pe care l-a numit pământ, şi iarba 
verde cu sămânță în ea, și pomii cei cu rod după neamul lor, şi soarele, şi luna spre luminarea 
zilei şi a nopții şi spre semnele anotimpurilor, şi stelele ca să lumineze pe pământ, şi toate 
vietățile de pe pământ şi din ape, şi păsările ca să zboare pe pământ şi pe întinsul cerului, și 
peştii, şi dobitoacele toate, şi târâtoarele, şi tot ce a făcut Dumnezeu la început, a văzut Dum- 
nezeu că este bine tot ce a făcut, şi apoi l-a făcut Dumnezeu pe om ca să aibă stăpânire peste 
pământ, peste peşti, peste păsări, peste dobitoace şi peste toate jivinele care se târăsc pe pă- 
mânt. L-a făcut Dumnezeu pe om, bărbat şi femeie, şi a privit Dumnezeu la toate câte făcuse și 
erau bune foarte, iar omul nu cunoştea decât binele pe care îl făcuse Dumnezeu, şi 1-a spus 
Dumnezeu omului ce este bine, i-a spus să se ferească de rău. A zidit Dumnezeu grădina Ede- 
nului pentru om, şi l-a luat pe Adam şi l-a pus în grădină ca s-o lucreze și s-o păzească, şi i-a 
poruncit lui Adam, zicând: «Din toți pomii grădinii vei mânca, dar din pomul cunoștinței 
binelui şi a răului să nu mănânci, fiindcă în ziua când vei mânca din el, vei muri». Şi apoi a 
făcut Domnul ajutor omului pe potriva omului, căci Adam pusese nume la toate viețuitoarele 
pe câte le făcuse Domnul, şi Domnul Se uita la Adam să vadă cum le va numi pe fiecare, 
căci de la început a lăsat Dumnezeu voia liberă peste om. Şi nu a aflat Adam ajutor pe potriva 
lui din toate vieţuitoarele la care le pusese el nume, şi atunci Dumnezeu a pus somn peste Adam 
şi l-a adormit și a luat din el pe femeie şi-a adus-o la el ca să-i pună nume. Și atunci a zis Adam: 
«Aceasta se va chema femeie, căci din bărbat a fost luată, şi pentru aceasta va lăsa omul pe 
tatăl său şi pe mama sa și se va alipi cu femeia sa şi vor fi amândoi un trup». Aşa a grăit 
Adam după ce Dumnezeu a făcut-o pe femeie din una din coastele lui Adam. Şi iată, Adam 
avea de tată şi de mamă pe Dumnezeu, şi a spus: «Va lăsa omul pe tatăl și pe mama sa și se va 
alipi cu femeia sa şi vor fi amândoi un trup». 


Fulor, fiilor, Adam şi-a luat voia liberă încă de la început, după ce Dumnezeu l-a făcut. 
Atunci nu era decât binele şi omul pe care l-a făcut Dumnezeu ca să stăpânească peste toate 
câte erau făcute. Omul a născut din el răul, a născut din el nesupunerea şi neascultarea, şi omul 
nu s-a supus lui Dumnezeu, şi apoi s-a pierdut din Dumnezeu. Şi după ce a căzut binele din om, 
omul a înlocuit binele din el cu semeția de sine încă de la început, poporul Meu. O, Israele, încă 
de la început s-a despărțit omul de Dumnezeu și s-a alipit cu femeia sa şi au fost amândoi un 
trup. Tot omul se iubeşte pe sine şi pe femeia sa, şi femeia se iubeşte pe sine şi pe bărbatul ei, 
Şi nimeni nu mai iubeşte pe Dumnezeu, căci omul a zis încă de la început că va lăsa pe Dum- 
nezeu şi se va alipi bărbat și femeie şi vor fi un trup. N-a crezut omul în Mine ca să asculte ce 
i-am spus şi să nu facă ceea ce i-am poruncit să nu facă. Aceasta a fost singura poruncă pe care 
am pus-o peste om: să nu mănânce bine şi rău, că nu poate omul să slujească și lui Dumnezeu 
şi diavolului. lar când am venit cu poruncile peste oamenii căzuţi, cea dintâi între porunci aşa a 
fost: «Să iubeşti, omule, pe Dumnezeu din toată inima, şi cugetul, şi virtutea, și sufletul tău», 
căci cine nu iubeşte pe Dumnezeu, nu are iubire din Dumnezeu, nu are iubire. Unul ca acela are 
iubire de sine, are semeție de sine, are iubire fără Dumnezeu, așa cum a avut şi omul cel de la 
început. O, fiilor, cel ce iubeşte nu are nevoie de iubire, că acela are iubire şi nu-i mai trebuie, 
iar cel ce nu iubește, acela caută iubire, acela are nevoie de iubire şi caută să fie iubit, caută în 

cele văzute, caută la om iubire. Cel ce iubește ÎL are pe Dumnezeu, iar cel ce nu iubește, caută 
iubire, caută să fie iubit. 

Extras din Cuvântul lui Dumnezeu din Duminica a şasea după Paşti, a orbului, din 0l- 
06-1997 


XR e 


O, Verginico, e sărbătoarea tuturor sfinților, iubito. Tu ești în mijlocul cerului Meu de 
sfinți, că mult te-au așteptat sfinţii să te naști şi să creşti şi să porți lucrarea cuvântului Meu la 
sfârșit, după cum era scris în Scripturi că Mă voi face cuvânt peste pământ. Este scris la proo- 
rocul Isaia despre mama Mea Fecioară: «Înainte de a se zvârcoli în durerile de naştere, ea a 
născut; înainte de a simţi chinul, ea a născut un Fiu»; şi este scris despre tine, Verginico: 
«Abia au apucat-o durerile naşterii, şi fiica Sionului a şi născut fii. Oare, o țară se naşte într- 
O zi, și un popor dintr-o dată? Cine a auzit sau cine a văzut unele ca acestea?». 


Este scris 
de cuvântul Meu, de glasul Meu prin tine, căci tu ai fost templul Meu pe pământ, şi din tine am 
grăit şi Mi-am făcut un popor. Cine a mai auzit sau cine a mai văzut unele ca acestea? Este scris 
la proorocul Isaia despre lucrarea Mea cu tine, despre glasul Meu prin tine: «Un glas, un vuiet 
din cetate, un glas din templu! Este glasul Domnului ca să răsplătească fiecăruia după cum 
este fapta sa. Abia au apucat-o durerile nașterii şi fiica Sionului a și născut fii». O, aşa este 
scris în prooroci despre mama Mea Fecioară, care M-a născut prunc pe pământ, şi despre tine, 
care M-ai născut cuvânt pe pământ, Duh mângâietor, Duhul Care trebuia să vină mai înainte de 
venirea Mea cea văzută, că după tine Eu vin. Amin. Tu eşti trâmbiţa a şasea, iar Eu, Domnul, 
sunt trâmbiţa a şaptea, precum este scris în Scripturi despre îngerul care va spune: «Săvârșitu- 
s-au toate!». 


Verginico, tu eşti în Mine, precum sfinţii sunt în Mine, căci Eu sunt locaşul sfinților. M- 
am dus la Tatăl ca să Mă fac locaș pentru sfinții Mei, ca acolo unde sunt Eu să fie și ei; ei în 
Mine, şi Eu în ei. Grăieşte, Verginico, peste oameni, grăieşte din Mine, căci Eu sunt în tine, şi 
tu în Mine. Amin, amin, amin. 


— O, Doamne, o, Fiule al Tatălui și al mamei Fecioară, care Te-a născut prunc, şi al 


meu, care Te-am născut cuvânt ca să fii cu oamenii până la sfârșit, după cum ai spus! O, Dom- 
nul meu şi Dumnezeul meu, Potaieaiaa a mti şi nimeni nu știe să tâlcuiască 
Scripturile Tale, că Tu mereu, mereu Ţi-ai împlinit Scripturile prin oameni pregătiți de Tine, 
oameni luaţi dintre oameni precum ai luat pe mama Ta Fecioară, precum m-ai luat pe mine, 
Doamne. Grăiesc din Tine, bunule Învățător, ca să înveţi pe oameni să înţeleagă tainele Tale 
cele scrise în Scripturi, Doamne. Pe pământ vorbeşte omul cu omul, vorbesc oamenii între ei, 
iar în cer vorbeşte sfânt cu sfânt, şi Sfinţii vorbesc cu Tine, Cel dorit, Cel iubit de sfinți pe 
pământ și în cer. Și iată taină mare lucrată de Tine, că Tu grăiești cu omul pe pământ, şi sfinții 
Tăi lucrează ca și Tine, fiindcă orice ucenic desăvârșit va fi ca şi învățătorul său. 


Omul cel născut din om nu mai ştie ce este înţelepciunea, că păcatul l-a despărțit pe om 


precum pe Adam şi pe Eva i-a despărțit unul de altul, şi de Tine i-a despărțit. 
Ei erau un Singur trup, şi prin păcat S-au despărțit în două trupuri, căci ei doi erau același 
trup. Omul de pe pământ nu mai are înţelepciune, că omul e născut din om, și Tu ai spus că 
cine nu se va naște din cer, de sus, nu va avea şi nu va fi fiu al împărăției cerurilor. Omul de 
pe pământ ştie altfel; ştie că păcatul unirii omului cu femeia îi uneşte pe cei doi ca să fie un 
trup cei doi. N-a înţeles omul taina cea cerească a acestui cuvânt care spune: «Cei doi vor fi 
amândoi un singur trup». N-a înţeles nici Adam când a zis acest cuvânt, că dacă-l înţelegea 
ca Dumnezeu nu s-ar fi despărţit prin păcat cei doi, care erau acelaşi trup amândoi. 

O, Doamne, găsește omul în Scriptură aceste cuvinte și nu înţelege omul taina Ta în 
biserica Ta așa cum a înțeles-o apostolul Pavel, căci el aşa a spus: «Bărbatul să-și iubească 
femeia aşa cum Hristos a iubit biserica Sa și S-a dat pe Sine pentru ea, și ei S-a dat ca s-o 
Sfințească curățind-o cu baia apei prin cuvânt, și ca s-o înfăţişeze Sieși biserică mărită, fără 
pată, fără zbârcitură, ci sfântă şi fără prihană. Așa şi bărbaţii, să-și iubească femeile ca pe 
înseși trupurile lor, căci cel ce-și iubeşte femeia, pe sine se iubește, că nimeni vreodată nu și- 
a urât trupul său, ci fiecare îl hrănește și îl încălzește precum Hristos biserica Sa, căci suntem 
mădulare ale trupului Lui, din carnea Lui și din oasele Lui. De aceea va lăsa omul pe tatăl 
său și pe mama sa şi se va alipi de femeia sa şi vor fi amândoi un trup». Și a mai zis Pavel: 
«Taina aceasta, mare este, în Hristos şi în biserică». 


O, Doamne, grăiesc cu Tine din Scripturi ca să-i facem pe oameni să înțeleagă tainele 
Scripturii, Hristos şi biserica Sa, bărbat şi femeie, căci Pavel a spus că fiii bisericii sunt din 
carnea Ta şi din oasele Tale, Doamne, femeia Ta, mireasa Ta, Doamne. 

și sunt vii şi fără de păcat precum Tu eşti, Doamne, căci 
orice ucenic desăvârșit va fi ca şi învățătorul său, un trup cu el, același trup, Doamne. Omul 
cel născut din om nu mai ştie ce înseamnă Dumnezeu în om, că păcatul i-a despărțit pe oameni 
de Tine, precum pe Adam şi pe Eva, care erau amândoi același trup i-a despărţit păcatul. Dacă 
ar fi fost de la Tine unirea bărbatului cu femeia sa, așa cum este peste oameni, de ce l-ai mai 
fi scos din rai şi din cer pe omul cel făcut de Tine la început? O, nu mai sunt învăţători cereşti 
pe pământ, nu mai sunt prooroci de-ai Tăi pe pământ, căci toţi sunt trup şi pântece şi păcat, şi 
nimeni nu mai este cu adevărat carne din carnea Ta şi os din osul Tău și să fie viu. Dar noi am 
ieşit în mijlocul oamenilor cu sărbătoare de cuvânt, ca să învăţăm oamenii calea împărăției 
cerurilor spre ei. Am venit pe pământ cu sărbătoare şi cu toți sfinţii am venit. 


Când am venit de pe pământ în cer la Tine, Doamne, atunci am înţeles taina Ta cu mine, 
că m-ai hărăzit să mă nasc între oameni în zi de duminică, şi era atunci duminica tuturor sfin- 
ților şi toţi sfinţii şi-au lăsat daruri peste mine, ca să fie sfinţii în mine cu Tine cuvânt şi ca să 
trâmbiţeze îngerii în mine din trâmbiţa a șasea, Doamne. O, se întreabă oamenii de celelalte 
trâmbiţe, de cele de până la mine. 


O, Doamne, eu din Tine grăiesc peste pământ, și cu Tine grăiesc din Scripturi, Doamne, 
ca să înțeleagă oamenii de pe pământ Scripturile Tale, ca să-i facem pe oameni să înțeleagă şi 


să creadă cuvântul Tău şi să se nască de sus, căci cuvântul Tău este de sus, Doamne. Amin. 


— O, Verginico, o, Verginico, o, Verginico, 


biserică? O, Verginico, 
Iată, cezarul, numit şi Irod, (Dictatura comunistă, n.r.) s-a folosit de 
slujitorii bisericii, s-a folosit de cei ce-şi vindeau oile, (Colaboratori ai serviciului de securitate 
a dictaturii fiarei roşii comuniste, n.r.) le vindeau cezarului ca să le închidă cezarul şi să scape 
antichrist de oile Mele cele bune şi ca să poată el domni în biserica Mea. Şi de aceea te-am ales 
Eu pe tine din neam de jos, ca să cobor bogăţia Mea pentru oi, că dacă Mă duceam tot la oamenii 
bisericii, Îmi închideau cuvântul, așa cum i-au închis pe cei dintre ei pe care Eu i-am ales dintre 
ei ca să trâmbiţeze, şi aşa cum te-au închis şi pe tine dându-te cezarului ca să te închidă. Cezarul 
nu se pricepea ce fac Eu cu tine, dar oamenii bisericii cunoşteau cuvântul judecății Mele şi se 


ascundeau, că erau goi înaintea Mea. Oamenii bisericii au fost şi sunt antichriştii care stau 
şi Mă fac pe Mine prooroc mincinos în această lucrare de trâmbi- 


țare. Cezarii aveau misiunea lor, iar oamenii bisericii care voiau să scape de oile cele tari și 

sănătoase ca să nu crească și să le ia locul, se duceau la cezari şi le spuneau alte lucruri decât 
cele de la Mine prin vasele Mele, aşa cum a fost şi cu tine, Verginico. Acum cezarul s-a făcut 
credincios (După revoluția anticomunistă din 1989, când la 25 decembrie, dictatorul Ceau- 
șescu a fost condamnat și executat prin împușcare, n.r.) şi s-a aşezat în frică de Dumnezeu, iar 
oamenii bisericii nu mai au acum închisoare pentru oile Mele şi dau să se ascundă de oi, că sunt 
goi şi nu sunt păstori, sunt farisei şi nu sunt păstori de oi, şi oile Mele erau fără păstori. Dar iată, 
Eu Însumi port grijă de oile Mele, şi oamenii bisericii râd de oile Mele şi le poreclesc „sectă“, 
şi le zic „rătăcite“ oilor Mele. 


Extras din Cuvântul lui Dumnezeu din Duminica tuturor sfinților, din 22-06-1997 
RX 


Vai omului care strică cuvintele Mele, că acela are ca hrană pomul morții, pomul oprit, 
pomul care opreşte pe om de pe cale cu Dumnezeu, și rodeşte omul om supus morții. 


pierzând viaţa cea din Eden, viața cea fără de păcat. Eu i-am spus 
omului aşa: «Din toți pomii raiului poți să mănânci, dar din acesta să nu mănânci, că vei 
muri când vei mânca». Dar omul a mâncat şi n-a mai avut viaţă veşnică din clipa aceea, şi de 
atunci, omul cel ieșit din om mănâncă mereu din pomul morții, și omul este pom al morții, rod 
al pomului oprit, pomul din care i-a zis Dumnezeu omului: «Să nu mănânci!». Dar Eu am zis 
apostolilor Mei: «Nu toți pricep taina aceasta, ci numai cei ce le este dat de la Dumnezeu să 
priceapă». 


.... O, a fugit omul de darul vieţii veşnice, iar Eu am venit acum două mii de ani să-l 
plătesc înaintea Tatălui ca să-i dau omului viață dacă voieşte. Dar tot așa fuge şi azi omul de 
acest dar, căci omul iubeşte fructul pomului morţii, omul iubeşte femeia, şi nu iubeşte pe 
Dumnezeu. Dar cine pricepe aceasta? Cine să le spună la oameni ce mănâncă și cu ce se hrănesc 
e1? Cine să le spună de pomul vieţii, care s-a lăsat din cer pe pământ ca să vină omul spre înviere 
şi apoi spre pomul vieţii veşnice? Omul cel înviat este omul care nu mai păcătuiește, primind 
în el pe îngeri. Cuvântul Meu este înger trimis din cer peste oameni ca să le vestească venirea 
Mea după două mii de ani, după șapte mii de ani. 


O, fu ai oamenilor, auziți! Cuvântul Meu de azi este numit în Scripturi al şaptelea 
înger, Eu şi cuvântul Meu. O, fii ai oamenilor, toate sfârşitu-s-au! Toată taina Mea cea 
scrisă în Scripturi am împlinit-o. Toate sfârșitu-s-au! Nimic nu mai am pentru voi. Am 
trimis tot ce am avut de trimis pentru întoarcerea voastră. Am trimis peste voi şi ultima stri- 
gare, glasul celui de al șaptelea înger, cuvântul Meu cel de azi, slujit de îngeri. Auziţi ce a 
spus Cuvântul: toate sfârşitu-s-au! Amin, amin, amin. De la început şi până la sfârşit am 
trimis tot ce a fost scris să fac pentru om. Sfârşitu-s-au toate câte am avut de făcut pentru sal- 
varea omului. Acum este scris în Scripturi plată pentru orice faptă. Amin. 


... Proorocul mincinos, care se ridică de peste tot şi vesteşte pace între Mine şi omul 
care păcătuieşte mereu, acest prooroc mincinos este plată pentru fapta omului depărtat 
de Dumnezeu, că scris este în Scripturi: «Când ei vor vesti pacea, atunci fără veste va veni 
mânia Mea şi îi va prinde pe toți sub ea». S-a ridicat proorocul mincinos şi s-a dat făcător de 
pace între Dumnezeu şi omul care păcătuieşte mereu slujind idolii veacului acesta, care sunt: 
mâncare și băutură, însurat şi măritat, şi toate câte ies din acestea ca rod al pomului morții. 
Proorocul mincinos se dă prieten al lui Dumnezeu înaintea oamenilor, dar Eu îl vădesc şi îi spun 
că nu este prietenul Meu, ci este vrăjmașul Meu, ca şi omul cel dintâi, care a răsturnat scaunul 
Meu din el ca să stea el și să mănânce din pomul oprit, pomul morţii, care l-a omorât pe om. 

(Vezi selecția tematică: „Proorocul mincinos şi ecumenismul ”, - şi pe files.fm; jumpshare; pubhtml5; 
joomag; Archive; Google Drive; Scribd, n.r.) 


Fiilor, pregătiți calea cuvântului Meu, pregătiți pacea cuvântului Meu peste voi, pregă- 
tiți în voi locaș pentru Duhul Sfânt, ca să fie pururea cu voi. Amin, amin, amin. 

Extras din Cuvântul lui Dumnezeu la soborul sfinților arhangheli Mihail și Gavriil, din 
21-11-1998 

O, lungă Mi-a fost aşteptarea până ce l-am făcut din nou pe om! Şi cum l-am făcut din 
nou pe om? L-am făcut tot din lut, căci omul a fost făcut din lut. Am venit și M-am însămânțat 
viață în Fecioară, în om luat din pământ, căci omul a ieşit din omul cel întâi zidit din pământ. 
M-am făcut pământ, trup din trup de om ieşit, dar din porunca Tatălui am ieşit din om. Eu, Cel 
ce eram cu sânge ceresc, cu viaţă din cer, M-am lăsat să fiu întocmit ca şi omul, cu sânge de 
om, amestecat cu sângele Meu, căci Eu eram viaţa care s-a născut din om. Am făcut aceasta ca 
să-Mi vărs apoi sângele pentru facerea din nou a omului, şi l-am înviat pe om cu preţ de sânge, 
cu sângele Meu cel din Tatăl şi cel din om, laolaltă în trupul Meu cel ieșit din Tatăl şi din om. 
Așa l-am făcut din nou pe om, şi de aceea Mă numeşte pe Mine Scriptura: «Fiul Omului». Am 
primit să fiu numit Fiul Omului, căci Eu sunt Omul Cel nou. Dar cine se lasă pătruns de taina 
Fiului Omului, ca să se lase spre înviere şi spre răscumpărare şi ca să fie viu şi veşnic, precum 
Eu sunt? Cine este cel ce înţelege taina Fiului Omului? 


O, lungă Mi-a fost aşteptarea pentru om! Cea mai lungă zi a fost, căci scris este: «La 
Dumnezeu toate zilele sunt ca o zi, şi o zi, ca toate zilele laolaltă». Rabd îndelung, doar-doar 
să nu pierd pe omul cel ce s-a smuls din Mine după ce l-am zidit. Omul cel întâi zidit s-a desfăcut 
în două şi s-a dus în cele din care a fost alcătuit. S-a dus în pământ şi în cer, căci trupul era luat 
din pământ, iar sufletul, din Mine era luat şi pus în omul cel zidit de mâna Mea. Duhul Meu 
însă n-a încăput în om, căci omul s-a semețit împotriva Mea cu duhul său, şi de atunci aştept 
aplecarea omului, umilința omului. 


O, lungă Mi-a fost așteptarea până ce l-am făcut din nou pe om! Iar când Mi-am dat 
prețul sângelui ca să desăvârşesc lucrarea omului cel nou, căci Eu eram Omul Cel nou, atunci, 
omul cel căzut, uitându-se la Mine, a rostit proorocie şi a zis: «Iată Omul!/». N-a ştiut Pilat de 
ce a trebuit să zică aşa când M-a adus afară din pretoriu ca să le spună iudeilor că el nu-Mi 
găseşte vină. Eu, cu cununa de spini şi cu veșmântul de porfiră îmbrăcat spre batjocură, am stat 
înaintea lor, iar Pilat le-a zis: «Iată Omul! Luaţi-L voi, căci eu nu-I găsesc vină». 


Iată, acum două mii de ani l-am făcut din nou pe om. Eu sunt Omul. Sunt Omul Cel 
nou, Om coborât din cer între oameni. M-am însămânţat Eu Însumi în trup de Fecioară şi M- 
am născut prunc smerit, prunc sărac de toate cele de pe pământ, ba chiar şi de slava din care 
purced mai înainte de toţi vecii. Duhul lui Lucifer, care lucrează prin mintea cea semeaţă, cea 
căzută a omului, a fost păcălit, căci Eu eram taină de nepătruns, dar eram Omul, Fiul Omu- 
lui. Îngerii din cer Mă vedeau tot lângă Tatăl. Îngerii cei căzuți tot la fel Mă vedeau, căci 
Eu am fost deopotrivă lângă Tatăl din cer, şi lângă mama Mea Fecioară, prunc, şi apoi 
copil, şi apoi Om desăvârșit. Am fost taina cea din veac ascunsă şi necunoscută de îngeri, 
darămite de oameni. Numai Tatăl şi cu Mine știam această taină, iar acum o ştie tot cerul, cel 
de sus şi cel de jos, ba chiar şi îngerii cei căzuţi o ştiu, căci acum două mii de ani n-au priceput 
că Eu eram ca și în cer pe pământ, Fiul Tatălui ceresc, coborât din cer trup între oameni. 


Omul cel întâi zidit când s-a sfârşit s-a desfăcut în două şi s-a dus în cele din care a fost 
alcătuit, s-a dus în pământ şi în cer, dar Eu, Omul Cel nou, am rămas întreg și desăvârșit, și nu 

Mi-au mai zdrobit fluierele picioarelor ca să pot muri, căci scris era în prooroci: «Nu I se va 
zdrobi nici un os». Ostaşii însă M-au împuns cu sulița în coastă, ca să dau prețul pentru răs- 
cumpărarea omului căzut prin femeia cea luată din coasta sa. Coasta Mea a trebuit să fie rănită 
ca să-Mi vărs sângele pentru păcatul omului care păcătuiește de şapte mii de ani păcat în trup 
şi păcat în afară de trup. Când păcatul nu atacă trupul omului, el rămâne la porțile trupului și 
nu-şi face coborârea în trup dacă omul este cetate tare. Dar când omul se face frate cu păcatul, 
atunci păcatul coboară în trup şi stăpâneşte în om, căci se face mai tare ca omul, fiindcă Eu aşa 
am spus atunci: «Nimeni nu poate jefui casa celui tare până mai întâi nu-l leagă pe el, şi apoi 
îi jefuiește casa». 


O, să nu se mai laude omul că Mă iubeşte, şi să se umilească omul. Să nu se mai bucure 
omul de Mine dacă Eu nu Mă pot bucura de el. Să se umilească omul, căci în coasta Mea stă 
nevindecat semnul păcatului omului, mărturie de neşters pe trupul lui Dumnezeu Fiul. lată de 
ce am venit să Mă fac pe pământ Fiul Omului. Duhul lui Lucifer și al îngerilor lui este duh 
rușinat de iubirea şi de mila Mea pentru omul căzut din veșnicie. 


Am luat asupra Mea vina ta, omule. Semnul păcatului tău stă mărturie de neşters pe 
trupul Meu dumnezeiesc. Ai păcătuit în însuşi trupul tău, căci femeia este trup din trupul tău 
luat. Eu port semnul păcatului tău în însuși trupul Meu de atunci de când am venit să Mă fac 
Fiul Omului ca să-l scot pe om de sub vină. Am luat asupra Mea vina ta, ca un vinovat, dar tu 
eşti vinovatul. Umilește-te, căci păcatul tău este sulița care s-a înfipt în coasta Mea, iar Eu sunt 
Dumnezeu. Am venit după tine, am venit iar. lată-Mă! Umilește-te, dar. lubeşte-Mă, că Eu te- 
am iubit pe când erai păcătos. lubeşte-Mă pe Mine, căci tu ești şi acum păcătos, şi n-ai ce iubi 
la tine decât păcatul din tine, căci pofta ta zămislește păcat în tine de şapte mii de ani. lubeşte- 
Mă pe Mine, căci Eu sunt veşnic, iar tu eşti trecător, fiindcă păcătuieșşti. Eu am şters păcatul 
tău, că de aceea am venit, căci sângele Meu nu pătează, ci spală şi curăţă şi şterge, dar tu și 
acum păcătuiești. Sângele Meu este viaţa Mea, aşa cum sângele tău este viața ta. Al tău însă 
pătează în trupul tău şi în afara trupului tău, că te-ai smuls din Mine şi ai rămas vinovat, şi 
sângele tău pătează, păcătuiește, ucide şi în tine și în afara ta pe Dumnezeu. lubeşte-Mă pe 
Mine, că am lăsat hrană bogată pe masa ta când am plecat la Tatăl. Trupul şi Sângele Meu le- 
am pus pe masa ta, ca să ai din Mine, ca să Mă înlocuieşti cu tine, şi să fiu Eu în tine, şi tu 
în Mine în veşnică iubire. De ce, oare, lungești aşteptarea Mea? Iată izvorul Meu şi masa Mea 
de cină, şi tu nu eşti vrednic, şi eşti fără veşmânt. Nu mai am om sfânt pe pământ care să vină 
după tine, că e numai minciună în om. Am venit Eu, am venit după tine, am venit iar. lată-Mă. 
Umileşte-te, dar, căci sunt în suferință pentru tine. M-am făcut Fiul Omului, ca să pot veni lângă 
tine, omule. Lasă-te pătruns de taina Fiului Omului. Eu sunt Omul Cel nou, cu duh dătător de 
viață, şi nu este Dumnezeu afară de Mine. Nu este om afară de Mine care să-ți facă bine. 


Omule, îţi eşti dușman tu însuți. Ai nevoie de Mine, ca să te vindeci de deșertăciune, că 
nimic nu este adevărat pe pământ decât Dumnezeu când încape cu omul pe cale. O, e scumpă 
viaţa şi nu ai cu ce s-o plătești. Ea se plăteşte cu viaţă, şi tu n-ai viață, omule, fiindcă purcezi 
din păcat. Pot Eu să-ți plătesc preţul vieții dacă vrei să ai viață. Pot Eu să-ți dau din darul pe 
care l-am dat pentru fiecare om, numai dacă vrei, numai dacă iubeşti viața. Iată, îți dau mângâ- 
iere şi îţi spun: fii copil la trup, și Dumnezeu la duh, şi vei avea taina omului cel nou, pe Hristos, 
Omul Cel nou. Fii precaut, că Eu când am plătit pentru păcatul tău am început cu naşterea, apoi 
cu pruncia, apoi cu copilăria, şi apoi cu omul cel desăvârşit prin Tatăl. Le-am luat pe toate ca 
să le trec şi ca să-ți dau ție o zi pentru toate, căci apoi am murit ca omul, dar nu am pierit, ci am 
înviat, şi aşa ţi-am plătit învierea. Umilește-te şi înviază! E mult până mâine. Acum este vremea, 
că lungă a fost aşteptarea şi răbdarea Mea. Fă-te ca Mine, omule! Amin, amin, amin. 


25 


Taina omului şi a femeii 


O, fiilor de la iesle, lucrarea Mea de trei zile peste voi este taină de înviere pentru cei ce 
aleg suferinţa cea pentru înviere. Eu prin suferință am câștigat învierea cea dintre morți. Aşa 1- 
am spus şi omului. Vin mereu lângă voi cuvânt, ca să Mă audă omul şi să se apropie să asculte. 
Fiilor, nu vă miraţi de ceea ce vă spun, că iată ce vă spun: nici un loc de sub cer nu este mai 
frumos pentru Mine, mai mângâios și mai dulce ca locul Meu de la voi, ca întâlnirea Mea cu 
voi. Pe nicăieri nu-Mi găsesc pacea ca şi la voi, că Eu slavă de la oameni nu primesc. O, dacă 
i-aş încerca pe cei care zic că Mă iubesc, i-aş face să vadă şi ei, că ei nu ştiu ce este iubirea. 
Iubirea este suferință, nu este mângâiere. Mângâierea este plata iubirii, dar mai întâi trebuie să 
fie iubire, să ştie omul ce este și cine este iubirea. Nu omul este iubirea, dar omul nu înțelege 
taina Fiului Omului. Fiilor, omul nu poate să fie iubire, căci Eu sunt Iubirea, Eu, şi nu este 
Dumnezeu afară de Mine. O, să nu se mai laude omul că Mă iubeşte şi că se bucură. Să nu se 
mai bucure omul de Mine dacă Eu nu Mă pot bucura de el. Să se umilească omul, căci iarăşi 
spun: în coasta Mea stă nevindecat semnul păcatului omului, mărturie de neșters pe trupul lui 
Dumnezeu. 

Extras din Cuvântul lui Dumnezeu la Sărbătoarea Creştinătății Româneşti, ziua a doua, 
din 29-05-1999 

O, fiilor, Mă adun cu sfinţii la pieptul vostru ca să ne hrănim, căci cei din cer sunt şi ei 
flămânzi după cei de pe pământ. Stăm la masă unii de la alţii, fiilor; voi de la Noi, şi Noi de la 
Voi, şi ne hrănim, ca să nu murim fără hrană, fără viaţă, fiilor, căci hrana aceasta este viața cea 
din cer, viața cea din omul care are viaţă în el. 


O, cum să nu-i fie greu omului să priceapă statul Meu cu voi? Iubirea trebuie să se facă 
Dumnezeu adevărat în om, şi numai atunci se numeşte ea așa; altfel ea se numeşte păcat, nu 
iubire. lată, Eu am venit, şi vin, şi îl găsesc pe om păcătuind. O, căsătoria nu înseamnă lepădare 
de sine, iar Eu am spus că cel ce voieşte să vină după Mine, să se lepede de sine. Am spus 
aceasta şi la cei necăsătoriți, şi la cei căsătoriți, dar mai mult le-am spus la cei căsătoriți, şi iarăşi 
spun: căsătoria nu înseamnă lepădare de sine. Dacă Scriptura spune despre preot şi despre 
episcop «să fie bărbatul unei singure femei», şi aceasta, în Domnul, precum este scris în Scrip- 
turi, iată ce spun azi Eu, Domnul: preotul sau episcopul nu poate fi şi al femeii, şi al bisericii, 
iar dacă voiește episcopie, să se oprească şi el, şi femeia lui de la desfrânare, de la păcatul 
cel în însuși trupul lor, și, lepădându-se de sinele lor și de trupurile lor, să-și ia crucea și 
să-Mi urmeze ca slujitori pentru cer şi pentru biserică. Azi însă biserica este condusă de 
satana, nu de Mine, căci capul bisericii este omul; omul care se face preot, şi care se însoară 
mai întâi, dar Scriptura spune aşa: «Cinstită să fie nunta, şi patul neîntinat, iar pe desfrânaţi 
îi va judeca Dumnezeu». Amin. 


Fiilor de la iesle, vreau prin voi să aşez pe pământ tot mai întinsă masa împărăției ceru- 
rilor, masa cunoștinței cerești peste oameni, masa umilinţei de duh înaintea Mea, că vin din cer 
la voi sfinţii ca să stea la masa Mea cerească pe pământ, masa cuvântului Meu, căci cei de pe 
pământ nu vin, fiindcă ei au altă mâncare de mâncat, căci omul s-a învăţat cu desfrânarea 
mai mult decât cu pâinea, şi de pâine mai rabdă, dar de desfrânare, nu. Aceasta îi prinde 
bine slujitorului bisericii din lume, îi prinde bine să nu aibă omul minte, că dacă are, şi-o des- 
chide şi vede cu ea pe Dumnezeu şi pe diavol, şi alege ce este mai bun şi mai adevărat pentru 
viața lui cea adevărată. 


Când Mă ispiteau cărturarii şi fariseii despre bărbat şi femeie şi despre despărțirea lor, 


Eu le-am răspuns după legea cea pusă peste omul cel păcătos, căci legea este pentru cei păcătoşi, 
dar le-am răspuns şi după legea cea sfântă, şi le-am spus: «Cel Care i-a făcut de la început, i- 

a făcut bărbat şi femeie şi a zis: „Pentru aceea va lăsa omul pe tatăl său şi pe mama Sa și se 
va lipi de femeia sa și vor fi amândoi un trup, aşa încât nu mai sunt doi. Deci ce a împreunat 
Dumnezeu, omul să nu despartă“. Dar iată, omul s-a despărțit, că face adulter şi bărbatul, şi 
femeia, şi nu sunt un trup cei doi, nu sunt aşa cum i-a făcut Dumnezeu, ci sunt fiecare cu trupul 
lui şi face fiecare ce vrea şi ce-i place, după cum îi conduce trupul. O, e mare taină să fie bărbatul 
şi femeia un trup şi nu două, dar această taină a fost numai la început şi atât, căci omul a 
călcat peste ea. Omul a despărțit ce a unit Dumnezeu şi n-au mai fost un trup cei doi, ci au fost 
doi apoi, şi fiecare se lasă ademenit de celălalt, şi omul este atras la desfrânare de însăşi pofta 
sa cea fără de rânduială. Fariseii, care dădeau cu orice preţ să Mă prindă în cuvânt, Mi-au zis 
atunci: «Pentru ce Moise a poruncit să-i dea carte de despărțire şi s-o lase?». Eu le-am răs- 
puns: «Fiindcă Moise, după învârtoșarea inimii voastre v-a dat voie vouă să lăsaţi pe femeile 
voastre, dar de la început nu aşa a fost. Eu însă vă zic că dacă lăsaţi pe femeile voastre nu 
pentru desfrânare, şi pentru ca să vă însuraţi cu alta, preacurviți, și dacă vă însuraţi cu cea 
lăsată, preacurviți de asemeni». O, ce puteam să le mai spun acestora care-şi aveau trupul 
desfrânat împotriva sufletului lor? Când au auzit ucenicii Mei ce am grăit Eu, Mi-au zis așa: 
«Doamne, dacă astfel este starea omului cu femeia, nu este de folos să se însoare», iar Eu le- 
am întărit înțelepciunea şi le-am spus: «Aceasta este taină și cuvânt de taină, și nu-l pricep 
decât aceia cărora le este dat», şi le-am spus: «Cine poate să înțeleagă, înțeleagă». Amin. 
Grăiam atent şi cu ei, că aveam încă de lucru peste ei, iar când ei certau pe copiii care erau aduși 
spre Mine, Eu le-am spus să nu-i certe, să nu-i oprească pe ei să vină la Mine, că a unora ca 
aceștia este împărăţia cerurilor, a celor nedesfrânați este ea. 


Apostolul Pavel răspundea şi el cu grijă la începutul bisericii Mele când era întrebat de 
cei ce se alăturau învăţăturii curate, și spunea: «Bine este pentru om să nu se atingă de femeie, 
dar ca desfrânarea să-şi aibă și ea rânduială, să-și aibă bărbatul femeia lui, iar femeia să-și 
aibă bărbatul ei, căci cei ce se lipsesc unul de altul multă vreme, sunt ispitiți de satana din 
pricina desfrânării lor». Dar celui nedesfrânat nu-i trebuie legea aceasta, căci acela este curat. 
O, pe pământ aşa este încă de la căderea omului. Cel ce nu se poate înfrâna, acela se căsătoreşte, 
căci între foc şi căsătorie, mai bună este căsătoria. Aceasta este lege pentru cei ce nu se pot 
înfrâna şi care nu sunt liberi. Apostolul Meu căuta pe orice cale să orânduiască peste biserici 
legi împotriva neorânduielii, dar spunea: «Legat ești de femeie? Nu căuta desfacere. Dezlegat 
ești de femeie? Nu căuta femeie». Şi iar spunea: «Cei ce au femei, să fie ca şi cum n-ar avea, 
căci fața acestei lumi trece». Şi iarăşi spunea: «Cel necăsătorit se îngrijește de cele ale Dom- 
nului, cum să placă Domnului. Cel ce s-a căsătorit se îngrijește de ale lumii, cum să placă 
femeii, și astfel e împărţit». Şi iarăşi spunea: «Femeia nemăritată sau fecioara se îngrijeşte 
de cele ale Domnului, ca să fie sfântă cu trupul și cu duhul. Cea care s-a măritat însă, poartă 
grijă de cele lumești, ca să placă bărbatului». Şi le mai adăuga zicând: «Toate acestea le ros- 
tesc peste voi chiar spre folosul vostru, și nu ca să vă arunc laţ, ci spre buna-cuviință vă 
îndemn, şi spre nestingherirea slujbei voastre către Domnul, căci vă grăiesc eu, nu Domnul. 


Amin, amin zic vouă, fiilor care-Mi purtaţi cuvântul către neamurile pământului: Eu n- 
am zis omului să se însoare. Cununia care a fost pusă de om între tainele bisericii, nu este 
taină, ci este durere pentru Mine, căci omul îşi dă trupul spre desfrânare prin cununie. 


«Bucatele sunt pentru pântece, și pântecele, pentru bucate, şi Dumnezeu va nimici şi 
pe unul, și pe celelalte. Trupul nu este pentru desfrânare, ci pentru Domnul, și Domnul este 
pentru trup». Aşa le spunea apostolul Meu celor care dădeau să vină după Mine, şi le mai 
spunea: «Trupurile voastre sunt mădulare ale lui Hristos. Să nu faceți din trupurile voastre, 
din mădularele voastre, mădulare ale unei desfrânate, căci cel ce se apropie de desfrânată 
este un singur trup cu ea, căci vor fi, zice Scriptura, cei doi, un singur trup; iar cel ce se 

lipește de Domnul este un singur duh cu El». Amin. Şi tot aşa zicându-le, le-a spus: «Fugiți, 
fugiţi de desfrânare! căci orice păcat pe care-l săvârşeşte omul, este în afară de trup. Cine se 
dedă însă desfrânării, păcătuiește în însuşi trupul său. Voi să nu uitaţi că trupul vostru este 
templul Duhului Sfânt, Care locuieşte în voi şi pe Care-L aveți de la Dumnezeu, căci nu 
sunteți ai voştri, şi cumpăraţi aţi fost cu preț. Trupul şi duhul vostru sunt ale lui Dumnezeu, 
casă a preamăririi Lui sunt ele». Amin. 


O, fulor alipiţi de Mine, o, greu îi este unui învățător până ce pune învățătură întreagă 
peste omul cel supus învăţăturii, peste omul care începe să înveţe de la Dumnezeu. lată cât a 
ocolit apostolul Pavel până ce a putut să spună omului să fugă de desfrânare, care este păcat în 
însuşi trupul omului, față de alte păcate săvârşite în afara trupului. Eu n-am zis omului să se 
însoare, iar cei ce au înţeles au spus: «Doamne, nu este de folos omului să se însoare». Eu le- 
am răspuns: «Acesta este cuvânt de tăinuit, pentru cei cărora le este dat să-l priceapă». Când 
am fost la nunta din Cana, i-am făcut pe miri un duh cu Mine, căci s-au lipit cu Mine şi n-au 
luat în ei păcatul. lată, Eu n-am zis omului să se însoare, ci, din contra, am zis: «Venirea Mea 
va fi ca în vremea lui Noe când oamenii mâncau şi beau, se însurau şi se măritau, până ce 
şi-au atras potop din cer». Apostolilor Mei le-am desluşit lucrarea de famen, lucru sfânt în 
trupul omului; nu le-am spus de păcat, nu le-am spus de însurătoare, ba i-am despărțit de soții 
ŞI de copii şi de toate ale lor, ca să poată veni după Mine prin lepădare de sine, luându-și crucea 
şi făcându-MI-se ucenici pentru răspândirea împărăției cerurilor peste oameni. 


Iată, a venit vremea să judec pe tot omul care a răstălmăcit încă de la începutul omului 
căzut cuvintele cele de taină ale lui Dumnezeu peste om. Dacă Eu l-am făcut pe om bărbat şi 
femeie, l-am făcut pentru Mine, nu pentru desfrânare. Unde şi când i-am spus Eu omului să se 
însoare ca să pună omul bisericii însurătoarea între tainele Mele şi ca să nu mai am Eu stăpânire 
peste biserică? Eu am spus: «Trupul nu este pentru desfrânare, ci pentru Domnul, şi Domnul 
este pentru trup». Amin. 


Eu încă de la început le-am spus celor ce erau pentru Mine: «Luaţi şi mâncaţi Trupul 
Meu». Aveam pe mulți care Mă iubeau căutând după urmele Mele, dar nu i-am luat la cină 
decât pe câțiva, că e mare această lucrare a cinei, şi cu greu o înțelege omul ca să se facă sfânt 
pentru ea. lată ce adunătură se strânge azi la cina bisericii! Oare, așa am lucrat Eu această taină? 
Eu am zis: «Cel ce mănâncă Trupul Meu și bea Sângele Meu, întru Mine rămâne, şi Eu întru 
dânsul». Dar care este cel care rămâne întru Mine, şi Eu întru dânsul după ce se duce la preot 
să ia cina Domnului? O, cina aceasta este taină tăinuită. Ea este unirea omului cu Mine, este 
cununia omului cu Mine, că este scris: «Taina aceasta mare este, în Domnul și în biserică». 
Ea este hrana pe care trebuia s-o aibă omul de hrană, căci Mă făcusem hrană bună pentru omul 
cel zidit de mâna Mea, căruia i-am dat toate bunătățile Mele. Şi dacă el nu M-a ascultat, i-am 
spus apoi să muncească şi să se ostenească el pentru viața lui cea de toate zilele, ca să-i pară rău 
pentru păcatul despărțirii lui de Mine şi să nu-i mai ardă de păcat în însuşi trupul lui, păcat care- 
| desparte de Mine, păcatul desfrânării pe care Eu nu l-am pus peste om, ci i-am spus omului: 
«Pentru că ai ascultat de îndemnul femeii tale, blestemat să fie pământul din pricina ta. Cu 
trudă să te hrănești din el în toate zilele vieţii tale; spini şi pălămidă să-ți dea, și să mănânci 
buruienile câmpului. Întru sudoarea fetei tale să mănânci pâine până la întoarcerea ta în 
pământ, că din el ai fost luat, căci pulbere ești, în pulbere te vei întoarce», şi apoi l-am gonit, 
şi am pus sabie de foc ca să păzească drumul spre pomul vieţii. Dar azi, iată ce adunătură se 
strânge la cina bisericii, şi iată vremea când tot omul este judecat pentru cele sfinte ale Mele, 
care nu sunt păzite cu sabie de foc, aşa cum am pus Eu heruvim cu sabie de foc ca să păzească 
drumul spre pomul vieții. 

Iar voi, cei așezați de Mine la masa cinei Mele cea de taină, ridicaţi-vă şi ziceţi tuturor 
cu Mine şi cu apostolul care zice tuturora: «Fugiţi, fugiți de desfrânare! Orice păcat pe care- 
l va săvârşi omul, este în afară de trup, dar cine se dedă însă desfrânării, păcătuieşte în 
însuşi trupul său. Faceţi din trupul vostru templul Duhului Sfânt. Voi nu trebuie să fiți ai 
voştri, căci cumpăraţi aţi fost cu preţ. Preamăriţi, dar, pe Dumnezeu în trupul vostru și 
în duhul vostru, ca unele care sunt ale lui Dumnezeu». Amin, amin, amin. 


Extras din Cuvântul lui Dumnezeu din Duminica sfinților români, din 13-06-1999 
RX 


Eu pe voi v-am învăţat întoarcerea acasă, fiilor. Focul fărădelegii a pârjolit pământul de 
la margini la margini. Tot ce a făcut omul pe pământ, sunt pietre de aducere-aminte ale păcatelor 
omului care s-a făcut dumnezeu pe pământ. Tot ce a făcut omul, se va întoarce împotriva omu- 
lui. Amin. Omul a schimbat cursul apelor, a schimbat cursul înțelepciunii, cursul priceperii, 
cursul facerii lui Dumnezeu, și s-a făcut diavol omul. Cel ce s-a împotrivit Făcătorului, s-a făcut 
diavol, şi a fost alungat din rai, căci omul a cunoscut răul. Eu i-am spus omului să nu cunoască 
răul, dar el n-a voit să Mă asculte, şi pentru că nu a voit, a căzut pradă răului, căci cel ce nu 
ascultă pe Dumnezeu, nu poate birui răul. lată, așa a pățit omul care a făcut din femeie femeie 
a sa şi iubire a sa şi avut al său şi păcat pentru el, căci Eu așa i-am spus femeii: «Atrasă vei fi 
cu dorul tău după bărbatul tău, și el te va stăpâni». 


În zadar îi spun și azi omului să fugă din calea răului, căci omul îi zice răului bine şi se 
acoperă cu el ca şi cu legea lui Dumnezeu, şi Îmi spune omul că Eu am lăsat legea aceasta. O, 
să deschidă omul Scripturile facerii şi să-şi vadă neascultarea care l-a căzut pe el din rai și din 
bine, şi să nu mai spună omul că legea în care stă el de şapte mii de ani, e legea Mea peste el. 
Legea Mea era aceea să nu cunoască omul răul. Legea Mea era aceea să nu moară omul, 
că Eu am făcut pe om bărbat şi femeie, ca să fie omul al Meu într-un singur trup, bărbat şi 
femeie, şi să slujească Mie omul, şi să fac Eu omul, nu să-l facă omul. Mai bine era să umplu 
Eu pământul de oameni decât să-l umple omul. Eu l-am făcut pe om din pământ și din cuvânt 
şi din duh, dar omul face om din păcat, că el a schimbat de peste el legea Mea cu legea lui, cu 
legea neascultării de Dumnezeu. 


Am voit cu cuvântul să-l fac pe omul de azi, ca din ceara care se lasă înfierbântată şi 
modelată şi pusă pe fitil ca să ardă şi să se mistuie înaintea Mea, şi Eu să fac din lumina ei viaţă 
veşnică, viață din cer, căci viaţa este foc care arde trupul ca să iasă lumină, ca să iasă om zidit 
de Dumnezeu. Îi voi arăta omului că Eu, Domnul, tot din pământ îl voi zidi, căci învierea 
morților va fi judecata omului care a făcut om din păcat. Omul va fi din nou, dar din pământ 
va ieşi, aşa cum a fost la început lucrul lui Dumnezeu pentru trupul omului. 


Faceţi-vă zi după zi rost de nejudecată, fiilor. Bogăție de nejudecată să vă adunaţi, şi 
libertate cu Dumnezeu să vă agonisiți, că Eu, Domnul, vin curând, şi cu Mine vin și cei ador- 
miţi care au fost cu Mine, şi vin şi cei vii care n-au gustat moartea şi care sunt veşnici, 
așteptând biruința Mea pentru ei şi pentru mulţi care vor gusta învierea spre judecata 
păcatului. Amin, amin, amin. V-am spus vouă taine cereşti, taine de nepătruns. E vremea să 
vin, şi de aceea deschid cerul şi aduc pe pământ tainele cerurilor. Ele trebuie să vină înaintea 
Mea ca să-i facă pe oameni să se pocăiască, fiilor. Tainele Mele au rămas nepătrunse de om, 
căci omul s-a ascuns de ele prin păcătuire şi nu le-a mai văzut și nu şi-a mai amintit de ele. 


— O, fulor, toate sunt scrise în Scripturi, dar omul se face că nu le ştie. Aşa face omul şi 


cu cuvântul Meu cel de azi, pe care Eu, Domnul, îl scriu pe pământ prin mânuţele voastre. Este 
scris în Scripturi că «necredincioşii vor fi şterși de pe pământ», dar omul s-a învăţat să piară şi 

zice că aşa este legea de când lumea. O, nu asta este legea! Asta nu e lege, omule. Asta este 
plata păcatului tău, omule învăţat cu pieirea. Omule, omul cel ieşit din tine este plata păcatelor 
tale, nu este lege. Vezi tu la ce spui lege? Tu spui lege la păcat, căci l-ai pus lege peste tine ca 
s-o împlineşti. Împlineşte-o dacă aşa vrei, dar să ştii că Eu pe om îl fac tot din pământ, așa cum 
l-am făcut întâi, căci cel ieşit din tine este păcatul tău, nu este omul. Ce să-ţi fac dacă tu ai voit 
ca femeia să fie femeia ta? Dacă tu rămâneai al Meu, rămânea și femeia a Mea, și rămâneai 
omul lui Dumnezeu, că Eu pentru asta te-am creat. Eu nu te-am creat ca să te dau păcatului, 
ci te-am creat ca să te rodesc și ca să te înveți lucrul rodirii, dar dacă tu ai făcut femeie a ta din 
femeie, ai uitat pe Dumnezeu și te-ai alipit de femeia ta, şi n-ai mai ştiut taina trupului cel făcut 
de Dumnezeu, care spune că nu sunt doi cei doi, ci sunt unul, împreună cu Dumnezeu, precum 
Unul este Dumnezeu Tatăl, Fiul şi Duhul Sfânt. Amin. 


... Plâng cu lacrimi de sânge când îl văd pe om prins sub robia femeii. Îi curg omului 
sudori de pe frunte și îi dă femeii lui câștigul său, și Eu sunt lipsit de om. ÎL prinde femeia rob 
pe om pentru ea şi pentru urmași, ca să nu mai aibă omul libertate. Am vărsat lacrimi de sânge 
pentru robia omului. Împărați şi argaţi cad de şapte mii de ani sub robia femeii, care face din 
om diavol, care slujește trupului şi omului care are de tată pe diavolul, şi omul nu se mai poate 
ridica din robie. Mi-a curs sânge din coastă, ca să fie însemnat locul cel de pe trupul omului, 
locul din care a fost făcută femeia, care l-a smuls pe om din Dumnezeu. Plâng și sângerez şi azi 
când îl văd pe om prins sub robia femeii. Unde să mai găsesc Eu femeie care să sfinţească pe 
om, care să libereze pe om din robie? Pofta femeii este diavol care-l face pe om să joace cum 
voiește pofta diavolului. Legea femeii i-a luat omului dreptul la libertate. O, adânc al fărădele- 
gii! O, cum să-l eliberez Eu pe om ca să-l am şi ca să Mă bucur de truda lui, şi ca să-i dau plată 
pentru trudă, aşa cum am dat apostolilor Mei cu care am umblat pe pământ când Eu am avut 
nevoie de om lângă Mine? O, greu mai pot Eu să-l smulg pe om de lângă femeie ca să-l eliberez 
de robie şi de patimi şi ca să-l pun la lucru sfânt pentru Mine! O, greu mai pot să dau femeia de 
lângă om! Scris este în Scripturi: «Am văzut o femeie beată de sângele sfinţilor şi de sângele 
martorilor lui lisus; şi văzând-o m-am uitat cu mirare mare; iar pe fruntea ei, scris nume 
tainic: Babilonul cel mare, mama desfrânatelor și a urâciunilor pământului. Și avea în mână 
pahar de aur, plin de urâciunile ei şi de pângărelile desfrânării ei. Și are împărăție peste 
împărații pământului, căci este îmbrăcată în purpură şi în Stacojiu, și împodobită cu aur și 
cu mărgăritare și cu găteli care farmecă, căci vine din adânc şi din fărădelege, iar cei ale 
căror nume nu Sunt scrise de la întemeierea lumii în Cartea Vieţii, se vor mira văzând pe 
fiară că era şi nu este, dar se va arăta și se va vădi». O, adânc al fărădelegii! Femeia se găteşte 
cu găteli şi cu purpură şi cu stacojiu, şi pe trup, şi pe buze, şi pe degete, şi pe ochi, şi îşi ține 
bărbatul rob urâciunilor ei, iar cel ce slujeşte femeii este om fără de minte, fără de vedere, fără 
de auz. O, cum să-l eliberez pe om de femeia sa, care nu-i aduce nici un fel de folos? Omul îşi 
varsă sudoarea pentru femeia sa şi pentru urmași, și Eu nu pot să Mă bucur de truda omului. O, 
nu este de folos omului să se însoare, dar cine este cel ce pricepe aceasta? 


Extras din Cuvântul lui Dumnezeu din Duminica a cincea după Rusalii, din 04-07-1999 
RX 


Se împărtăşesc oamenii cu Trupul şi Sângele Meu şi se duc apoi la păcat, la pofta tru- 
pului, la desfrânare, dar scris este în Scripturi: «Mai ușor va fi Sodomei şi Gomorei în ziua 
aceea decât acestora care necinstesc pe Dumnezeu făcând din trupul Meu mădular de des- 
frânare», după ce omul Mă ia din mâna preotului care tot desfrânare face şi el. Este scris în 
Scripturi: «Vai celui ce păcătuieșşte în însuşi trupul său!», Şi iarăşi este scris: «Desfrânaţii nu 
vor moşteni împărăția lui Dumnezeu». Aceştia nu au pe Dumnezeu în ei şi nu vor să ştie că 
trupul nu este pentru desfrânare, și este ca să fie templu pentru Dumnezeu, iar «cine va strica 
templul lui Dumnezeu, îl va strica Dumnezeu pe el», precum este scris în Scripturi. lată, din 

Scripturi grăiesc, şi fiecare este judecat după carte. Dar zic: să iasă omul din cele din care vine 
şi să vină după Mine, căci «întâi este cel trupesc, şi apoi cel duhovnicesc», aşa cum învață 
Scriptura pe cel ce voieşte să se scoale şi să vină după Mine; aşa cum veneau pe vremea trupului 
Meu cei trupeşti ca să se înduhovnicească, ei şi copiii lor, ca să fie sfinți apoi, şi duhovnicești. 


O, copilași învăţaţi din cer, veniţi cu Mine în vorbire şi spuneţi voi în cartea Mea cu voi, 
ce trebuie să ştie omul care dă să vină după Mine? Fiilor, ce înseamnă omul care este mădular 
al lui Hristos? Spuneţi, fiilor. Amin. 


— Cel ce primeşte pe Dumnezeu Stăpân peste el, acela se curăţeşte de tot păcatul, şi, 
sfințindu-și sufletul şi trupul şi duhul cu legea sfințeniei cerești, primește darul sfințeniei, Tru- 
pul şi Sângele Domnului, pentru curăţire şi iertare. El devine în felul acesta mădular al lui 
Hristos, iar Scriptura îi spune: «Lua-voi deci mădularele lui Hristos ca să fac din ele mădu- 
lare de desfrânare? Ferească Domnul». Cel ce este mădular al lui Hristos nu mai este al său, 
ci al lui Hristos, dar vai celui ce apoi strică templul lui Dumnezeu, că Dumnezeu îl va strica pe 
el. Deci să se cerceteze omul pe sine şi aşa să se facă mădular al lui Hristos. Amin. 


— O, fuilor, mare iubire este în cel ce se face mădular al lui Hristos, şi acela nu mai uită 
ce este el, și acela nu mai uită ce cere la Mine când cere, căci Eu am învăţat pe om să se roage, 
şi omul nu ştie ce trebuie să fie rugăciunea lui. Omul s-a obişnuit să spună rugăciune lui Dum- 
nezeu, și nu mai ştie ce trebuie să fie rugăciunea lui. Creştinul s-a înțigănit de tot. EI cere ca 
țiganul care spune rugăciunea „Tatăl nostru“ gândindu-se la furat şi la căpătat, aşa cum 
ştiţi voi de cel ce a fost pus să zică rugăciunea „Tatăl nostru“ cu gândul la Dumnezeu, şi 
n-a putut. O, n-a putut, că i se promisese un cal numai ca să se gândească la Dumnezeu în 
rugăciune. El însă când a ajuns la jumătatea cuvintelor rugăciunii, a văzut şaua pe cal şi a zis: 
„Îmi dai şi şaua?“. Atunci a auzit: „Nu-ţi mai dau nici calul, pentru că nu eşti cu gândul la 
Dumnezeu aşa cum te-am învăţat să te rogi“. 


O, fiilor, s-a înțigănit tot omul care-şi zice creştin, şi aşa se roagă la Tatăl. Și iată ce vă 
spun: rugăciunea „Tatăl nostru“ arată iubirea către Tatăl a celui ce se roagă. Omul trebuie pe 
Dumnezeu să-L bucure prin rugăciune, nu pe el însuşi. Spun acest cuvânt fiindcă văd peste tot 
pământul oameni plini de bucurie, zic ei, când se roagă la Dumnezeu. Aceia nu ştiu ce este 
rugăciunea cea către Dumnezeu şi nu ştiu care este drumul rugăciunii. Spuneţi voi la aceştia, 
care este drumul rugăciunii spre cer. Spuneţi voi, fiilor. Amin. 


— Rugăciunea are un drum anume, şi acela este drumul umilinţei, duhul rugăciunii în- 
durerate, căci rugăciunea spre Dumnezeu nu este bucurie pentru om, şi este umilință pentru 
om, și este pocăință pentru om, şi bucurie pentru Dumnezeu dacă omul rămâne în stare de 
pocăință când se roagă şi după ce se roagă. Amin. 


— O, copilaşi, grăiesc prin cartea Mea, grăiesc cu voi ca să ştie omul cum să grăiască 
spre Dumnezeu. Cum se rugau la Mine Daniel sau Ieremia sau tinerii din cuptorul de foc? Cum 
Mă rugam Eu la Tatăl? Eu petreceam noaptea pe muntele Măslinilor mai înainte de răstignire, 
rugându-Mă înlăcrimat pentru om, căci omul este fără de umilință când se roagă Tatălui Meu; 
căci am venit după omul căzut făcându-Mă om căzut, şi aceasta trebuie să fie umilință pentru 
om, nu bucurie. 


„.. Iată cuvânt ca o sabie pentru cei ce nu ştiu să vină după Mine atunci când dau să 
vină: nu este voie să mai păcătuiască cel ce se umileşte şi se pocăiește şi se curățeşte pentru ca 

să se unească apoi cu trupul lui Hristos. Nu este voie să faceți din trupul Meu mădular de des- 
frânare în voi, o, oamenilor care daţi să veniți după Mine şi nu ştiţi cum să veniți. O, nu ştiţi, 
fiindcă nu aveţi învăţători care să le fie milă de voi. Şi iată-Mă pe Mine, Învățător venit din cer 
ca să vă izbăvesc de trupul păcatului şi să vă îmbrac în trupul Meu şi să ies spre voi cu hăinuță 
de îmbrăcare şi să fiţi cu adevărat mădulare ale lui Hristos. Amin, amin, amin. 

Extras din Cuvântul lui Dumnezeu la praznicul Naşterii Maicii Domnului, din 21-09- 
1309 


XR e 


Nici un creştin dintre cei ce cred şi se hrănesc cu bucuria venirii Mele cuvânt peste 
pământ, să nu se mire de prigoana care este, de rătăcirea care se zbate să rătăcească pe cei 
iubitori de Dumnezeu. În toată vremea propovăduirii Mele acum două mii de ani, fariseii şi 
cărturarii şi bătrânii care M-au omorât pe cruce, Mă ispiteau cu întrebări ca să-Mi găsească 
pricină în cuvânt, şi să Mă piardă apoi, căci erau îngâmfați din pricina cunoștinței lor. Mă pur- 
tam din loc în loc, şi mulțimile se purtau după Mine cu duiumul, nu tainic ca acum. Eu le 
vindecam suferințele, ca să le plătesc credinţa şi iubirea, dar cărturarii și fariseii dacă n-aveau 
puterea Mea ca să facă şi ei faptele pe care le făceam Eu, cârteau zicând: «Cine este Acesta 
Care grăiește hule?», «Cine poate ierta păcatele afară de Dumnezeu?», «De ce mănâncă 
Acesta cu vameșii şi cu desfrânaţii?». Eu însă le spuneam: «Adevărat grăiesc vouă, că vameşii 
şi desfrânaţii merg înaintea voastră în împărăţia lui Dumnezeu, căci a venit loan la voi în 
calea dreptății și n-aţi crezut lui, şi vameșii și desfrânatele au crezut, iar voi, văzând, nu v-aţi 
căit nici după aceea ca să credeţi lui». Omul care păcătuieşte nu se pocăieşte din pricină că 
păcătuieşte, dar cel ce se pocăiește, acela nu mai păcătuieşte, și înțelege împărăția cerurilor, iar 
loan le-a zis iudeilor: «Pocăiţi-vă, că s-a apropiat împărăţia cerurilor!». Tot aşa le-am spus şi 
Eu, şi le-am mai spus că «împărăția cerurilor se aseamănă cu fecioarele», şi îi prindeam Eu 
în cuvânt, nu ei pe Mine, iar ei puneau la cale pierzarea Mea. 


Oamenii nu se mai satură de însurat şi de măritat și de desfrânat. Ar vrea omul să aibă 
femeie şi după înviere, căci am fost întrebat a cărui femeie va fi la înviere cea care a ţinut şapte 
frați. Eu le-am spus: «Rătăciți neștiind Scripturile şi puterea lui Dumnezeu, căci la înviere 
nici nu se însoară, nici nu se mărită, ci sunt ca îngerii lui Dumnezeu în cer». Celor care Mă 
ispiteau despre despărțirea omului de femeie le-am răspuns cu cele ce le-a spus Moise, că al- 
tceva nu le puteam da lor, dar ucenicilor Mei le-am răspuns curat, aşa cum curat era sufletul 
lor, căci ei au priceput vorbirea Mea cu fariseii și au zis: «Doamne, dacă asta este pricina 
omului cu femeia, nu este de folos să se însoare omul». Eu le-am răspuns: «Nu toți pricep 
taina aceasta, ci numai cei cărora le este dat să priceapă», şi am adăugat aşa: «Cel ce înțelege, 
să înțeleagă». Amin. 

Extras din Cuvântul lui Dumnezeu la sărbătoarea sfântului apostol şi evanghelist loan, 
din 09-10-1999 

O, e grea jalea Mea şi așteptarea Mea după om! Omul naşte prunci pentru el, şi îi 
duce la preot și îi botează, şi apoi stă liniştit şi se crede al lui Dumnezeu, el și pruncul lui, 
dar Duhul Meu nu este în om, căci omul este numai trup, numai carne, şi pe dinăuntru, şi 
pe dinafară, numai poftă trupească cu care voiește să aibă omul îndreptăţire înaintea Mea 
şi voieşte să se măsoare cu Mine şi să spună că este al Meu, dar Eu îi spun aşa: Eu M-am 
răstignit, omule, iar tu te căsătorești şi stai acoperit cu legea căsătoriei, care este pământească, 
nu cerească, fiindcă Eu celor ce Mă ispiteau pentru femeile lor, Eu le-am răspuns pământeşte, 
şi am luat cuvântul omului cel întâi zidit, care s-a despărțit de Dumnezeu și s-a alipit cu femeia 
sa, şi au căzut amândoi din cer, au căzut prin trup, au căzut pe pământ; dar le-am răspuns şi 

altfel ispititorilor, şi le-am zis: «Sunteţi rătăciți neînțelegând Scripturile, căci în împărăția 
cerurilor nu este însurat şi măritat, şi este viaţă fără de păcat, fără de moarte, viață de îngeri 
este». 


„.. Dumnezeu este iubire, dar cine este cel ce se face un trup cu Mine pentru ca să fie 
iubire ca şi Mine? Cel ce se face un trup cu Mine, acela este cel ce se alipește de Mine cu iubirea 
lui, iar pe sine se biruieşte. Unde să mai găsesc Eu biserică de așa fel în om? S-a umplut pă- 
mântul de locașuri de biserici şi de mănăstiri, și nu este în ele cel ce Mă iubeşte. Se duce omul 
la mănăstire ca să se dea Mie, zice el, şi nu trece mult şi se strică mai rău decât înainte. Se vor 
da spre însurat şi spre măritat călugări şi călugăriţe în care arde păcatul, căci orb pe orb 
nu se poate călăuzi, şi nu mai este călăuză adevărată. Se va prăbuşi tot ce a numit omul 
biserică, şi se va zidi tot ce a numit Dumnezeu biserică. Se va împlini tot ce a mai rămas de 
împlinit din cuvintele cărții Mele prin care am profețit la voi, copii ai poporului sfânt. Nu mai 
este om căruia să-i poată rugăciunea, căci mort pe mort nu se poate învia. Nu mai este om care 
să-l poată dezlega pe cel păcătos de păcatele lui, căci cine nu este născut din Dumnezeu, acela 
săvârşeşte păcat şi nu-l poate ajuta pe cel ce păcătuieşte. 

Extras din Cuvântul lui Dumnezeu la sărbătoarea sfântului mucenic Dimitrie, din 08- 
11-1999 

Mă nasc mereu cuvânt de naștere în cuibul Meu de la voi și Îmi ţin ieslea caldă, căci vin 
mereu în ea, copilaşi de la iesle. Mama Mea cea pururea Fecioară se îndulceşte cu venirea Mea 
la ieslea de la voi. Acum două mii de ani, după ce Eu M-am născut ieşind din pântecele ei prin 
minune, au venit la ea mângâietori păstorii şi magii și au binecuvântat-o pe ea pentru Mine. Cel 
mai mare dar pe care Eu și cu mama Mea l-am primit atunci a fost credința în naşterea Mea, 
credinţa celor trimişi de cei din cer la ieslea nașterii Mele din Betleem. Aceştia au mărturisit 
apoi, şi s-a întins peste timp minunea nașterii Fiului lui Dumnezeu prin Maică pururea Fecioară. 
Pecetea fecioriei ei n-a fost atinsă, căci Eu am ieșit prin pântece încuiat, și n-am stricat încuie- 
torile, aşa cum și la învierea Mea n-am stricat pecetea lui Caiafa înaintea celor ce păzeau mor- 
mântul Meu cel ferecat, dar am ieșit biruitor din mormânt, ca şi la nașterea Mea din pântecele 
cel fecioresc. O, mare este taina naşterii omului, dar omul a stricat-o încă de la început, 
iar Eu am venit cu ea din nou la om acum două mii de ani, şi am arătat prin naşterea Mea 
din om taina lui Dumnezeu cea dintru început a nașterii omului. Amin. 


Curând, curând se vor ridica cei din morminte şi vor intra în taina vieţii veşnice, 
taina răscumpărării trupurilor şi înfierea cea veşnică, taina Mea cu omul cel îndumnezeit, 
întru care să Mă odihnesc după şapte mii de ani de așteptare. Iar voi, cei ce-Mi sunteţi iesle, 
lăsaţi-vă moi în mâna Mea cea tare, ca să vă frământ aluat nou şi să vă fac cer nou şi pământ 
nou pentru Mine şi pentru sfinți, că mare este taina nașterii omului, taina cerului nou și a pă- 
mântului nou în care Eu, Domnul, Îmi am scaun și aşternut. Omul uită să se nască, și Eu vin şi 
brăzdez văzduhul venind, şi aduc pe pământ vestea nașterii din nou a lumii, căci sunt Răscum- 
părătorul. Amin. 


Taina Mea cu voi e taină dulce, miere şi lapte pentru cei din cer, iar pe pământ este 
lumină din lumina Mea taina Mea cu voi. Taină este ceea ce nu se vede, precum lumina Mea 
este taină şi minune în taină. Curând, curând lumina Mea cu voi se va vedea bine; curând, 
curând, fiilor. Atunci morţii vor învia nestricăcioşi, şi sfinții şi îngerii vor coborî pe pământ 
şi vor încununa adevărul venirii Mele, iar minciuna și trupul ei va roşi şi se va topi spre 
pedeapsa fățărniciei şi a trupurilor ei. 

Eu sunt la uşi. Nimeni nu poate strica cuvântul acesta, iar Cel ce mărturiseşte acestea 
zice: «Da, vin curând!». Amin, amin, amin. 


Extras din Cuvântul lui Dumnezeu la soborul Maicii Domnului, din 08-01-2000 
kk 


O, nu e bine să stea omul cu capul descoperit păcătos fiind şi fără stăpân pe pământ, dar 
omul nu crede şi piere în necredință, și Eu înviez şi suflu duh de înviere şi grăiesc cuvânt mult, 
că mult Îmi este oftatul pentru omul cel semeţ. Am zis că voi pune foc la toate capetele cele 
fără semn de supunere pe ele, şi dacă am zis vin şi împlinesc, căci numele Meu este batjocorit 
de bărbaţi şi de femei şi de copii care se semeţesc în dreptul numelui Meu, căci femeile preoților 
sunt numite „preotese“, şi ele sunt desfrânate acoperite cu blănuri şi cu pălării şi cu vopsele și 
cu văluri mincinoase, şi nici vorbă de maramă sfântă şi purtată cu sfială pentru sfințenia Mea 
în om, căci femeile care au gustat şi gustă încă din păcat ar fi să-şi pună, după Scriptură, văl, 
iar aceasta înseamnă acoperământ negru, maramă neagră, ca să se deosebească de fecioare şi să 
nu se ascundă sub nevinovăție dacă nu se îmbracă întru ea, iar alt acoperământ nici că se cuvine 
femeilor, căci moda lumii nu are nimic cu învăţătura Mea. lar Eu vorbesc mult şi îi răspund 
omului prin vorbire multă, ca să-l îmbrac în cuvântul Meu ca în haina pocăinţei și a umilinţei, 
şi să nu mai umble omul peste mări şi țări ca să caute împărăția Mea şi biserica Mea, căci ea nu 
se mai găseşte pe nici o cale. 


Eu sunt, şi ziua învierii este cu Mine, iar din gura Mea iese cuvântul vieţii. Am stat două 
zile în mormânt, iar a treia zi am înviat şi am aşezat împărăţia Mea. Şi am stat două mii de ani 
aşteptând, iar a treia mie de ani este ziua Domnului. Amin, amin, amin. 

Extras din Cuvântul lui Dumnezeu la sărbătoarea sfântului Antonie cel mare, din 30-01- 
2000 

Curând, curând se vor ridica mulţimi de preoţi şi se vor scutura de minciuna vieţii 
şi vor dori să slujească cereşte şi se vor umili înaintea Mea și vor îndemna mulțimile să se 
întoarcă la Mine. Şi Îmi vor da viaţa lor ca să le-o dau pe a Mea, şi vor călca cu ea peste 
minciuna vieții, şi vor lua din cuvântul Meu de azi şi îl vor face viu peste oameni, căci cuvântul 
Meu este darul vieţii veşnice pentru omul care iubeşte viaţa cea din cer întru el. 

Extras din Cuvântul lui Dumnezeu la sărbătoarea sfinților trei ierarhi: Vasile, Grigorie 
şi loan, din 12-02-2000 

Cine se hrănește cu trupuri, trup este, iar cine se hrănește cu Dumnezeu, acela se face 
mare cu duhul şi cu harul, biruind lucrarea trupului. Amin. Când l-am zidit pe om din pământ, 
i-am spus să mănânce tot din pământ, dar el n-a ascultat, şi a voit să mănânce din cer, şi a 
mâncat fără de ascultare. De aceca astăzi zic: fericit este omul care mănâncă cu ascultare de 
Dumnezeu în vremea aceasta a venirii Mele. Amin, amin, amin. (Vezi selecția tematică: „Ce 
spurcă pe om, ce intră sau ce iese din el? ”, - şi pe files.fm; jumpshare; joomag; pubhtml5; archive; 
Google Drive; Scribd, n.r.) 

Extras din Cuvântul lui Dumnezeu din Duminica a treia a Postului Mare, a sfintei Cruci, 
din 02-04-2000 

O, nu te mai piti, omule, că Eu sunt în toate câte le-am făcut, și nu poți să te ascunzi 
decât în Mine ca să te izbăvesc de păcat şi de pierzare, dacă vrei. Am venit să pun peste tine 
legea raiului, şi Mă uit ce faci tu, şi îţi spun cu cuvântul să nu mai faci ce faci tu, că tu îl faci 
pe om ca tine, nu ca Mine, din tine, nu din Mine, de la tine, nu de la Mine. De la poftă îl 

faci pe omul care este azi. Eu altfel i-am spus omului să se facă. I-am spus cu cuvântul Meu 
să se facă, şi i-am spus: «Creșteţi și vă înmulțiți şi umpleţi pământul». Eu cu cuvântul am 
spus, şi din acest cuvânt trebuia să se facă omul, nu din păcatul omului căzut, căci păcatul 
omoară trupul omului, şi intră omul în pământ de șapte mii de ani, iar Eu spre judecată am venit 
în lume, ca să-i arăt omului cum trebuia să împlinească el cuvântul Meu care 1-a spus omului: 
«Creșteţi și vă înmulțiți». Eu am arătat naşterea Mea din Fecioară, şi atunci am judecat omul şi 
am pus degetul pe păcatul lui şi l-am osândit, dar omul nu s-a despărțit de păcat, şi nu s-a întors 
în rai decât o mică rămășiță care a crezut prin harul Meu cel de la venirea Mea. Acum, din nou 
vin să-l spun omului de cer și de rai şi de viaţă fără de păcat, şi să-i dau omului viaţa înapoi. 


Îţi spun, omule scump, nu mai fă păcat, nu mai fi neputincios în faţa păcatului. Ia din 
Duhul Meu, ia din puterea Mea, ia de la fiii lui Dumnezeu, că i-am pus între Mine şi tine. Ia și 
vino în viaţa cea de rai, că pe pământ nimic, nimic nu va mai rămâne decât raiul, omule. Îţi spun 
aşa cum i-am spus lui Adam: mănâncă din rai, dar nu mânca de pe pământ, şi mănâncă cu 
ascultare de pe pământ. Mănâncă ce ţi-am spus Eu, și să începi cu moartea păcatului din tine. 
O, nu mai bea nimic decât ce ţi-am făcut Eu pentru ca să bei, că Eu din pământ nu izvorăsc ce 
bei tu. Eu i-am dat lui Israel apă ca să bea. O, nu mai fuma, că aceasta este iadul şi chinurile 
iadului pe pământ cu oamenii. O, nu te mai desfrâna, ci curăţeşte-te de pofta trupului care se 
face iad şi foc de iad în trupul omului. O, nu mai mânca, omule, carne! O, nu mai mânca! 
Ajunge, omule! Te-ai făcut mormântul atâtor vietăți cu suflet viu în ele. Ajunge! Ajunge, 
omule! În țara Mea de nuntă nu vei mai fi dacă nu asculţi această poruncă, fiindcă în România 
nu se va mai face ucidere, că Eu am spus: «Omule, să nu ucizi», şi am spus: «Omule, să nu fii 
desfrânat», şi am spus: «Să iubeşti pe Dumnezeu din toată inima, din tot cugetul, din tot 
sufletul şi din toată dragostea ta, omule». Şi dacă nici azi nu auzi ce ţi-am spus Eu, şi dacă vei 
tot lua de la om şi nu de la Mine spre viaţa ta, în curând Mă vei vedea şi Mă vei auzi când voi 
spune celor răi: «Mergeţi, voi, cei blestemaţi, în focul cel nestins din voi, la plata cea după 
fapte, unde este plânsul și scrâşnirea dinţilor, că voi n-aţi auzit pe Dumnezeu și n-aţi voit 
viața și ați trăit morţi faţă de Mine». 


lată vremea judecății, iar Eu îl strig pe om de la moarte la viaţă, de la iad la rai, la ziua 
nunții cea veşnică, cu mireasa Mea cea din români, că întru ea Eu binevoiesc. Amin, amin, 
amin. 

Extras din Cuvântul lui Dumnezeu la praznicul Adormirii Maicii Domnului. Sărbătoa- 


rea Creştinătăţii Românești, ziua a treia, din 28-08-2000 
XR e 


Eu M-am făcut Om, dar am venit din veşnicie. Am venit să lucrez veşnicia peste om, ca 
să fie omul înghițit de veșnicie, să fie omul mântuit. Aşa a spus bătrânul Simeon: «Văzură ochii 
mei mântuirea Ta pe care ai gătit-o înaintea feţei tuturor noroadelor, lumină spre luminarea 
neamurilor, Doamne. Acesta este pus spre căderea și spre ridicarea multora, şi ca un semn 
care va Stârni împotriviri». 


Trupul Meu era din veșnicie, căci după Mine l-am făcut pe omul cel zidit de mâna Mea. 
Taină de necuprins este trupul Meu, și cu el am venit şi M-am arătat pe pământ. M-am micşorat 
de am intrat în om ca să-i arăt omului cum trebuia să fie naşterea lui pe care Eu i-am proorocit- 
o la început când i-am zis: «Fiţi roditori și vă înmulțiți şi umpleți pământul». 


Trupul Meu era din veşnicie, ca şi Duhul Meu cu Care am suflat peste om de i-am dat 


duh de viaţă, duh de veşnicie. Am voit să-l am mereu pe om şi să Mă mângâi cu el şi să-l 
înmulţesc şi să fie veşnic ca şi Mine. EI însă n-a rămas în trăire cu ascultare așa cum eram Eu 

şi cu Tatăl în acelaşi duh, în același gând, în același lucru. Omul s-a smuls din Dumnezeu. N-a 
mai lucrat omul cu ascultare, n-a mai avut omul gândul lui Dumnezeu, şi şi-a făcut gândul lui 
ŞI şi-a ascuns gândul, dar Eu am văzut şi l-am strigat ca să-l întreb de ce s-a ascuns, şi aşa l-am 
întrebat: «Unde ești?». El dacă a văzut că l-am întrebat, s-a temut şi Mi-a răspuns: «Sunt gol, 
şi m-am ascuns». Am lucrat cu durere şi cu grijă mare ca să nu-i măresc teama. Am căutat să- 
| apropii cu cuvântul şi l-am întrebat: «Cine ţi-a spus ţie că ești gol?». O, cel ce se ascunde iese 
cu greu ca să fie văzut, că ascunderea aduce temere, aduce ascundere, şi el a dat iar să se ascundă 
şi a zis: «Femeia pe care mi-ai dat-o să fie cu mine, aceea mi-a dat din pom, și eu am mâncat». 
Şi dacă el s-a ascuns după femeie, M-am purtat după el și după ea, după cum a fost lucrarea lor, 
ŞI i-am zis ei: «Pentru ce ai făcut aceasta?», şi apoi s-a ascuns şi ea dând vina pe şarpe. 


Iată, omul s-a ascuns după ce s-a rupt din Dumnezeu, după ce n-a mai avut gândul lui 
Dumnezeu; şi-a făcut gândul lui și s-a ascuns cu el, căci simţul vinovăție aduce teamă peste 
om, şi omul dă să fugă de judecată. Dar n-a avut unde să fugă omul, căci Eu sunt veşnic şi nu 
este nimic ascuns pentru Mine. 


Am voit să-l am mereu pe om şi să Mă mângâi cu el şi să-l înmulţesc şi să fie veşnic ca 
şi Mine şi să stea în trăire cu ascultare. Neascunderea este trăire cu ştire, adică cu ascultare, că 
iată, vai de omul care-și ascunde în sine gândul lui! Acela îşi pierde mintea din viață dacă dă să 
se ascundă cu ea. Eu l-am învăţat pe om să nu se ascundă, şi l-am învăţat să trăiască, nu să 
moară. Cel ce trăiește nu se ascunde, iar cel ce moare se ascunde. Vin şi acum şi îl învăţ pe om 
să trăiască, îl învăţ să fie ca să nu mai aibă de ce să se ascundă, căci dacă se ascunde, nu mai 
este, fiindcă cel ce moare se ascunde. Îl învăţ pe om să aibă viaţă. Să trăiască cu ascultare îl 
învăţ, adică cu ştire. Dacă omul ar fi vrut să-Mi spună când a dat să ia din pom, Eu i-aş fi spus 
să nu ia, i-aş fi spus din nou. Nu M-aş fi săturat să-i spun orice M-ar fi întrebat, orice Mi-ar fi 
adus de știre, iar Eu l-aș fi povăţuit mereu, şi Mi-aş fi împărțit gândul cu el ca să ştie de la Mine 
şi să Mă iubească, şi Eu să-l iubesc. 


O, nu e bună voia liberă. Iată, ea îl ascunde pe om; pentru ea se ascunde omul. De şapte 
mii de ani îi spun omului să nu mănânce singur, să nu-şi ia singur, să nu se ascundă, dar el şi-a 
pierdut mintea și nu cunoaşte greutatea acestui păcat, pofta, care este zămislirea păcatului 
care se naște apoi. Cel ce are voie liberă aşa face, iar cel ce trăieşte cu ascultare este viu, este 
sub ştire şi nu este singur, căci Eu am zis: «Nu este bine să fie omul singur». Dacă omul este 
singur, se ascunde, iar cel ce se ascunde este cel vinovat. 


Omul trebuie să se micşoreze ca să intre în Mine, ca să trăiască cu ştirea Mea, ca să-Mi 
dea Mie viaţa lui şi duhul lui, că aceasta înseamnă să intre omul în Mine, să ştiu Eu de el mereu. 
Eu M-am micşorat de am intrat în om și i-am dat lui toată taina Mea, tot gândul Meu, ca 
să-i arăt omului cum trebuie să fie nașterea lui din Mine şi trăirea lui în Mine, iar el să Mă 
întâmpine mereu, ca să nu fie singur, iar când Eu îl întâmpin, el să-Mi deschidă, el să nu se 
ascundă. 


Extras din Cuvântul lui Dumnezeu la praznicul Întâmpinării Domnului, din 15-02-2001 
XR e 


Fiii veacului acesta se însoară şi se mărită, aşa cum le-am spus Eu saducheilor care nu 
cred în înviere și care cred în veacul acesta. Dar Eu le-am spus lor de cei vii care se învrednicesc 
de veacul ce va să fie, şi care nu se însoară și nu se mărită, ci sunt toți ca îngerii, la fel cu îngerii, 
şi sunt fui ai lui Dumnezeu, fiind fiii învierii. Eu v-am învăţat pe voi cum este fiul învierii, cum 
este fiul lui Dumnezeu. Şi dacă v-am învăţat, voi trebuie să fiți fiii învierii, la fel cu îngerii să 

fiți, şi să fiți trupul îngerilor, că Eu vă dau îngeri mulți pentru toate câte am Eu de lucrat pe 
pământ cu voi. Amin. 


O, fiilor cereşti, Mă aud îngerii că vă spun să fiți voi trupul îngerilor, şi se pregătesc 
îngerii spre voi ca să puteţi voi fi la fel cu îngerii, să fiți ai lui Dumnezeu, precum îngerii sunt. 
Voiesc prin voi să fac îngeri mulţi și din fiii veacului acesta, şi să-i zidesc apoi în taina 
veacului ce va să fie, şi să fie ei zidire nouă, seminţie fără de moarte, aşa cum sunt fiii lui 
Dumnezeu, căci scris este în cuvântul Meu cel de atunci: «Cei care se vor învrednici să 
dobândească veacul acela și învierea cea din morți, nici nu se însoară, nici nu se mărită, căci 
nici Să moară nu mai pot, că sunt la fel cu îngerii, şi sunt fii ai lui Dumnezeu, fiii învierii). 
Şi am mai spus atunci că morții înviază, și că Dumnezeu nu este al morților, ci al viilor, şi că 
Avraam și Isaac şi lacov trăiesc în Dumnezeu. lată, veacul acela este. A fost și este, de vreme 
ce morții înviază. 


Când îngerul Meu s-a arătat lui Moise în para de foc care ieșea din rug fără să-l mistuie, 
atunci Moise s-a minunat de aceasta că rugul nu se mistuia şi şi-a zis: „Mă duc să văd“. Şi dacă 
Moise s-a apropiat, îngerul Meu l-a strigat pe nume. Şi Moise a răspuns: «Jată-mă, Doamne!», 
iar glasul din rug a zis lui Moise: «Eu sunt Dumnezeul tatălui tău, Dumnezeul lui Avraam, 
Dumnezeul lui Isaac şi Dumnezeul lui lacov». 


Fuilor, fiilor, veacul acela este, şi trăiesc aceştia în el, căci Dumnezeu nu este al morților, 
ci al viilor, şi toţi cei vii trăiesc, trăiesc în Dumnezeu. Amin. În Dumnezeu să trăiţi şi voi în 
toată clipa, și să nu puteți să muriţi, şi să fiți fui învierii, fiii lui Dumnezeu. Aceasta să fiți voi, 
ŞI să se ivească din voi sămânță de înviere, şi ea să fie luată de vânt, de vântul Duhului Sfânt, 
care suflă din Mine şi din voi peste pământ, și să plouă apoi peste sămânță, și sămânţa să facă 
trup nou, şi să se facă fii ai învierii mulțimi multe din fiii veacului acesta, căci curând, curând 
nu va mai fi însurat şi măritat, fiindcă ceea ce este acum pe pământ se numește desfrânare, 
nu însurat şi măritat. 


O, nu mai este însurat şi măritat, nu mai e de multă vreme. Aceasta este taină mare, 
precum spune apostolul, dar nu mai este taina aceasta pe pământ. Apostolul Pavel a zis celor 
de atunci că din pricina desfrânării fiecare să-şi aibă femeia lui, şi fiecare femeie să-şi aibă 
bărbatul ei. EI a spus aceasta fiindcă ştia de desfrânarea omului, şi îi spunea omului să se 
ferească de desfrânare că ea îl dărâmă pe omul cel dinăuntru, ea este potrivnică statului 
lui Dumnezeu în om, ea strică tronul lui Dumnezeu din om. Toate păcatele îl costă pe om, 
dar desfrânarea Îl depărtează cu totul pe Dumnezeu din om, căci scris este: «Cel ce va 
strica templul lui Dumnezeu, îl va strica Dumnezeu pe acela». lată veacul acesta, și iată 
veacul acela. Veacul acela va avea în curând sărbătoarea învierii, căci acolo sunt fiii învierii, 
sunt fiii lui Dumnezeu și sunt la fel cu îngerii. Amin. Așa şi voi, copii ai învierii să fiți şi aşa să 
rămâneți pe veci, şi la fel cu îngerii să trăiţi şi să fiți trupul îngerilor, copii ai lerusalimului, că 
avem, fiilor, de zidit Ierusalimul care este şi care crește ca să fie. Să se bucure îngerii de trupu- 
rile voastre înviate prin jertfa şi prin învierea Mea, iar duhurile voastre să nască numai înviere 
pentru voi şi pentru cei ce vor tânji să fie ca voi. Amin. 


Extras din Cuvântul lui Dumnezeu din ziua a doua de Paşti, din 16-04-2001 
3 e 


V-am chemat la Mine ca să vă dau din rana Mea. Mâncaţi și beţi din rana Mea, că sunt 
rănit de dorul omului, rănit de două mii de ani. Rana Mea nu s-a mai închis. Ea s-a făcut sân 
din care curge sânge, nu lapte. Curge sânge din viaţa trupului Meu ca să mănânce și să bea 
păcătoşii care-și lasă păcatele în urma lor şi vin să mănânce din rana Mea, spre viața Mea în ei. 
Dar omul care-i dă viață păcatului în însuşi trupul lui crede că poate face din trupul Meu 

mădular al său, una cu trupul lui, care păcătuiește cu dor de păcat, cu dor de iubire vătă- 
mătoare lui şi Mie, iar Scriptura spune: «Luând mădularele lui Hristos, le voi face mădularele 
desfrânării?». 


Eram cu trupul pe pământ şi venea iudeul şi venea cărturarul și Mă ispitea pentru des- 
frânarea din el şi dădea să râdă de Mine pentru desfrânarea lui. Eu însă nu știam cum să Mă 
scutur de ei fără să Mă prindă în cuvânt călcător de legea cea pentru om. Apostolul Meu Pavel 
ar fi fost ars pe rug de cei ce se dădeau credincioşi ai bisericii fără să omoare în ei desfrânarea 
ŞI trupul ei. Ar fi fost Pavel ars pe rug dacă nu i-ar fi lăsat pe ei sub legea păcatului, şi le spunea: 
«Să nu vă lipsiți unul de altul decât cu rânduială, pentru post şi rugăciune, căci din pricina 
desfrânării să-și aibă fiecare femeia lui». Acest cuvânt era pentru cei ce se desfrânau, nu pen- 
tru sfinții care-și răstigneau trupul și patimile şi poftele din el. 


O, fiilor de la ieslea cuvântului Meu! Mi-e milă de voi când văd cum vine omul la voi 
şi vrea de la voi şi de la Mine dreptate pentru desfrânarea cea din trupul lui. La Mine şi la voi 
nu încape cel desfrânat, dar cel ispititor dă să râdă la voi pentru desfrânarea lui. Așa eram și 
Eu. Necăjit eram între oameni, şi pregătit pentru jertfă, ca să-i arăt omului iubitor de sine ce 
este judecata lui. Ea este jertfa celor ce se jertfesc răstignindu-și trupul şi înviind cu duhul pentru 
trupul Meu, care s-a dat să fie mădular al omului care bea din rana Mea, din trupul Meu rănit 
de dorul omului, rănit de două mii de ani, căci rana Mea nu s-a mai închis, şi este multă cât 
două mii de ani. 


Mă uit la tine, omule, cum dai să te bucuri tu din rana Mea, cum îţi faci tu fericire din 
durerea Mea, din rana Mea, din viaţa Mea pe care Mi-am pus-o pe cruce plângând pentru sal- 
varea ta din păcat. O, vreau să te înviu din păcat. Ascultă plânsul Meu după tine. O, cum îţi vine 
ție să te bucuri când te îndulceşti în tine cu păcatul, cu fructul morţii Mele? Dulceaţa păcatului 
tău a adus moartea lui Dumnezeu, şi tu zici că păcatul este fructul vieții, dar el este fructul morții 
Mele. Tu te duci la cei ce Mă vând și te bucuri că Mă iei în tine pentru iertarea ta. Eu sunt 
Mielul Cel junghiat, şi pe Mine nimeni nu Mă mai iartă ca să Mă scape de durerile de la om, de 
păcatele omului să Mă scape. Face omul păcate şi Mi le dă Mie după ce le face. Se duce la 
duhovnic să le dea de pe el şi să le pună pe Mine, şi Eu să-l iert de ele, și el face altele apoi, şi 
nu Mă mai iartă omul de povara de pe Mine, de crucea Mea, căci crucea Mea este omul păcătos. 


Plâng cu plâns dumnezeiesc, de patruzeci de ani plâng prin acest cuvânt, iar acum am 
deschis Scripturile cele de la capăt şi citesc din ele de pe ultima foaie şi zic: «Cine este 
spurcat de păcat, să se spurce și mai mult. Și cine este sfânt, să se sfințească şi mai mult, că 
plata Mea este cu Mine și vin ca să dau fiecăruia după cum este fapta lui». Amin. lar pentru 
cel ce s-au sfințit şi încă se sfințesc, zic: «ferice lor, că-și spală veșmintele ca să aibă stăpânire 
peste pomul vieţii», peste Mine, Cel rănit, ca să-i dau celui sfânt din rana Mea şi să Mă mângâi 
de ea împărțind din ea, împărţind-o cu cel ce Mă iubeşte cu iubire ca a Mea. Amin. 

Extras din Cuvântul lui Dumnezeu la Sărbătoarea Creștinătăţii Româneşti, ziua întâi, 
din 08-06-2001 


XR e 


Semnul Fiului Omului. Atât de mult s-a spus și se spune între oameni că acesta sau 
acesta va fi semnul Fiului Omului, după care Eu fi-va să vin văzut. Dar Eu, Domnul, Cuvântul 
Tatălui, îi spun omului acum, la sfârșit de timp, îi spun așa: 


„căci Eu acum 
două mii de ani am spus așa: «Invățați de la smochin pilda. Când mlădița lui se frăgezeşte 

şi odrăsleşte frunze, cunoaşteţi că vara este aproape. Asemenea și voi, când veţi vedea toate 
acestea, să știți că EI este aproape, la uși». Amin. 


O, fii ai oamenilor, vă pun înainte semnul, drumul spre viața veacului ce va să fie pe 
pământ curând, curând. Am făcut din aceştia cale a Mea de la cer la pământ, și de la ei la inima 
omului care umblă pribeag ca să-şi afle casa şi odihna şi viaţa. Cu mare dor, cu dor amestecat 
cu lacrima Mea şi a Tatălui Meu și a sfinţilor te chem cu chemare dulce la izvorul vieţii, omule. 
Sunt în zile de nuntă cu mireasa Mea de pe pământ. la din viața Mea, ia din viața ei, din faţa ei, 
din duhul ei şi lasă-te făcut, omule scump. O, Mi-e dor de tine. De şapte mii de ani Mi-e tot un 
dor lucrarea Mea pe care o fac ca să te răscumpăr pentru viaţă, omule făcut de om. O, vreau să 
te fac şi Eu, nu numai tu. Vreau să te fac din Duhul Sfânt, așa cum am fost Eu făcut în 
trupul mamei Mele Fecioara, de M-am arătat apoi ţie ca să Mă vezi și să Mă crezi că am venit 
de la Tatăl după tine, că numai după tine am venit, fiindcă numai tu, omule, numai tu nu ai 
ascultat pe Făcătorul. Vreau să te fac şi Eu, nu numai tu. Tu ştii din ce eşti făcut, şi Mă doare 
cu durere fără seamăn când te aud spunând că ești făcut de Mine. Dar tu nu știi cum l-am făcut 
Eu pe om la început și la sfârșit? Trebuie să-ți spun Eu din nou aceasta, ca să te lași de spusele 
tale şi pe care Eu le aud, şi Mă doare când aud. 


La început l-am făcut pe om din cuvântul cel dintre Mine şi Tatăl când am spus: 
«Să-l facem pe om după chipul şi asemănarea Noastră». Şi din lut, şi din suflarea gurii Mele 
care i-a dat lutului suflet s-a făcut om cu suflet viu, și apoi l-am adormit cu somn adânc şi am 
luat din el carne și am făcut din ea pe femeie şi i-am numit pe amândoi om. Unul singur, nu doi. 
Şi după cinci mii de ani de aşteptare după om, căci omul s-a smuls din Dumnezeu, am făcut iar 
om din Duhul Sfânt, întrupat în trup de om, şi a fost Dumnezeu născut de la Tatăl, şi a fost El 
Omul Cel de la sfârșit de timp. 


O, Mă doare cu durere fără de mângâiere când îl aud pe om că este făcut de Mine. O, tu 
ştii din ce eşti făcut, omule, şi am venit de la Tatăl acum, la sfârşit de timp, ca să te fac și Eu, 
nu numai tu. Eu te fac din Duhul Sfânt dacă vrei să te fac. Şi dacă vrei să te fac, trebuie mai 
întâi să te aşezi la învăţat, ca apoi să ştii ce este Duhul Sfânt în om. 

Extras din Cuvântul lui Dumnezeu la Sărbătoarea Creştinătății Româneşti, ziua a doua, 
din 23-06-2002 


XR e 


Ți-am spus, lerusalime de azi, nu demult ţi-am spus că îți voi vorbi ţie despre taina 
sfinților Mei. Cuvântul Meu îl sfințește pe om, şi înviază sub el făptura, fiule. I-am luat pe cei 
din grădina cuvântului și M-am dus cu ei până la ziua când Eu l-am pierdut din rai pe om, şi le- 
am spus: „Uitaţi-vă şi vedeţi ce a putut face voia liberă a omului cel zidit de mâna Mea. 
Iată-l pe omul care a dat voia Mea pentru voia lui“. Am venit cu ei înapoi ca să sărbătoresc 
cu tine sărbătoare de cuvânt, sărbătoare cu durere în ea, că Mă lupt să-l fac pe om să Mă iubească 
şi nu pot să-l fac să-și frângă voia lui pentru voia Mea în el. Mă lupt cu mare greu şi cu mare 
povară peste cei ce-Mi poartă venirea, Mă lupt să-l fac pe om să nu mai mănânce păcat, să 
nu mai ia din femeie omul, să nu mai ia de la femeie, şi să ia omul din pomul vieţii, ca să se 
tămăduiască de sine omul. Eu sunt pomul vieții, și Mă fac râu de cuvânt peste om ca să înțeleagă 
omul taina sfinților Mei, cuvântul Meu care sfinţeşte pe om ca să-l aşeze apoi unde nu este 
durere, nici întristare, nici suspin, unde nu este păcat, că nu altfel înseamnă cele în care voiesc 
Eu să-l aşez pe om. Orice păcat pe care îl săvârşeşte omul, este în afară de trup, dar cine se dedă 
desfrânării, păcătuiește în însuși trupul său. Îi poruncesc femeii să nu mai omoare omul prin 
trupul şi prin duhul ei de femeie. Îi poruncesc omului să nu mai umble după cunoașterea 

binelui și a răului, ci să ia să mănânce din cuvântul vieţii, care curge din gura Mea spre 
tămăduirea neamurilor pământului. Amin. 


Iar voi, cei ce-Mi sunteţi fii, fiți fii-copii, căci cine nu va primi ca un copil împărăţia lui 
Dumnezeu nu va intra în ea, şi nu are cine să-Mi mai zică Mie sau vouă de-acum încolo că omul 
nu poate aceasta: să fie copil. 

Extras din Cuvântul lui Dumnezeu din Duminica pomenirii izgonirii lui Adam din rai, 
din 09-03-2003 


XR e 


În a doua zi de sărbătoare Duhul cuvântului Meu vă cheamă să fiţi sfinţi, să fiţi precum 
Eu sunt, căci i-am spus omului acum două mii de ani: «Orice păcat pe care-l săvârşeşte omul, 
este în afară de trup, dar cel ce se dedă desfrânării, păcătuiește în însuși trupul său», în care- 
ŞI 1a viață păcatul, şi omul devine moarte fără de viaţă. Ucenicii Mei luaseră în ei viață din viața 
Mea după ce Mi-am dat viața pentru ei ca iarăşi s-o iau şi să le-o dau lor de viaţă şi să fie ei 
apoi cuvântul Meu şi nu al lor, căci cel ce crede în Mine, am spus că râuri de ape vii vor curge 
din pântecele lui, din gura lui peste morți şi peste vii. 

Extras din Cuvântul lui Dumnezeu la Sărbătoarea Creştinătății Româneşti, ziua a doua, 
din 21-09-2003 


XR e 


O, este o vorbă din bătrâni că nu oricine e de mers la biserică, dar copiii trebuie duși să 
ia Trupul şi Sângele Domnului. Pe pământ cei ce se bagă sub jugul căsătoriei nu mai merg 
la biserică, fiindcă ei păcătuiesc. Merg bătrânii care se încopilăresc prin părăsirea păcatului 
după ce neputinţa şi bătrâneţea şi necazurile îi scutesc pe ei de a mai păcătui cu trupul, dar Eu, 
ca un Domn şi Stăpân ce sunt, îi întreb pe slujitorii care slujesc prin bisericile din mijlocul 
acestora: ei cum merg la biserică şi cum slujesc pe cele sfinte ale Mele după ce ei se căsă- 
toresc mai întâi? Eu nu le-am dat lor o astfel de pildă, căci pilda lor Eu trebuia să fiu. Eu 
când aveam vârsta plinătății M-am dat spre jertfire după ce Mi-am ales din lume ucenici Și i- 
am despărțit de păcat şi de duhul lumii ca să se asemene ei Mie, căci orice ucenic trebuie să fie 
ca Învățătorul său. 


Extras din Cuvântul lui Dumnezeu la praznicul Buneivestiri, din 07-04-2004 
XR e 


O, poporul Meu, nu ştie omul să creadă că Scripturile lui Dumnezeu se împlinesc ne- 
greşit. Viaţa ce va să fie a fiecărui om, în trup trebuie să şi-o zidească omul, în însuși trupul 
său în care trebuie să locuiască Dumnezeu și nu el, dar el a făcut-o pe prostul că nu ştie, o 
face pe prostul că n-a ştiut această taină, dar ca să-şi ia medalii şi diplome de om deştept şi 
mare, acolo n-o mai face pe prostul. Nici cel ce şi-a luat nume şi rang de om sfințit lui Dumne- 
zeu n-a făcut-o pe prostul, dar că va da seama de ceea ce va semăna în trupul său, o face pe 
prostul că n-a ştiut, că n-a crezut, că n-a văzut, că n-a auzit. Eu însă Mă vestesc în lung şi în lat 
de la o margine până la cealaltă a cerurilor, și porunca rostită de Mine peste om pentru viața lui 
cea veşnică, își va cere răspuns de la fiecare om, căci Dumnezeu este adevărat prin tot cuvântul 
Său. Amin. 


Cerul este scaunul Meu de domnie, iar credinţa ta în scripturile venirii Mele este 
aşternut al cuvântului Meu peste pământ, popor al slavei cuvântului Meu! (Vezi selecția te- 
matică: „Cerul - scaunul de domnie, pământul - aşternut picioarelor - omul îndumnezeit ”, - și pe fi- 
les.fin; Jumpshare; joomag; archive; pubhtml5; Google Drive; Scribd, n.r.) Omul fărădelegii s-a aşe- 
zat peste tot pe pământ şi îşi zice că nu vin, că nu mai vin, că nu ştie când vin, dar Eu ştiu că el 
Mi-a socotit bine venirea, așa cum magii cei de acum două mii de ani Mi-au aflat-o şi M-au 

aflat apoi, şi au văzut Scriptură împlinită şi au vestit-o, şi a rămas ea până azi adevărată împli- 
nire, şi se luptă cu Mine omul fărădelegii să câștige el cerul şi pământul, şi nu-i ajunge numai 
atât, ci voiește să pună împărat păcatul lui peste acestea ale Mele. Iar Eu scriu cu putere şi cu 
mânie sfârşit omului fărădelegii şi început poporului sfinților, căci în însuşi trupul lui îşi zideşte 
omul veşnicia ori pentru Dumnezeu, ori pentru el. Amin. 

Extras din Cuvântul lui Dumnezeu la sărbătoarea sfinților trei ierarhi: Vasile, Grigorie 
şi loan, din 12-02-2005 


XR e 


O, poporul Meu de azi, aud sfinții și îngerii numele tău când îți zic: „poporul Meu!“. O, 
poporul Meu, Eu alt popor, Eu altă biserică în care să Mă fac cu adevărat trup și cuvânt, 
nu mai am pe pământ. Cei ce își zic biserică pe pământ, zic așa de la ei înşişi, nu de la Mine, 
căci nu Eu i-am ales. (Vezi selecția tematică: „Adevărata biserică ”, - şi pe files.fin; jumpshare; 
joomag; Google Drive; Scribd; archive.org; pubhtml5, n.r.) Dacă alegeam Eu, nu-i alegeam pe cei 
ce s-au ascuns și se ascund sub haina cea cunoscută sfântă ca să facă ei desfrânare în largul lor 
şi să nu-i ştie lumea. Dar Eu am rostit că tot ceea ce lucrează omul înaintea Mea, aceasta se 
aşează peste el înaintea oamenilor, şi tot omul îşi va lua după cum este fapta sa, căci Eu am 
spus: «Vin curând, şi voi da fiecăruia după cum este fapta sa». Amin. (Vezi selecţia tematică: 
„Infricoşata Judecată ”, - şi pe files.[in; archive.org, jumpshare; joomag; pubhtml5.com; Google Drive; 
Scribd, n.r.) 


O, poporul Meu, pilda cea cu fiul risipitor n-a vrut omul desfrânat să o audă de la Mine, 
căci cine aude are urechi de auzit. Grăiesc în mijlocul tău îndelungata Mea durere de la cei ce 
şi-au risipit viaţa în desfrânări, dar nu ca și fiul cel risipitor de viaţă şi care s-a ascuns departe 
de tatăl său şi care, venindu-și în fire, s-a căit cu durere şi s-a întors cerându-i tatălui său să-l 
primească sub adăpostul său ca pe un simbriaş, ca pe un miluit iertat, fiindcă s-a întors. Durerea 
Mea de la cei ce îşi risipesc viaţa în desfrânări strigătoare la cer, este aceea că chiar la masa 
cunoscută a fi a lui Dumnezeu pe pământ, chiar sub acoperișul numit biserică de către cei ce 
stau sub el, acești risipitori de viaţă, aceşti înșelători care stau peste oamenii căutători de Dum- 
nezeu, şi-au adunat şi îşi adună plata păcatelor lor, şi care va veni peste ei cu mare şi ruşinos 
zgomot. Aceia nu se mai întorc la Dumnezeu nici ca niște simbriași, căci vremea este alta acum, 
şi nu mai este decât așa cum scrie în Scripturi, căci scris este: «Cel ce este sfânt, să se sfinţească 
încă, iar cel ce este spurcat, să se spurce şi mai mult, căci vremea Mea este aproape, la uşă 
este», dar aceştia nu cunosc uşa dacă nu au vegheat. 


Acum însă, cu milă mare, cu durere plină de milă strig cu cuvânt de jale şi le spun celor 
credincioşi și sfinţi, între cei mincinoşi care-și zic biserică a Mea, şi le spun şi celor dintre ei 
care se întorc spre pocăință: ieşiţi din mijlocul celor desfrânaţi care s-au ascuns sub haină de 
om sfânt şi osebiți-vă acum! Nu staţi, nu mai staţi atinşi cu cei ce stau necuraţi înaintea slavei 
cuvântului Meu care vine și dă fiecăruia înapoi fapta sa! leșiţi, şi vă osebiți, și Eu vă voi primi 
pe voi şi vă voi hrăni şi vă voi adăpa şi vă voi arăta voia Mea, ca să umblați în ea, căci cuvântul 
Meu vine pe pământ, şi el va arde tot ce este uscat şi va arăta tot ce este sfânt, şi feştila care 
fumegă nu o voi strivi, ci voi sufla în ea ca să se aprindă şi să lumineze, iar trestia frântă nu o 
voi zdrobi. Amin. (Vezi selecția tematică: „Focul apocaliptic ”, - şi pe files.fim; Joomag; archive; 
Jumpshare; Scribd; Google Drive; pubhtml5; n.r.) 


Eu, Fiul Tatălui Savaot, M-am făcut cunoscut Dumnezeu venit de la Tatăl, Om născut 
din Fecioară, şi iarăși am venit sub numele Meu cel de la sfârșit de timp și Mă numesc Cuvân- 
tul lui Dumnezeu, şi grăiesc în limba poporului român, în mijlocul căruia Mă slăvesc în cuvânt, 
de cincizeci de ani, prin taina venirii Mele a doua oară după om, căci au trecut cele şapte veacuri 
de la facerea lumii, iar la jumătatea veacului cel de după acestea, am scris şapte mii cinci sute 

de ani şi am ridicat din nou pe pământ biserica Mea, şi prin cuvânt am așezat-o pe temelia ei, 
şi Eu sunt temelia ei şi aşa grăiesc din mijlocul bisericii Mele cea de nou Ierusalim către cei ce 
cu minciună își zic biserică a Mea: 


Nu mai mințiți neamurile pământului că sunteți slujitori ai lui Dumnezeu, voi, cei ce ați 
făcut din locașuri ştiute sfinţite, case de desfrânare pentru slava voastră deșartă; voi, cei care aţi 
pângărit altarele cele de la părinţi; voi, cei care zăceți în sângele vostru şi care s-a ridicat de 
nouă stânjeni deasupra capetelor voastre! Eu sunt Fiul Tatălui Savaot, şi am venit cuvânt pe 
pământ ca să scriu peste voi sfârșitul minciunii, căci diavolul e tatăl minciunii, iar voi aveți de 
tată pe diavolul. Nu mai duceţi omul cu vorba că sunteți ai lui Dumnezeu şi că spre voi este 
cărarea cea spre Mine! Nu-i mai mințiți pe fiii oamenilor, care merg ca orbii după voi dacă voi 
slujiți păcatelor strigătoare la cer! De cincizeci de ani plânge peste pământ cuvântul Meu ca să- 
| audă omul, iar voi, cei de la altare, aţi pângărit biserica, aţi ruinat-o, ați pătat numele ei cel 
sfânt. Biserica este sfântă prin cei ce o alcătuiesc pe ea, dar dacă aceştia sunt fii ai diavolului 
prin faptele lor desfrânate, ei nu sunt biserică sfântă, ci sunt biserică desfrânată, dar nu a lui 
Dumnezeu este ea așa. Purtaţi-vă păcatele sub ce nume vreţi, dar nu sub numele Meu, nu sub 
haina cunoscută a fi haină de biserică. 


Iar vouă, celor ce aveţi temere de Dumnezeu între aceşti ai minciunii oameni, care şi-au 
ZIS Şi îşi zic biserică a sfinţilor, vă grăiesc cu cuvânt hotărâtor mai înainte să cadă plata păca- 
telor peste trupurile care nu s-au pocăit în ele de faptele lor rele: ieșiți din mijlocul lor, din 
mijlocul celor desfrânați de la altare, ca să nu cadă peste voi mânia cea pentru fapte vrednice 
de mânie, ca să nu beți din vinul aprinderii mâniei lui Dumnezeu. leşiţi şi vă osebiţi, şi apoi 
veniți spre muntele Meu de cuvânt şi învăţaţi de la Mine legea sfințeniei, şi să mergeţi pe calea 
ei, căci vine pe pământ veşnicia, şi ea trebuie adusă, trebuie zidită de trupuri sfinte şi pline 
de Duh Sfânt! Întoarceţi-vă la dragostea Mea, căci Eu pentru dragostea Mea l-am zidit pe om 
la început, nu pentru dragostea lui, şi l-am zidit să fie biserică a Mea şi nu a lui. Cu milă și 
cu lacrimi vă chem mai înainte să-Mi vărs mânia, căci păcatele strigătoare la cer ale celor ce se 
ascund sub nume de biserică sfântă Îmi dau peste mână, iar în mână am cupa mâniei. Veniţi 
spre pocăință şi spre scăpare şi faceți-vă praznic de Duh Sfânt şi dați-vă în dar lui Dumnezeu, 
acum când Eu, Fiul Tatălui Savaot, scriu pe pământ cincizeci de ani de cuvânt al gurii 
Mele, rostit în mijlocul neamului român, şi când voi da cartea judecății făpturii la toți cei 
care o vor vedea acum. Cuvântul Meu cel de cincizeci de ani a plâns adânc în Mine şi l- 
am rostit peste cei credincioşi şi l-am făcut carte, care se numeşte Cartea Vieţii Mielului. 
Cuvântul este viaţa, iar viaţa este lumina oamenilor, şi lumina luminează în întuneric. Întindeți 
mâinile spre Mine dacă voiţi scăparea, şi luaţi şi vă hrăniţi cu cuvântul vieţii, că vreau să 
nimicesc moartea, cel din urmă vrăjmaş. (Vezi se/ecția tematică: „Acest cuvânt este râul vieții ”, 
- și pe files.fim; jumpshare; joomag; Google Drive; Scribd; archive; pubhtml3, n.r.) Vreau să nimicesc 
păcatul, dar nu pot să fac aceasta prin oamenii minciunii, care se numesc antichrist prin păcatele 
lor, prin viaţa lor cea cu minciună și cu care au dus omul la nepăsare de suflet, de nu mai văd 
Eu pe pământ om cu temere de Dumnezeu, prin care să se oprească omul de la rătăcire şi să 
vină să-l învăţ Eu calea şi scăparea. (Vezi selecția tematică: „Antichrist şi fiara apocaliptică ”, - şi 
pe files. fim; jumpshare, joomag; Google Drive; Scribd; archive.org; pubhtml5; n.r.) 


O, popor român, scutură-te de fariseii care îți ologesc mersul spre scăparea ta de sub 
omul fărădelegii. Vino să te păstoresc Eu, Domnul, că nu mai găseşti pentru tine păstori pe 
pământ. Vino la calea Domnului Dumnezeului tău, că nu e nimeni să te salveze în afară de 
Mine. Vino spre Dumnezeu și fii credincios şi învață taina fiinţei tale cea de la Dumnezeu, taina 
Mea din tine, căci prin cuvântul Meu cel din mijlocul tău fac iarăşi lumea, fac cerul cel nou și 
pământul cel nou, căci am această Scriptură de împlinit pe pământ, dar vreau să te ocrotesc de 

pieire în mijlocul neamurilor pământului, că ești pământul Meu, ales de Tatăl de la facerea lumii 
pentru Mine, după cele şapte veacuri de oameni. Amin. 

Extras din Cuvântul lui Dumnezeu din Duminica pomenirii pildei fiului risipitor, din 
27-02-2005 

O, e mare taină cuvântul lui Dumnezeu care spune că a făcut lucrul Său bărbat şi femeie 
ŞI l-a numit om, şi l-a numit viață. O, s-a despărțit omul de fericirea Mea în el şi de fericirea lui 
în Mine. Eu eram fericirea lui, iar el era fericirea Mea, şi apoi el n-a mai ascultat de cuvântul 
cel pentru viaţă ca să şi-o lucreze şi ca să şi-o păzească şi ca să aibă Dumnezeu Făcătorul unde 
să-Şi plece capul Său spre odihna Sa. Nici omul nu mai are odihnă şi nici Dumnezeu, căci s-a 
stricat odihna cea de la început a lui Dumnezeu și a omului, iar Eu cu mare greu caut să găsesc 
om cu supunere pentru porunca vieţii, căci ea este ascultarea pe care omul a călcat-o, şi apoi a 
murit în el viaţa, şi s-a hrănit din greu și cu sudoare din roadele pământului din care a fost făcut, 
şi nu s-a mai odihnit de atunci, căci omul odihnit este cel ce nu calcă porunca vieţii şi lucrarea 
= 


Eu pe om pentru Mine l-am făcut, poporul Meu; nu pentru el l-am făcut, dar cine să- 
i mai spună? Eu îi spun, Eu, căci sunt Cuvântul. Nu să se ascundă de Mine după sine, nu pentru 
aceasta l-am făcut pe om. Nu să se ascundă după Mine l-am făcut, căci el, după ce el a greşit 
prin neascultare, a dat vina pe Mine, nu pe sine, şi Mi-a spus: «Femeia pe care mi-ai dat-o, 
aceea m-a îndemnat, iar eu am mâncat». 


O, e mare taină cuvântul Meu care spune că a făcut Dumnezeu lucrul Său bărbat și 
femeie şi l-a numit om, şi l-a numit viaţă! Acum două mii de ani am despecetluit această taină, 
şi cu ascultare de Tatăl M-am făcut Om fără de păcat, căci mama Mea Fecioara Mi-a dat locaş 
trupul său cel de carne și din ea Mi-am luat viaţa Mea cea de la Tatăl pusă în ea și i-am arătat 
omului taina vieții, taina ascultării, taina nestricăciunii, rodul credinţei sfinte în cei ce au 
crezut că viaţa este de la Dumnezeu şi prin cuvânt se naşte şi se numeşte om apoi, şi se 
numeşte locaș al vieţii omul. Amin. 

Extras din Cuvântul lui Dumnezeu din Duminica întâi a Postului Mare, a ortodoxiei, din 


20-03-2005 

O, frumoasă ţi-a fost ţie, mama Mea, soarta ta cea de la Tatăl, căci tu ai fost cea prin 
care Eu M-am făcut Om, ca să vin să fac voia lui Dumnezeu pentru răscumpărarea din moarte 
a omului, mamă. lată ce taină cerească a fost venirea ta pe pământ între oameni, şi din ea venirea 
Mea apoi, mama Mea, Fecioara Mea! O, cum să nu grăim Noi unul cu altul înaintea popo- 
rului Meu de azi în ziua Noastră, mama Mea, ziua când Eu M-am unit cu tine şi am fost 
amândoi un singur trup, aşa cum era la început omul când încă nu căzuse în neascultarea 
de Dumnezeu, şi din care am scos pe femeie apoi, ca să fi făcut şi din ea mamă a fiilor lui 
Dumnezeu precum Domnul ar fi împlinit dacă omul nu s-ar fi ridicat deasupra lui Dum- 
nezeu, şi apoi îngerii, slujindu-i, au căzut cu tot cu om de la faţa Domnului, mamă. 


Extras din Cuvântul lui Dumnezeu la praznicul Buneivestiri, din 07-04-2005 
XR e 


O, fiule care încă nu asculţi de pasul venirii Mele la tine cu veşnicia! Scoate, tată, din 
casa ta şi din curtea ta tot ce Eu am zis că nu încape la Mine. Nu te supăra pe Mine că-ţi cer să 
fii sfânt în tine şi în jurul tău. Plânge pământul, tată, după veşnicie pe el. S-a umplut pământul 
de ucideri, iar Eu i-am spus la început omului să nu ucidă, și apoi i-am spus celelalte păcate 

la care ajunge omul prin ucidere. Sunt șapte mii de ani de atunci, şi omul încă dă să nu înțeleagă 
ce i-am spus Eu lui să nu facă. Mă aplec plângând înaintea ta, poporul Meu cel de demult al 


Meu, căci te-am strâns la izvor ca să plâng cu tine şi să te rog să Mă asculţi. Opriţi-vă de la 
Și dacă nu vă veţi 


opri, veţi rămâne cu mâinile pline de sângele cel de la ucidere şi vă va ajunge spaima în 
care mor sub mâinile voastre vietățile ucise de voi ca să le mâncaţi și ca să vă faceţi lor 
mormânt, şi 


Fiecare să mănânce de la mama lui, fiilor. Nu mai ameste- 
cați trupurile, nu mai faceţi acest păcat atât de mare, tată, căci de la acest păcat greu, a bătut de 
la începutul lumii peste om viforul duhului desfrânării şi al părăsirii de Dumnezeu apoi pentru 
pofta cea din om. Eu când am făcut om din om, aşa cum ar fi fost să se înmulțească omul, am 
lucrat altfel, am lucrat ca Dumnezeu, și am luat din bărbat pe femeie pe când bărbatul dormea 
adânc, şi am umplut locul înapoi cu carne și am făcut om din carnea luată din om. Am făcut așa 
fiindcă atunci când l-am zidit pe om, l-am zidit să fie bărbat şi femeie, şi apoi am arătat că așa 
l-am zidit. Pe când cei doi erau un singur trup, nu era păcatul cel doborâtor în trupul omului, 
dar când am făcut două trupuri din trupul cel unul, atunci omul L-a depărtat pe Dumnezeu 
pentru trupul său şi s-a făcut pe sine dumnezeu peste sine, iar Eu de atunci plâng doborât de 
om, plâng fără casă şi plâng de şapte mii de ani, şi am spus că vulpile au vizuini, iar păsările, 
cuiburi, dar Eu n-am unde să-Mi plec capul şi să Mă odihnesc, căci omul M-a pedepsit la neo- 
dihnă şi la plâns, poporul Meu. O, tată, nu mai mânca de la animal; nu mai mânca nici 
animal, nici mâncare de la animal. Nu mai mâncaţi carne, fiilor! Mâncaţi de la pântecele 
cel sfânt, pe care Eu l-am făcut să vă dea vouă laptele lui. Mănâncă, fiule, ceea ce am zis Eu în 
rai să mănânce omul şi fă-te sfânt, tată, şi nu mai sta aşa cum stai tu, că vine Domnul la tine cu 
sfinţii, tată. Învaţă-te să primeşti și să odihneşti pe Domnul, că e pribeag și e obosit Domnul 
tău, fiule scump. O, tu eşti poporul venirii Mele când vin de la Tatăl, acum, a doua oară, și 
pentru aceasta sfinţeşte-te, şi sfânt să fii mereu, poporul Meu. O, nu iubi viaţa cea trecătoare, şi 
învaţă să te foloseşti de ea numai pentru Dumnezeu, iar pentru tine nici un strop să nu iei din 
ea, că largă este calea cea cu păcat. Dă-te Domnului, căci Domnul S-a dat ţie şi te-a luat la sân 
ca să te crească sfânt, poporul Meu. O, iubeşte, tată, adunarea ta la sărbătorile cereşti în grădinile 
cele sfințite de Mine, şi dor şi tot mai dor să-ți fie să vii să te întâlneşti cu Mine în cuvânt şi în 
slavă de cuvânt. Nici un fel de deşertăciune și de vorbiri deșarte să nu aduci în grădinile sfințite 
de Mine pentru sfinți și pentru Mine şi pentru tine cu Mine pe pământ, ci să te aduci pe tine 
Mie, fiule, şi să stai la împodobit, hrănind tu Duhul Meu Cel iubitor de fii curați şi sfinți şi 
ascultători, că vreau să iau de peste tine toată durerea, toată rana, toată apăsarea, tată, şi să te 
cuprind apoi în duhul veşniciei, că mult şi de prea mult timp aștept să am un popor care să Mă 
legene în durerile Mele de la om şi să Mă mângâie în leagănul iubirii lui de Dumnezeu, așa cum 
şi Eu îl mângâi pe el în leagănul așteptării Mele cu răbdare şi cu iubire și cu povaţă peste el şi 
după el. 

Extras din Cuvântul lui Dumnezeu la praznicul Adormirii Maicii Domnului, din 28-08- 
2007 

O, curăţiți-vă inimile, voi, cei ce vă răzvrătiți ca Israel, căci Ilie, proorocul Meu, a stat 
la femeia din Sarepta mai bine de trei ani, așa cum Eu l-am trimis să stea, şi nu s-a dus de la 
sine să stea, şi a proorocit și atunci și a lucrat puteri şi atunci, ba a ridicat dintre morți pe lona 
şi l-a făcut prooroc al Meu pe fiul văduvei cel înviat, şi nu mai ziceau ucenicii lui Ilie că el este 
desfrânat. O, ţi-am spus, poporul Meu, să citeşti mult de tot cuvântul Meu, care depărtează pe 
duhul rău din inima şi din mintea ta, şi să-l citeşti cu inima curată, tată, ca să nu mori faţă de el 
şi de împlinirea lui peste tine, căci dacă nu asculţi așa, te faci împotrivitorul Meu, fiule. O, ţi- 

am spus mereu, poporul Meu, că nu-i frumos să iubeşti întunericul, tată. Așa ţi-am spus mereu, 
Şi fii atent că este adevărată Evanghelia Mea prin care am spus că toate cele grăite la întuneric 
se vor vesti de pe acoperișuri, iar tu nu te bucura, nu te odihni, nu te răcori când lucrezi în ascuns 
crezând că-ţi faci bine aşa, căci îngerii Mei vor împlini cuvântul Evangheliei Mele pentru cele 
ce sunt lucrate la întuneric, și Eu voi birui cu lumina şi pentru lumină, tată, şi voi birui şi pentru 
tine dacă Mă laşi să te ajut şi să te curăţesc de cele ascunse în tine și care te învinuiesc la 
Dumnezeu, fiule. Eu sunt Cel ce prin îngeri te voi scoate din tine şi te voi pune faţă în față cu 
tine pentru toate cu câte tu M-ai îndurerat, şi voi lucra cum am lucrat cu Adam și cu Cain, care 
dădeau să se ascundă de Dumnezeu în ei înșişi, și au fost pedepsiţi de înseși faptele lor dacă n- 
au ascultat pentru pocăința lor. Vino, tată, şi te spovedeşte de păcate, vino la Mine cu fratele 
tău pe care l-ai zdrobit prin ascunderi între tine și el împotriva Mea şi a mersului Meu de azi. 
Vino, că te aştept, că de mult ţi-am spus să vii şi n-ai venit să te curăţ şi să te iert, și apoi să apăr 
lucrarea Mea de vrăjmăşia diavolului. Eşti greu de păcate necurăţate de pe tine, şi tu trebuia 
să fii uşor, fiule. Vorbirea în doi trebuie vindecată, poporul Meu, că e boală satanică această 
lucrare potrivnică lui Dumnezeu şi tainei frăției dintre frați. Această boală nu aduce decât dez- 
binare în trupul bisericii Mele, şi prin acest obicei diavolesc pune satana la cale de șapte mii de 
ani nimicirea neamului omenesc, poporul Meu. Se înspăimântă cei morţi când îşi văd urmă- 
rile acestui păcat şi chinul cel neadormit, sub care aşteaptă, bieţii de ei, de pe undeva 
izbăvirea lor. O, numai tu poţi să-i izbăvești cu lucrarea ta bisericească între frate şi frate şi cu 
lumina inimii tale, pe care să ţi-o vadă şi viii şi morţii prin mărturisirea ta bisericească și prin 
rugăciunea ta apoi pentru toţi cei ce au murit necurăţaţi de acest întunecat păcat, căci nimeni 
între oameni nu face acest păcat pentru binele lui însuşi, ci îl face pentru întuneric şi pentru 
plata întunericului, tată. 

Extras din Cuvântul lui Dumnezeu la soborul sfinților arhangheli Mihail şi Gavriil, din 
21-11-2007 

Muceniţa Ecaterina binevesteşte de lângă Mine mărirea Mea în cei sfinți şi lasă cuvânt 
de chemare a omului la Dumnezeu, căci așa sunt cei ce cred în Mine pe pământ, iar Eu sunt 
Domnul și Dumnezeul lor şi Mă slăvesc în ei pe pământ şi în cer pentru iubirea lor. Amin, amin, 
amin. 


— O, Doamne al puterilor în cer şi pe pământ, lucrarea de azi a cuvântului Tău Te 
coboară la om cu sfinţii pe pământ, căci patria sfinților Tăi este văzduhul, iar cei din văzduh 
văd, căci Duhul este Cel ce vede și Cel ce aduce omului viața. Le spun fiilor şi fiicelor oame- 
nilor că eu m-am lepădat de mine însămi şi de cei ce mă iubeau pentru ei şi Te-am ales pe Tine 
iubire, căci Tu îl iubeşti pe om pentru el, pentru viața lui cea veşnică, Doamne. Puteam să 
ascult şi eu de mine însămi, dar n-am mai putut să fac aceasta dacă am aflat că Tu ești Calea, 
Adevărul şi Viaţa. Ti-am dat înțelepciunea mea dacă m-am dat Tie, iar Tu ai lucrat-o pe ea și 
ai făcut din ea frumuseţe cerească şi Te-ai sălăşluit în ea şi m-ai făcut ucenic cu duh dătător 
de viață, și am dat oamenilor viaţă şi i-am scăpat de moarte, şi 


Când şarpele, cel mai înțelept dintre toate fiarele, când el s-a apropiat 
și a întrebat în rai pe femeie: «Ce este ceea ce a zis Dumnezeu ca să nu mâncaţi din toți pomii 
raiului?», ea, femeia, a răspuns: «Mâncăm din toți pomii raiului, dar din pomul cel din mij- 
locul raiului a zis Dumnezeu să nu mâncăm ca Să nu murim». 


«Nu veţi 
muri cu moarte, ci în orice zi veţi mânca din el veţi deschide ochii şi veți ști ca şi Dumnezeu 
binele şi răul». Și dacă femeia s-a uitat apoi la pom și i-a plăcut după ce a mâncat, şi i-a plăcut 
să cunoască după ce a cunoscut, a luat și, 

și și-au făcut acoperământuri în jurul 
trupului, precum este scris, iar când au auzit ei glasul Domnului umblând prin rai s-au ascuns 
de Dumnezeu între pomi, dar Domnul l-a strigat pe Adam ca să se arate şi să dea răspuns lui 
Dumnezeu, şi Adam I-a zis Domnului: «Sunt gol». «O, cine ţi-a spus că ești gol fără numai că 
ai mâncat din pomul pe care ţi-am poruncit numai din el să nu mănânci?», aşa L-a spus 
Dumnezeu lui, iar el a spus Domnului pe vinovată. 


În şarpe era înțelepciunea cea 
ascunsă a lui Dumnezeu, dar 


căci mi-a fost milă de om, și 
le-am deschis oamenilor ochii spre Dumnezeu, nu spre plăcere şi nu spre cunoaştere, căci cu- 
noaşterea aduce plăcerea în om și apoi aduce îngâmfarea, şi omul se crede a fi prin acest păcat, 
și atunci cade din fericire omul. O, rugaţi-vă Domnului Cel bun și sfânt şi iubitor, rugați-vă să 
vă dea vouă înţelepciunea sfințeniei și faceţi-vă născătoare de sfințenie peste fiii şi fiicele oa- 
menilor, aşa cum eu am lucrat. 


Să lepede femeia pofia trupului, ca să nu nască ea în om pofia ochilor, căci prin aceste 


două păcate se zidește în om trufia vieții, şi nu ştie omul că ea este moartea, nu viața. 


O, treziți-vă din moarte, fiice ale oamenilor, şi faceți-vă 
fiice ale lui Dumnezeu, faceţi-vă viaţă pentru oameni, aşa cum m-am făcut eu, și am rămas pe 
pământ rod al înțelepciunii lui Dumnezeu, căci am înviat morţii la glasul meu cel mărturisitor, 
l-am înviat pe om din păcat. Au înviat din păcat înțelepții pământului și s-au dat ei locaş al 
înțelepciunii lui Dumnezeu, care nu este îndurată de cei ce iubesc deşertăciunea vieții. Cobor 
spre voi cuvântul înțelepciunii cea de sus: depărtaţi-vă de păcatul iubirii de voi înşivă! 


și vă vor mulțumi vouă viii și morții, căci eu aşa am iubit lumea, ca Hristos am iubit- 
0, şi m-am dat pe mine însămi morţii trupului pentru mărturisirea lui Hristos, ca oricine crede 
în El, să nu moară, ci să aibă viaţă veşnică, precum eu am, și împart din ea viaţă şi lumină 
peste om. Amin, amin, amin. 


— O, poporul Meu, sfinţii grăiesc pe pământ cu oamenii, şi mare este viața cuvântului 
lor, căci au luat în ei lumină din lumină și au luat din Mine şi au în cer şi se dau oamenilor, tată. 
Fii credincios, poporul Meu, căci sfinţii sunt vii, tată, precum Moise şi Ilie s-au arătat vii pe 
muntele slavei Mele. Fii credincios cu adevărat, căci Eu sunt Dumnezeul celor vii, şi sfinţii sunt 
vii, tată, iar tu să crezi în mărturisirea lor cea din cer. Ai văzut cum vorbea în rai şarpele cu 
femeia, şi este scrisă în Scripturi vorbirea aceasta. Ai văzut cum vorbeam Eu în rai cu omul, şi 
este scrisă în Scripturi vorbirea Mea cu el. Ai văzut cum vorbeam Eu cu servii Mei prin vreme, 
şi este scrisă în Scripturi vorbirea Mea cu ei. Vezi, tată, şi acum, căci Eu vorbesc cu tine, fiindcă 
pot să fac aceasta, şi vorbesc sfinţii cu tine, tată, căci ei trăiesc în Mine, după cum este scris. Te 
învăţ să crezi, fiule. Fii credincios, tată, şi să audă vorbirea Mea cu tine tot omul de pe pământ 

şi să-l ajutăm pe om să creadă în statul Meu cu tine, în statul Meu cu omul în sfat pe pământ, 
fiule. Hai, tată, să aşezăm în om credinţa că Eu sunt Cel ce vine, că Eu sunt Cel ce sunt! Hai, 
poporul Meu, să semănăm peste neamul oamenilor credința că este Dumnezeu cu ei, că tot ce 
este pe pământ vorbeşte cu Dumnezeu şi că omul a căzut de tot şi s-a lepădat de tot de Făcătorul 
a toate. 

Extras din Cuvântul lui Dumnezeu la sărbătoarea sfintei mare muceniţe Ecaterina, din 
08-12-2008 

O, Mă doare pentru tot omul care nu are peste el povăţuitor pentru sfințenie, Mă doare, 
încă de la începutul cerului şi al pământului Mă doare. Omul a ascultat de femeie, dar de 
Dumnezeu n-a vrut să asculte, şi Mă doare de la om, căci omul este deprins cu păcatul. 
Văd pe pământ cum se nevoieşte omul să se oprească de la mâncare, dar de la păcat nu se 
opreşte, şi nu ştie că aşa trebuie să postească cel ce dă să postească, şi n-are cine să-l tre- 
zească pe om spre înţelepciunea sfinţilor. Pe unii ca aceștia îi suferă slujitorii de biserici, dar pe 
creștinii Mei cei iubitori de Dumnezeu îi numesc rătăciţi şi nu-i iubesc arhiereii şi preoţii, şi în 
toată vremea îi răstignesc ei pe creştinii Mei, şi îi dau de lângă ei pe cei sfinți care slujesc lângă 
ei cu Mine în ei, și nu s-au priceput mai bine decât preoţii să Mă prigonească pe Mine, şi 
apoi prin vremi pe cei binecredincioşi ai Mei. 

Extras din Cuvântul lui Dumnezeu din Duminica întâi a Postului Mare, a dreptei cre- 
dințe, din 21-02-2010 

O, unde să mai fie un loc mai frumos, un pământ mai frumos şi mai slăvit de cer şi mai 
împodobit cu cele nevăzute ale lui Dumnezeu, ca şi aici aceste grădini pe care Eu, Domnul, Îmi 
pasc turma cea credincioasă, aici, unde Eu, Domnul, cobor cu norii şi grăiesc cu multul cuvântul 
Meu deasupra celor cu darul credinţei în ei? 


O, popor al grădinilor Mele de azi, hrăneşte-ți credinţa și inimioara cu nevăzutele lui 
Dumnezeu, şi care împodobesc atât de strălucit grădinile Mele de azi cu tine, locurile pe care 
tu trăieşti azi viața pe care ţi-am dat-o s-o ai, după ce te-am luat de pe pământ dintre oameni şi 
te-am aşezat în binecuvântarea Mea. O, fiule, Adam n-a vrut, săracul, să se hrănească cu minu- 
nea frumuseţii raiului în care Eu l-am aşezat, ci s-a hrănit unul cu altul cei doi și n-a mai văzut 
decât atât, și s-au făcut pământ frumuseţile raiului pentru cei doi, dintr-un singur trup împărțit 
în două de mâna Mea, după ce Adam n-a găsit între toate fiinţele cu suflet viu în ele ajutor 
pentru el pe pământ. O, iată cum a furat omul de la Dumnezeu, din nevăzutele lui Dumnezeu şi 
le-a aşezat pe pământ apoi ca să se fălească el cu ele! Aşa cum a furat Adam știința cu care a 
spus apoi că femeia este carne din carnea lui şi os din oasele lui, şi apoi a ştiut pe mai departe 
să aducă la vedere urmași, dar ca omul a știut şi nu ca Dumnezeu, tot aşa fură omul până la 
capătul timpului din nevăzutele lui Dumnezeu ca să facă el ce ştie, ce-i vine în cap să facă pe 
pământ din cele ce sunt și nu se văd, şi aşa se face omul hoţ de cele ce nu sunt ale lui, ci ale lui 
Dumnezeu sunt, şi, iată câte scoate el ca să le arate a fi ale lui, ale minţii lui pe pământ, şi le 
face lor trup şi le numeşte cu nume puse de el şi le zice: telegrafie, telefonie, radiofonie, televi- 
ziune, informatică, şi cum vrea el să le mai spună la cele ce aduce omului în mână: telefon, 
radio, televizor, calculator, şi multe nume stâlcite pe toate câte le dă omului în mână ca pe niște 
Jucării cu suflet în ele, şi omul se încântă, și cerul de sfinţi şi de îngeri se uită pe pământ cât de 
mult a furat omul din nevăzutele lui Dumnezeu, din înțelepciunea lor, pe care Domnul o folo- 
seşte între El și om, iar omul a furat din ele după ce a fost zidit de mâna lui Dumnezeu pe 
pământ şi se făleşte cu ele, şi zadarnic se fălește cu cele ce nu sunt ale lui, căci din ale Mele a 
furat și s-a semețţit, şi apoi s-a ascuns de Dumnezeu. 

Se bucură omul că naşte prunci din plăceri păcătoase, dar iată cui dă el rod! Lui satan îi 
aduce avut, căci copiii de azi se fac diavoli îmbrăcaţi în piele de om și se fac slujitori potrivni- 
cului lui Dumnezeu, furului, şi se fac scule vătămătoare de suflet printre oameni pe pământ, şi 
vor plânge toţi oamenii cărora nu le-au plăcut cu sapa şi cu grapa și cu plugul, de s-au dus 
să scape de greu şi de muncă, dar ei s-au dus, săracii, să se facă scule ale ţesăturii celei 
dese ale lui satana, potrivnicul lui Dumnezeu şi al omului, şi mulţi din oamenii care-l slu- 
jesc pe el ştiu primejdia în care sunt şi sfârșitul a toate acestea, dar nu mai au loc şi pentru 
ca să fugă şi să se smulgă de pe calea cea cu prăpastie sub ea, şi se mai miră omul botă de 
cunoştinţă, se mai miră de cuvântul Meu cel de azi şi nu ştie ce este cu el. O, nu te mai mira, tu, 
pui de şarpe, nu mai scoate capul ca să te miri şi să-Mi pui mărăcini pe cale. Nu vei putea, căci 
Eu am venit pe pământ cuvânt ca să te prind în faptă şi să-ţi spun că greşeşti prin ceea ce faci, 
ŞI să-ți spun că poţi să-ţi găteşti salvare. Am venit să fiu gata să te ajut, dacă voieşti să te 
întorci la duhul adevărului, care pretutindenea este şi merge pe urmele tale ca să caute 
cumva să te curățească la minte şi la faptă de toate întinăciunile tale, şi apoi la inimă, că 
până nu-ţi vindeci mintea de şerpi, nu poţi să-ţi aşezi inima în faţa lui Dumnezeu ca să-ți 
arate El din nevăzutele Lui și să le vezi apoi şi să-ţi măsori prin ele păcatul şi prostia cu 
care te-ai hrănit departe de duhul cerului pe pământ. O, ești de plâns mai mult decât dia- 
volul, căci tu eşti cel văzut, eşti trup, iar EI este nevăzut, căci este duh. Întoarce-te, dar, ca să 
vezi ca Dumnezeu şi nu ca diavolul, căci omul a fost de Dumnezeu zidit, iar diavolul a fost zidit 
de om. Întoarce-te, că a sosit ceasul! Amin. 

Extras din Cuvântul lui Dumnezeu la praznicul Adormirii Maicii Domnului, din 28-08- 
2010. 

„.„. — O, ţi-e tare, tare dor, iar Eu, Domnul, voi face cale dorului tău cel sfânt spre popor. 
Alinul Meu îţi șterge fruntea ostenită de așteptare, că voiesc să grăieşti acestui popor despre 
taina învierii, taina celor înviați şi în drum spre înviere, ca să ştie cei ce dau să moară și să nu 
se joace de-a moartea, ci să înțeleagă ei taina învierii. Amin. 


— O, Sfânt, Sfânt, Sfânt eşti, Doamne, în cer şi pe pământ cârmuind cu slavă, că taina 
slavei Tale o văd atât de frumos sfinţii şi îngerii Tăi! Eu, căpetenia oștirii Tale, văd pe omul 
cel întâi zidit de mâna Ta din pământ, îl văd acum cum îl plânge pe om. 


și iată-l cum Te roagă pentru învierea celor ce au greșit şi au murit ca şi el prin 
greșeală, de la el şi până azi, şi strigă el la Tine cu rugă arzândă și zice: 

— Apropie, Doamne, slava învierii pentru toți cei care au greșit prin păcatul meu cel 
din rail 


ci îmi este durere pentru fiecare om care 


cade prin păcatul meu, căci 
căci taina căsătoriei 
s-a făcut păgânie şi închinare la idolul plăcerilor şi Te îndurerează omul şi moare mereu prin 
păcat şi cu păcat. O, iartă-i pe păcătoşi şi le dă lor darul vederii, că noi vedem acum lucrarea 
tainei învierii în mijlocul poporului Tău rugător pentru noi, cei care am murit prin păcat. O, 
miluieşte gloata care așteaptă învierea și iertarea, Doamne, că Tu numai din mila pentru om 
pe toate le lucrezi. Plâng și-Ţi cer învierea tuturor, că ei porunca Ta așteaptă, și nădăjduiesc 
așteptând. Amin. 


— O, vin curând, vin curând şi le deschid ca să iasă! Vin curând. Amin. 

Auzi, poporul Meu, auzi, tată, glasul celor din morminte! E zi de sărbătoare, fiule, şi 
stau la masă îngerii şi sfinții şi cei ce așteaptă de dincolo cu dor. 

Extras din Cuvântul lui Dumnezeu la soborul sfinților arhangheli Mihail şi Gavriil, din 
21-11-2010 

Acum fac socoteala, fac cu îngerii Mei, fac şi peste cei ce au ajutat măcar cât de puțin 
paşii celor ce cad şi care umblă după voia lor, după ce au venit şi au dat să stea după voia Mea 
când au venit să stea lângă poporul Meu, atrași fiind ei de cuvântul Meu cel făcător de om şi de 
dragostea Mea din fiii cei purtători de Dumnezeu şi care Mi-au născut fii ca să-i am Tatălui 
Meu rod. O, găsesc acum mult păcat, mult scris în dreptul celor ce au ajutat pe cei fără de minte 
pentru voia lor lângă Mine. Când omul în vremea prostiei lui are din părți proptele pentru voia 
lui cea rea, când cei din jurul lui îl ajută dacă el dă să greşească şi să cadă lucrând anapoda, au 
aceia păcat. O, ferice de cei ce nu se smintesc, dar această fericire nu este pentru cei ce nu 
ascultă de Dumnezeu, căci după ce-şi fac voia, strigă ei în gura mare că s-au smintit, uitând că 
fiecare dă răspuns în dreptul său şi că nu este altfel la Dumnezeu pentru dreptatea a toate. Dacă 
Adam a dat vina pe femeia sa, şi pe şarpe apoi a dat femeia vina, iată, pentru neaplecare 
spre pocăință pentru păcat, a primit Adam şi femeia sa atunci ieşirea din rai şi s-au dus 
ei apoi în locuinţa morţilor. Ce trecere au mai avut ei la Dumnezeu învinuind pe Dumnezeu 
şi unul pe altul aruncând ei vina? 

Extras din Cuvântul lui Dumnezeu la sărbătoarea sfântului ierarh Nicolae, din 19-12- 
2010 

Tu, fiule care ai iubirea Mea în inimioară, ai rămas din tot ce ai fost şi ai avut, ai rămas 
cu ea şi ai venit cu ea la Mine. Ascultă ce te învăţ acum Eu, Domnul. Te învăţ să iubești să fii 
copil, de acum şi până în vecii, că mare fericire îi aşteaptă pe cei ce aşa stau în braţul Meu cu 
fii. Oriunde va fi să te porţi sau să treci şi să vii, în orice clipă ferește-te dinăuntrul tău şi din 
afara ta, fereşte-te de duhul de femeie, care se iveşte în calea celor credincioși ca să sufle 
nemulțumiri, cârtiri, semeţie, cuvânt mult şi vătămător de Duhul lui Dumnezeu între frați, și 
multe fețe folosite de acest duh, şi înțelepțeşte-te şi îndeletniceşte-te tu cu dragostea Mea. 
Această povaţă împotriva duhului chinuitor de om, duhului de femeie, am dat-o şi am scris-o 
adesea în cartea Mea cu fii în ea prin vorbirea Mea cu ei în vremea aceasta cerească la care am 
ajuns, şi l-am povăţuit pe poporul Meu de azi spre viaţa cea de sus a lui mereu, căci Eu, Domnul, 
sunt Învățătorul lui Cel ceresc, iar tu M-ai iubit şi tu şi ai venit și tu ca să-Mi urmezi. Te povă- 
ţuiesc să fii mereu aşa cum eşti acum, în dragostea de acum a inimii tale, aici, în chinovia Mea 
de fii supuşi Mie cu dragostea lor, cu jertfa inimii și a trupului lor, în care Eu am alcătuit o 
dragoste curată şi păzită apoi pentru ca să fie ea așa, căci pe toți câţi au bătut ca să intre şi ca 
să fie, Eu i-am povăţuit să-şi călugărească viaţa şi așa să-Mi urmeze pe pământ. Am în 
poporul Meu şi fii şi fiice şi-Mi fac cu ei lucrarea Tatălui Meu, căci asta am de lucrat cu ei. Mă 
judecă lumea rea în fel şi chip pentru acest popor al Meu de fii şi de fiice. Am aici fii, şi am în 
altă parte fiice şi Mă sprijin cu ei în lucrările Mele, şi am familii curate din loc în loc, 
trăitori după cuvântul Meu de ieri şi de azi, şi toţi aceştia sunt poporul cuvântului Meu. 
Sunt oameni care stau cu femeie lângă ei şi n-au poftă de femeie, căci au pe Dumnezeu în 
ei şi dragostea de EI, şi, iarăşi, sunt oameni care stau în inima pietrei de munte, în inima pustiei, 
şi se luptă ei împotriva patimii cea de la trup, căci păcatul nu vine din faţa omului dacă vine, ci 
din om se naște el și se lasă în părți apoi cu vătămarea lui, spre ispitirea celor mulți, dar omul 
îndumnezeit şi plin de dragoste din cer ştie să lucreze ca Dumnezeu şi nu ca omul, și este ocrotit 
de Dumnezeu când păcatul ar căuta la el să-l culce la pământ prin omul cel nelipsit de păcat, că 

multe din om fac rău şi urât în jur, dar duhul de femeie este rău fără de ruşine, iar dezve- 
lirea dinților şi mersul ţanțoş aduce urâciune şi slăbiciune în părţi, în omul slab, şi nu-şi pune 
femeia în gând grija pentru cei din jur, şi aceasta face rău și în cer şi pe pământ, căci cele ce se 
petrec pe pământ ajung la cer, spre întristarea celor din cer. Sunt pe pământ stricăciuni mari 
de la duhul de femeie încă de la începutul timpului, căci femeia care cântă cocoşeşte a stricat 
şi strică la cap și la inimă împărați și argaţi, precum scrie în Scriptura de la sfârşitul Scripturii, 
şi dorurile ei de păcat Mi-au nimicit de pe pământ prooroci şi apostoli, aşa cum s-a petrecut cu 
loan, Botezătorul Meu, cel mai mare dintre sfinți, şi aşa cum s-a întâmplat cu Iuda, apostolul 
Meu, care-şi iubea mult neamul lui cel după sânge, după care umbla mereu, mereu, neam care 
lucra fărădelegea în curțile templului de la Ierusalim, până ce Iuda și-a pierdut cărarea spre 
Mine, ca plată a legăturilor lui cu cei nelegiuiți din casa lui şi cu lumea. 

Extras din Cuvântul lui Dumnezeu la sărbătoarea sfântului prooroc Ilie Tesviteanul, din 
02-08-2011 

Am aşezat în mijlocul tău taină mare şi cu putere de înviere peste oameni prin rugăciu- 
nea ta înaintea Mea, pentru care Eu, Domnul, îți spun să stăruiești cu mare iubire, cu mare 
credință pentru biruinţă, fiule poporul Meu. 


„căci te-am aşezat să stai popor curat 
pe pământ și ţi-am dat să stai la rugăciune sfântă şi vie înaintea Mea prin porunca Mea aşezată 
în mijlocul tău ca să fie şi ca să lucreze. Intră la pomenire în baia sângelui Meu şi la masa Mea 
în potir morții şi viii cei vii, şi sfânta Liturghie spală omul de păcat, spală pământul, şi nu 
ştie omul să înțeleagă această baie şi taina acestui vas, în care Eu, Domnul, Mă așez cu 
totul spre pomenirea Mea şi a numelui Meu peste morți şi peste vii, spre salvarea lor din 
vina lor prin sângele Meu curs pentru ei, prin naşterea lor din nou din cuvântul Meu, din Dum- 
nezeu născuţi. Omul se poate naşte și din bărbat, nu numai din femeie așa cum ştie el nașterea 
omului, şi aceasta numai dacă el voieşte să se nască de sus, din Tatăl, așa cum Eu M-am născut 
mai înainte de zilele veşniciei când Eu eram de o ființă cu Tatăl, amândoi întru Unul, şi apoi 
Tatăl M-a născut, şi am fost de o Fiinţă amândoi şi până să Mă nască Tatăl, și după ce M-a 
născut din EI, așa cum tot omul ar fi putut să se nască dacă n-ar fi stricat omul cel întâi zidit 
taina nașterii, taina omului ieşit din om, precum femeia a fost ieşită din bărbat prin lucrarea 
Tatălui şi a Fiului şi a Sfântului Duh, după ce Eu şi cu Tatăl am zis să facem om după chipul şi 
asemănarea Noastră, şi iată, cuvântul spune că Noi avem chip și de aceea am spus Eu lui Filip 
că Eu sunt în Tatăl, şi Tatăl în Mine este, iar el nu cunoscuse aceasta. 

Extras din Cuvântul lui Dumnezeu la praznicul Schimbări la faţă a Domnului, din 19- 
08-2011 

O, pace vouă şi în ziua aceasta mare de praznic împărătesc, fiilor, şi aşezăm în carte 
tainele lui Dumnezeu cu oamenii și desluşirea lor, că a venit arhanghelul Gavriil la Fecioara 
care avea să Mă poarte în pântece ca să Mă nasc Prunc și să cresc și să-Și facă Tatăl cu Mine 
lucrarea Sa cea de acum două mii de ani pentru mântuirea multora din Israel, precum este scrisă 
în Scripturi vestirea şi proorocirea cea despre Mine, o, şi M-a primit Fecioara şi a așezat Tatăl 
spre lucru venirea Fiului Său pe pământ între oameni, 0, şi ce tainic, ce frumos şi ce măreț a 
lucrat Tatăl, că era Fecioara sub oblăduirea bătrânului Iosif, urmaş al lui David, şi intrând înge- 
rul, s-a aplecat şi i-a urat Fecioarei de bucurie şi a vestit-o zicându-i: «Plecăciune ţie, căreia ţi 
s-a făcut har mare! Domnul e cu tine, că binecuvântată eşti de EI între femei. Nu te teme, 
îndurarea Domnului coboară peste tine și vei rămâne însărcinată ca să naşti un fiu cu nu- 
mele de lisus, Fiul Celui Preaînalt, şi Domnul Îi va da scaunul Tatălui Său David ca să 
împărățească peste Israel în veci, cu împărăție fără de sfârşit. O, nu ştii de bărbat spui, dar 

iată, Duhul Sfânt şi puterea Celui Preaînalt se vor pogori și te vor umbri, şi de aceea Sfântul 
pe Care-l vei naşte va fi chemat Fiul lui Dumnezeu, şi nici un cuvânt de la Dumnezeu nu 
este lipsit de putere pentru împlinirea lui». Atunci Fecioara s-a supus şi a zis îngerului: «Facă- 
se după cuvântul tău peste roaba Domnului». Apoi Elisabeta, rudenia sa, înșărcinată și ea cn 
„I-a vestit şi a spus: «Fericire ţie că ai crezut, şi toate cele de la Domnul 
vestite se vor împlini întocmai», şi s-a umplut sufletul Fecioarei de supunere şi de credință şi a 
zis: «Suflete al meu, măreşte-L pe Domnul, pe Mântuitorul tău, Care S-a aplecat spre sme- 
renia mea, şi toate neamurile îmi vor zice fericită, pentru că Domnul a făcut cu mine lucrare 
mare, iar îndurarea Lui va fi din neam în neam pentru cei ce se tem de Ely. 
Extras din Cuvântul lui Dumnezeu la Praznicul dumnezeieştii Bunei-V estiri, din 07-04- 

Durerea lui loan Botezătorul, care privea spre păcatul din mijlocul lui Israel ca să-l 
oprească el cumva, 0, e mare durere o așa durere pe Duhul lui Dumnezeu şi al sfinților Lui. 
Mari cu mici, stăpâni cu robi, regi cu supuși, părinţi cu copii, frați cu fraţi, veri cu veri, bătrâni 
cu tineri, bărbaţi cu bărbaţi, femei cu femei, ba şi mai urât de atât, că omul se desfrânează cu 
fel de fel de trupuri, ba şi cu trupuri moarte, o, aceasta înseamnă spinii de pe fruntea Mea şi 
sânge curs din inima Mea dumnezeiască pentru om şi de la om. 


Sodome şi Gomore înfloresc de păcat, şi e în floarea lui păcatul peste tot. lar Eu, 
Domnul, am o mânuţă de popor, cu care stau mereu în cuvânt şi îl povăţuiesc pentru sfinţenie 
pe el şi îi spun lui tot răul de pe pământ şi de pe inima Mea din pricina omului lipit cu păcatul, 
omul prin care loan Botezătorul a fost sortit să moară cu capul tăiat, să moară pentru păcat 
Botezătorul Meu, iar Eu sunt şi azi la masă cu voi şi cu el, fiilor, și împărțim aici cu voi tot ce 
ne apasă de pe pământ şi până în cer. 


O, ei sunt cei pe care-i avem pentru Noi, Botezătorule al Meu, și lor le spunem jalea și 
o purtăm cu ei, şi au de învăţat ca la școală toată înţelepciunea cea împotriva păcatului în care 
omenirea stă cuprinsă, iar Eu şi tu suspinăm şi tot suspinăm, şi suspină cerul de sfinți şi de 
îngeri sub această jale, și suspină pământul, o, Botezătorule al Meu, şi strigă pământul, strigă 
la Dumnezeu pământul, strigă către cer. 


— Da! Această jale ne ţine sub ea, Doamne, și avem mereu de așezat pe fiii poporului 
Tău în Duhul Sfânt, lisuse Doamne, în dorul de Tine, de noi, de sfinți, de îngeri cu ei mereu, că 
trebuie tot cerul să le stea aproape mereu, mereu în această vale plină de primejdii, de dușmani 
din iad ieşiţi ca să înșele tot trupul și să tragă tot timpul suflete de pe calea vieţii. 


O, fiilor, fiecare zi a creștinului îndumnezeit începe cu primirea Domnului, cu hrana 
aceasta din cer, căci Domnul este din cer, iar 


Voi sunteți în vremea aceasta prietenii Lui, cei care staţi cu Domnul la masă trup și cuvânt, 
aşa cum a stat atunci cu ucenicii Lui în seara cinei. 
diavolul, cu vrăjmașul lui Dumnezeu și al lor, iar duhul lui este lucrarea lor, dar voi vă împăr- 


tășiți mereu cu Hristos, cu vrăjmaşul diavolului și al slujitorilor diavolești, căci Duhul Dom- 
nului este lucrarea voastră. 


Eu am fost omorât de duhul de femeie, duh care îl trage la păcat pe om, căci în preajma 
ei omului îi miroase a păcat, o, şi m-a pedepsit la moarte duhul cel dușman din femeia cea de 
lângă regele Irod. 

O, de ce s-a așezat în trupul omului acest duh urât mirositor şi batjocoritor omului? 
Duhul desfrânării îl batjocoreşte, îl murdăreşte pe om tot timpul, e mai tare ca omul şi îl biru- 
ieşte, căci omul este rob, şi spun acum cu glas durut: 


O, bărbaţilor, o, bărbaţi, fugiţi de femeie, fugiţi din preajma lor, fugiţi cât puteţi, că ele 
vă murdăresc viaţa şi fața şi inima şi duhul și veşnicia ca să n-o mai căpătaţi! 


O, femeilor, fugiţi de bărbaţi, fugiţi cât vă ţin puterile picioarelor, nu staţi în preajma 
lor ca să-i doborâți spre diavolul desfrânării, căci desfrânarea este din iad ieșită şi umblă pe 
pământ şi sluțeşte pe bărbat şi pe femeie şi amestecă trupurile şi le fierbe ca în oala cu mâncare 
și le face gunoi de aruncat în groapa iadului, plină de foc! 


Omule, te va durea greu plăcerea cea pentru cineva drag, la fel și pe acela. O, nu primi 
să bagi în inima ta pe cineva la care crezi tu că ţii mult, și cu care îți poți stârni pofia păcatului! 
O, nu pentru asta a zidit Dumnezeu pe om, nu, omule, nu! Se tulbură om spre om spre păcatul 
din ei când şi-l trezesc de la unul spre celălalt, iar îngerii fug și stau departe, și nu mai au 
oamenii pază de îngeri peste zilele vieții lor, n-au din pricina păcatului iubit de ei în trupul lor, 
şi de care îngerii fug. 


O, ferește-te de moarte, omule! Fără Dumnezeu ești ca un mort, căci Domnul nu Stă cu 
cei ce numai păcatul îl iubesc şi îl au de hrană a dorului din ei. 


Așadar v-am așezat sub duhul învăţăturii celei împotriva păcatului din om în ziua mea 
de serbare în cer, pe voi, fii ai cuvântului Hristos, iar de la voi pe fiii oamenilor. 

Extras din Cuvântul lui Dumnezeu la Sărbătoarea Tăierii Capului Sfântului loan Bote- 
zătorul, din 11-09-2019. 

Eu ţie voiesc să-ți dau glas acum peste sărbătoarea ta şi să împărțim pacea şi mângâierea 
peste cetate şi peste fiii care veghează aici cetatea și venirea Mea cu masă de cuvânt peste 
pământ, şi peste cei care n-au mai plecat cu pasul pe cale spre izvor aici, acum, dar care au aici 
aplecate inimile în ziua aceasta sfântă, şi mângâierea se aşează acum și se împarte ea, iar Eu 
zic: Pace ţie în ziua ta de serbare şi binecuvântare ţie şi glasului tău, care se împarte mângâind, 
şi mângâindu-se duhul tău, mama Mea! 


— Mă aplec Ţie, Fiule lisus, căci Tu eşti Dumnezeu, iar eu sunt roaba Domnului, sunt 
cea care m-am aplecat şi mă aplec, căci Tu aşa ai făcut, iar eu semăn cu Tine, căci aşa a făcut 
Tatăl să fie cu Tine şi cu mine, că au oamenii nevoie de modele, ie ta 
Noi Ne-am arătat din partea Tatălui şi am fost lucrarea Lui între oameni, şi am rămas lucrătorii 
cei mai din faţă și Ne-au urmat atâtea popoare două mii de ani, o, şi n-a putut omul antichrist 
să Ne înăbușe slava cea cerească lăsată de la Tatăl s-o avem şi s-o vestim peste pământ, mân- 
gâind pe cei ce s-au mângâiat cu Noi pentru viața lor sub crucea vieţii de pe pământ, o, Fiul 
meu lisus, căci viața omului este o cruce, iar crucea este o mângâiere pentru cei care cunosc 
taina ei cea veşnică, mângâierea cea pentru purtarea crucii în urma Ta, căci Tu ești Păstorul 
Cel cu crucea, o, şi aşa îi mângâi pe cei ce merg pe urma Ta cu crucea până la capătul mersului 


lor, şi iată, e dulce suferinţa, e calea cea cu Dumnezeu suferinţa crucii, iar după ea e mângă- 
ierea, o, Fiul meu Iisus. 

„cală, iar pentru această veșnică mângâiere ei au de ales, ori spre ea mergând pe calea 


cea cunoscută de cei ce Te cunosc de Păstor, ori aruncând de la ei calea cu Dumnezeu și 
mergând pe calea cea largă a lumii, cea fără Dumnezeu, și care-și aleg deşertăciunea zilelor 
vieţii, viață stearpă pe pământ fiind calea vieții lor, Fiule Iisus. 


Eu Sunt cu mare veghe peste voi, fiilor, mai ales peste voi, căci voi purtaţi pe Fiul meu 
Iisus Hristos şi Li sunteți Lui cale de venire, calea cuvântului Său cel de azi peste pământ, o, și 
cum să nu mă aplec celor ce poartă pe Fiul meu cu glasul cuvântului Său peste pământ? 


O, fiilor, staţi şi voi aplecaţi atât cât Fiul meu vă cere vouă aceasta, că multă şi mare 
mângâiere are că vă aşezaţi ca să-l primiţi cuvântul și să-L purtaţi pe aripi de vânt să meargă 
peste pământ, o, şi va avea grijă Fiul meu să prindă rod sămânţa semănată, și să aibă la masa 
Sa pe cei cărora le prieşte hrana cea de la EI şi mersul cu El apoi pe calea vieții lor. 


Aș vrea, 0, aş vrea să îndemn pe fiicele poporului Domnului, şi aș vrea să se prindă 
îndemnul meu, că le-aş ruga pe ele să nu fugă de greutăţile vieţii de creștin, şi să caute să 
cunoască ele mai desluşit duhul meu, purtarea mea, felul meu de grăire, de iubire, de recunoş- 
tință înaintea lui Dumnezeu, Care ni S-a descoperit nouă, şi să aibă ele hăinuţa cea întreagă a 


harului cel slujitor lui Dumnezeu, totul spre bucuria celor din cer, care aşteaptă rod sfânt de 
pe pământ, o, și să fie ca în cer în jurul 
lor, în preajma lor, în duhul şi purtarea lor, că pe pământ curge numai otravă nimicitoare de 


suflete de la femeie, de la duhul şi trupul de femeie, şi plânge Domnul și cerul de sfinţi de câtă 
moarte se naște clipă de clipă prin femeie pe pământ și peste cei de pe pământ. 


Nu poate omul să fugă de femeie, bietul de el, dar harul cel de sus îl poate ajuta împo- 
triva acestui venin ucigător. O, fugi tu, cel ce voieşti să fii al lui Dumnezeu pe pământ, fugi sub 
ocrotirea Domnului, că pe pământ se naşte în tine otrava aruncată de femeie, o, că aşa e pe 
pământ. Eu, mama lui Hristos, te învăţ pe tine, creştine, căci voiesc să fii al Domnului pe pă- 
mânt, şi în cer apoi, și iată cum te învăţ, că atunci când mergi pe cale singur şi îți iese în cale 
șarpe ameninţător de moarte cu veninul său, cu mușcătura sa, tu fugi atunci cât poți de grăbit. 
O, tot așa să te fereşti și de femeie, căci ea e cu mult mai primejdioasă decât şarpele care-ţi 
otrăveşte inima, și apoi trupul îl otrăveşte, căci femeia te ia din fața lui Dumnezeu ca pe Adam 
atunci în rai, şi apoi a căzut Adam din rai, o, şi ce mai ești tu când cazi din rai? 


O, fugi şi de lume, măi fiule creștin, fugi și de duhul ei, căci faptele fiilor oamenilor sunt 
fără Dumnezeu peste ele şi duc spre fărădelegi pe cei mulţi de pe pământ, și nu mai sunt mulți 
care să ştie primejdia cea de la duhul lumii, duhul care desparte de Dumnezeu pe om. lar eu 
îmi spun dorul şi 


şi care câștigă viaţa cea de veci a omului şi mân- 
gâierea ei, împotriva nemângâierii spre care omul ar merge pe vecii prin viaţa lui cea fără 
iubire de Dumnezeu pe pământ. 

O, fugiți de desfrânarea cea cu fața îilor, şi de care nici creștinii nu se mai tem 
și nu mai ascultă să fugă de 
PE iar ascunde fața sa cea ucigătoare de Dumnezeu în om, 

0, că le-a tot spus Fiul meu lisus la creştini, şi la fiii 
oamenilor le-a spus să stea deoparte şi să nu se alipească cu această desfrânare cu pierzare 


de suflete, că iată cum smulge ea și pe creştin de la sânul lui Dumnezeu şi îl îndeamnă să umble 
pe furiş cu această jucărie, care ucide cu uşorul calea cu Dumnezeu a omului şi îl ia şi îl duce 

în lume și ia din lume omul, o, şi nu știe el ce vreme primejdioasă s-a ivit pe pământ de când 
cu televizorul, cu telefonul, cu internetul, cum omul îi spune acestui ocean în care mișună as- 
pida veninoasă, o, şi nu-l pot face pe om să creadă ce-i spun, şi e mare nepăsarea omului. 


(Pandemia de corona virus, n.r.) 


Iar Tu, Fiule lisus, zadar- 
nic ai spus mereu Să nu se dea spre moartea aceasta creştinii care au de la Tine hrană de sus 
pentru mintea lor, pentru ochii lor, pentru urechile lor, ci să fugă și să nu se amestece și să nu 
amestece. O, dar nu au ascultat, nu au crezut că se moare de această neascultare, şi iată pri- 
mejdia sub care stau ei, o, şi nu mai au inimă curată, ochi curaţi, duh curat de lume şi de la 
lume, iar Tu plângi şi tot plângi trist mereu, o, şi-Ți tot vezi munca risipită sub această lovitură 
dușmană pe Tine și pe om, şi nu mai poate nimeni pe pământ să scape de această înțepătură 
veninoasă pe ascuns şi îmbolnăvitoare asupra iubirii de Dumnezeu a omului creştin, o, că nu 
mai poți, creştine, înşela cu o rugăciune, cu o aplecare pe jumătate spre Dumnezeu, că tu stai 
cu mintea şi cu ochii în lume și zici că-ți trebuie să faci așa, și iată, așa este cu acest dor, şi așa 
a pierdut Domnul de lângă EI și de lângă lucrul Lui pe cei care ar fi fost să-l fie de ajutor sub 
crucea Lui cea de azi, şi au ei acum bagajul cel trecător, şi care îi scoate din împărăţia lui 
Dumnezeu pe cei ce se aleseseră ai Domnului atunci când au venit și au bătut ca să intre. 


N-am mai avut o altă bucurie 


mai mare ca atunci, când Mi-am zidit locaș de odihnă, atât de minunat locaș, după chipul şi 
asemănarea Mea întocmit, cu cele văzute şi nevăzute ale acestei zidiri, la fel ca toată facerea lui 
Dumnezeu, văzutelor și nevăzutelor facerii lui Dumnezeu, mamă. O, tot aşa a fost şi omul zidit, 
ca să semene mult cu Ziditorul său în cele văzute şi nevăzute ale lui Dumnezeu şi ale zidirii 
Sale. Şi spun toată această taină acum, ca să înțeleagă toată suflarea, şi omul să înțeleagă, să 
înțeleagă el de ce atât de dureros Eu plâng după om, după locaşul pe care l-am zidit cu mâna și 
cu iubirea Mea toată, ca să-Mi am odihna în el, şi nu de altceva am lucrat această minune, mare 
cât Dumnezeu la început, în vremea zidirii a toate prin cuvânt, iar apoi pe om, lucrat cu mâna 
Mea, aşa cum şi omul își pune mâna la lucru atunci când îşi zidește casă de locuit în ea, de 
odihnă a sa pe pământ. 


Pe pământ Mi-am zidit şi Eu casă, şi apoi am făcut grădină pentru ea și am aşezat casa 
Mea în grădină, mamă. O, nu grădina am făcut-o mai întâi, mama Mea. Mai întâi Mi-am zidit 
casa, și apoi pentru ea grădina, iar în grădină taină mare, frumuseţe și minune, pomi de soi cu 
roade de soi, şi între ei pomul vieţii, mamă, dar şi cel al cunoștinței binelui şi răului, o, că n-am 
ascuns de om taina aceasta, şi i-am spus să nu ia din cele ale lui Dumnezeu în grădină, din 
tainele lui Dumnezeu să nu ia i-am spus, şi să ia din cele pentru el sădite în grădină. 


O, n-a putut să fie omul aplecat cuvântului pus peste el de Dumnezeu, ci s-a aplecat 
ispitei, mamă, şi de atunci femeia căreia el s-a aplecat s-a făcut ispită pentru om, ispită grea, 
mama Mea, o, şi de aceea lasă omul şi pe Dumnezeu şi mamă și tată și se alipește cu femeia, 
mamă, şi aceasta din cauza statului departe de Domnul cu inima, cu iubirea, cu dorul de Dom- 
nul, cu ascultarea, mama Mea. O, nu mai poate omul aceasta. El are femeia aproape şi ascultă 
de dorurile ei, care-l despart pe el de Dumnezeu, o, şi mereu, mereu îl desparte ea pe om de 
Dumnezeu ca să se alipească cu ea omul, iar ea nu e Dumnezeu ca să facă asta peste om, dar 
face, şi tot moarte face ea asupra omului, 

Sfânt Şi-a aflat lucrarea și locul şi împlinirea Mea, venirea Mea pe pământ ca să reparăm 
Noi ceea ce omul a zdrobit de tot, o, că a zdrobit omul taina lui Dumnezeu, odihna Mea în el, 
mama Mea, iar Eu am plâns tot timpul apoi, am plâns mereu, mamă. 


— 0, Doamne, o, Fiul şi Mirele meu, o, ce frumos, ce minunat am lucrat Noi acum două 
mii de ani ca să se repare ceea ce omul a stricat de tot, slăbit fiind el de femeie în rai, în locaşul 
sfinților și al îngerilor Tăi, Făcătorule Doamne! 


O, iată de ce am spus prin graiul meu de azi că trebuie toiag de sprijin pentru cei ce 
merg acum pe urmele cuvântului Tău de azi, pe urmele Tale, Doamne Păstor, și pentru acest 
mers trebuie îndemn sfânt mereu, mereu, Fiule Copil şi Dumnezeu desăvârșit, că Tu ai fost 
atâta de smerit, atât de aplecat după om, de Te-ai coborât din slăvile cerești şi Te-ai lăsat în 
jos să Te naşti ca omul şi să fii copilul meu, şi Dumnezeu desăvârșit, iar prin feciorelnicia 
sufletului şi a trupului meu ai fost ocrotit, Sfinte Doamne, prin partea mea de ocrotire pentru 
Tine, așa cum ar fi femeia să-și păzească însoţitorul de tot ce nu înseamnă Dumnezeu, dacă ea 
ar iubi ca mine cu iubirea sa, Doamne. lată, eu lucrez cu Tine cuvânt sfânt între Tine şi mine, 
între mine şi Tine în ziua mea de serbare și de suire la cer între sfinți, și cu tot cuvântul de azi 
Noi sprijinim pe cei ce merg pe urmele cuvântului Tău de Păstor, că trebuie îndemn sfânt me- 
reu, mereu, fiindcă neputinţa de a iubi pe Dumnezeu e mare în om, e mare, Doamne, pentru că, 
iată, omul nu ştie, nu vrea să ştie şi să înţeleagă apoi facerea lui cea văzută şi cea nevăzută, 
căci cele dinăuntru ale facerii Tale în om sunt nevăzute, sunt acoperite, şi numai omul cel din 
afară este în cele văzute ale facerii Tale, dar cele nevăzute ale facerii lui le-a luat omul în 
stăpânirea lui când a pierdut raiul, când a căzut din rai prin nesupunere sub cuvântul Tău de 
peste el, o, şi de atunci omul este iscoditor, vrea să știe totul şi mereu, ca să arate căt este de 
păcătos, căzut prin păcat, căzut în păcat, Doamne. 


că nici satana nu va face altfel în ziua Ta de slavă, când toţi şi toate vor sta faţă 
în faţă cu ceea ce au făcut cu lucrul, cu cuvântul, cu gândul, şi iată, încă mai poate avea parte 
de burete, cu care să-și șteargă omul faţa și toată fapta vieţii lui înaintea Ta, iar nașterea cea 
de sus a omului stă în cuvântul Tău de iubire şi de dor după om, Doamne îndurerat și plin de 
milă de Tine şi de om. 


Și am grăit Noi cuvânt încă, şi avem mângâierea în el pentru toți cei care vor alege 
ascultarea şi asemănarea cu Noi, o nouă zi de început al vieţii lor, o nouă iubire, înnoirea 
poruncii iubirii de Dumnezeu, şi să fie o iubire mare în cei ce merg cu pasul pe calea cuvântului 
Tău de Păstor, că dulce îi păstoreşti, dulce îi înveți, Doamne, iar 


O, fii şi fiice care căutaţi acest cuvânt de Păstor, pe Fiul meu Cuvântul, o, El vine la voi 

și ca să nu mai fie lucrătură de păcat în om până la sfârșitul 

timpului, ci și cu care să judece lumea 

cea care nu se lasă de gustul şi de fructul păcatului, al pomului din care omul n-a ascultat să 
nu ia din el în rai. 


O, popor al Fiului meu lisus, 0, din păcat în păcat vine pe pământ om după om, om din 
om, dar eu mă aplec și grăiesc peste voi ca să împărţiţi voi acest cuvânt, iar voi 

pe Domnul ca Fiinţă a voastră, și veţi fi voi nădejdea Lui pentru sfârşit de timp şi veţi spune la 


mulți minunea omului nou, născut din Dumnezeu, din cuvântul lui Dumnezeu la sfărșit de timp. 


Toţi cei care luaţi de la izvor cuvântul lui Hristos, o, alungaţi nepăsarea de suflet! Luaţi 
iubirea ca viaţă, căci iubirea vi-L dă pe Fiul meu de Păstor peste voi, vă poartă de mânuţă ca 
să fiţi sfinţi, căci Î 


„... — Acum, mamă, ridicăm sărbătoarea şi merg cetele cereşti la locul lor de slavă, în 
cele nevăzute ale lui Dumnezeu. 


O, fiilor primitori de Dumnezeu, mare Îmi este mângâierea că-Mi ieşiţi întru întâmpi- 
nare când vin la voi cuvânt! Mângâiere vă întorc şi Eu. lar voi fiți împărțitori acum din partea 
Mea, şi fiți mângâietori prin orice lucraţi voi pentru mersul cel cu Domnul al celor ce merg 
după EI, după glasul Meu de Păstor, de Blând Păstor, o, fiilor. Amin, amin, amin. 


Extras din Cuvântul lui Dumnezeu la Praznicul Adormirii Maicii Domnului, din 28-08- 
2020. 

lată, femeia care crede și îşi zice că iubește un bărbat, o, biata de ea şi de el, aceea îi 
face brâncă spre mizeria păcatului cu inima și cu trupul apoi, că nu-i altceva, nu-i iubire, ci e 
păcatul care aţâță omul spre el, şi pentru el se depărtează de Dumnezeu om pe om, pentru păcat 
şi spre păcat, o, şi asta este fața lumii oamenilor, şi e potrivnică cu totul purtării crucii vieții, şi 
iată, iată că mai multă minte are un copil de trei ani, decât un om căruia îi merge mintea şi inima 
spre păcat, spre dragostea de păcat, şi de aceea am spus Eu, Domnul, că a copiilor este împărăția 
lui Dumnezeu, şi a acelora care ca şi ei nu caută spre păcat, nu trag cu păcatul, iar cine caută cu 
păcatul caută despărțirea de Dumnezeu, căci Eu sunt fără de păcat, şi de aceea nu Mă voiește 
omul, o, şi rămân să plâng pe urma omului care se tot desparte de Mine pentru păcat, iar calea 
crucii este calea cea cu Dumnezeu pe ea, şi merg pe ea cei ce se sfinţesc pentru ea. 


Şi acum taină mare aşez în cartea cuvântului Meu şi spun pentru cei ce au minte ca să 
înțeleagă cu ea, şi iată ce spun: 


„0, dar unde se mai găseşte aşa iubire de Dumnezeu, 
aşa milă pentru ranele Mele purtate pentru mireasa Mea, așa credincioşie? 


„.. Când Eu, Domnul, dau să-Mi apropii mila Mea de omul greşit ca să-l curăţ de păcatul 
făcut, el nu Mă primește cu uşa larg deschisă, el se tulbură, se nelinişteşte, își agită simţirea 
inimii ŞI nicidecum nu se bucură că vin să-l scap de cele ce-l apasă, şi care sunt scrise de satana 
în dreptul lui. Nu și-a însuşit omul în rai păcatul, care l-a rușinat apoi şi l-a îndemnat să se 
ascundă cu el, ba, din contra, a dat vina pe Dumnezeu, și a dat vina pe şarpele de satana, iar el 
nu și-a luat vina ca să-i pară rău şi să se aplece pentru iertarea cea prin aplecare. A trebuit să 
cobor Eu de lângă Tatăl şi să Mă nasc cu trup pământesc şi să-Mi însușesc Eu vina pe care omul 
nu şi-o poate însuși, o, şi așa am arătat câtă batjocură aduce omul asupra lui Dumnezeu când el 
nu-şi însuşeşte păcatul făcut ca să-și ceară iertare de la Domnul, de la Cel ce are putere să ierte 
păcatele omului. 

Extras din Cuvântul lui Dumnezeu din Duminica a treia a Postului Mare, a Sfintei Cruci, 
din 04-04-2021. 

Şi este acum în cuvânt cel pe care apostolul Filip l-a vestit şi i-a spus şi lui: «Am găsit 
pe lisus Hristos, despre Care Moise a scris. Hai, vino și tu să vezi!». EL a venit, iar Eu am 
spus: «Iată-l pe cel fără de vicleșug în Israel!», şi el M-a mărturisit şi a zis: «Rabi, Tu ești 
Împăratul lui Israel, ești Fiul lui Dumnezeul». 


Am fost chemat apoi la nunta lui şi am făcut minunea vinului nou și am spus să dea 
nunului nunții ca să bea, şi nunul a băut şi a chemat pe mire, că nu știa ce să creadă gustând 
vinul. Am făcut minunea aceasta în Cana Galileii ca să întăresc credinţa ucenicilor Mei şi Mi- 
am arătat slava înaintea lor şi înaintea nuntașilor, o, şi petrecerea nunţii s-a spart, s-a schimbat 
în credință şi în uimire şi toți au înţeles ce era de înţeles în clipa aceea, că am binecuvântat pe 
mirele nunții cu pecetea apostoliei între cei doisprezece ucenici ai Mei. 


Numai că atunci a fost cununia cu Hristos a mirelui nunţii și a nunta- 
şilor, şi nu trebuie batjocorită lucrarea minunilor lui Dumnezeu, cea pentru întărirea cre- 
dinţei celor cărora le este dat de la Tatăl să creadă şi să înţeleagă că nu-i este de folos omului 
să se căsătorească, o, nu, ci îi este de folos să mărturisească fiilor oamenilor pe Hristos, pe Cel 
fără de păcat, pe Domnul Cel înviat, Care prin moartea Sa pe cruce a plătit viața celor păcătoşi 
şi mult păcătoşi, ca să creadă ei apoi aşa cum mirele din Cana Galileii a cunoscut pe Dom- 
nul şi a crezut în EI şi a plecat cu EI, lăsând mireasa şi nunta şi nuntaşii şi născându-se de 
sus, din dragostea lui Dumnezeu pentru om. 


Acum, iată mirele nunţii din Cana. EI a fost şi este ucenicul Meu între cei doisprezece, 
şi stă în ziua aceasta în sfatul zilei cu Mine, cu ucenicii Mei şi cu voi, fiilor, cu voi, cei de azi 
ucenici ai Mei. 


— O, e ziua mea de serbare între aleşii Tăi de atunci, Doamne. Sunt fericit că am pri- 
lejul să-Ți mulțumesc cu graiul meu acum pentru că m-ai luat de pe calea cea cu păcat a fiilor 
oamenilor şi m-ai păstrat mire, o, Doamne. Sunt fericit, şi mă aplec cu supunere purtării Tale 
de grijă, că Tu cu câteva zile mai devreme de ziua mea de nuntă mi-ai făcut chemare la Tine şi 
ai venit apoi la nuntă și m-ai luat cu Tine ca să fiu al Tău, şi i-ai ajutat pe nuntaşi să înțeleagă 
că Tu ești Fiul lui Dumnezeu și că trebuie să Te urmăm şi să lăsăm totul pentru Tine, pentru 
slava Ta, pe care ai arătat-o atâta de măreț în ziua când Tu m-ai peţit al Tău şi m-ai învăţat să 
las pentru Tine totul, tată şi mamă, fraţi şi surori, mireasă și nuntaşi şi pe mine însumi apoi ca 
să-Ți fiu Ție ucenic. 


Mă doare în cer, mă doare de atunci şi până azi şi până mâine, că ziua nunţii din Cana 
s-a făcut prilej bun pentru cei ce își aleg viața cea pentru păcat, căsătoria, şi 


. Jar pe mine mă doare în cer așa cum îl doare pe Adam că din pricina lui pierd 
oamenii ascultarea de Dumnezeu și dragostea de EI, pierd raiul şi îl dau pe păcat, o, şi e de 
plâns în cer pentru păcatele de pe pământ, că pe pământ se unesc bărbatul și femeia să-și 
petreacă viața împreună, dar pe cei doi îi atrage unul spre altul păcatul mai întâi, pofta dintre 
bărbat și femeie pentru păcat, Doamne, dar care nu ţine mult, că nimic nu-i veşnic pe pământ, 
iar după ce puterea cea rea îi părăsește pe cei doi, ei se răcesc unul de altul, că păcatul nu dă 
nimic bun omului, decât dezamăgire și dureri mari de duh şi de trup apoi, tristețe pentru irosi- 
rea vieții şi a puterii pentru viaţă, o, şi aşa e viaţa omului pe pământ, viaţă cu păcat, urâtă lui 
Dumnezeu și sufletului din om, dar iată, trupul îl biruieşte pe om din pricina poftei cărnii, 
carnea care va putrezi de păcătoasă ce este, și iată, omule, îți trebuie dragoste multă, iar dra- 
gostea este Dumnezeu. Dacă ești parte bărbătească îți trebuie bărbăţie şi pricepere sfântă şi 

statură sfântă pentru mersul cel cu Dumnezeu, iar dacă eşti parte femeiască îți trebuie multă 
umilință, multă, multă sfială, multă aplecare și multă cuminţenie de duh şi de grai, măsură dată 
de Dumnezeu pentru femeie, şi nu să facă ea ca femeia cea de la început, cea care a îndrăznit 
atât de mult asupra bărbatului și asupra lui Dumnezeu, ajutată de duhul slăbiciunii ei, duhul 
care ucide. 


Iată, este multă și mare deosebire între om şi om, între creştin și creştin, deosebire cât 
de la cer la pământ între cel ce ştie şi face tot ce trebuie să facă omul creștin, şi cel ce nu este 
din aluatul din care se naşte omul creștin, și această deosebire e ca aceea dintre pânza de in 
curat și cea care îngână firul de in, o, şi această deosebire e ca aceea dintre vasul de cristal şi 
cel de material plastic, și grăim cu graiul cel de pe pământ, că în cer e altfel cuvântul şi graiul 
lui, dar pe pământ e omul care face şi pune nume apoi peste cele făcute de el din păcat, din foc 
și prin foc, prin dogoare mare, căci duhul cel străin de Dumnezeu stă pe urma omului ca să-l 
îndemne la rău, așa cum a făcut și în rai, de a căzut omul apoi de lângă Dumnezeu. 


O, e deosebire mare și multă între omul cel curat cu inima și cel viclean cu inima şi cu 
cuvântul şi cu fapta cea de deasupra, şi care îi descoperă faţa și viclenia apoi, și 


O, Doamne, o, ce bucurie, Doamne, ce mare bucurie! Odată cu prilejul serbării mele 
între aleşii Tăi de atunci eu am stat lângă Tine și am grăit peste pământ, şi minune mare este 
această zi, căci eu am avut prilejul 


Acum, mare aplecare ți arătăm noi, cei doisprezece. Bucuria ne-a fost mare, mare, 
Doamne, și stau cetele cereşti uimite de cele grăite de noi, aleşii Tăi, grăind noi cu Tine în Ziua 
aceasta mare prin mărturisirea ei, o, şi 


așa cum eu, Doamne bun, am avut parte să primesc de 
la Tine în ziua când mi-ai aşezat pașii vieții spre sfințenia Ta, după ce eu Te-am cunoscut când 
m-ai chemat să Te urmez și când Ți-am spus cu mare credință: «Tu ești Fiul lui Dumnezeu şi 
Împăratul meu!y. 


— O, slava Mea e minunată prin minunile ei! Această zi a fost o minune ivită deodată, 
o mărturisire lucrată minunat în vreme. 


Îmi îmbrăţișez ucenicii cu care azi am petrecut aici la voi, fiilor din cetate. Iată, cu cei 
din cer staţi voi la masă aici, în grădină. Fiţi, dar, primitori, fiilor, căci cerurile se deschid şi 
vin îngerii lui Dumnezeu și se suie şi se pogoară peste Fiul Omului, peste Mine purtându- 
Mă spre voi şi spre Tatăl dinspre voi, şi așa i-am spus lui Natanael numit Simon, şi i-am spus 
lui așa ca să-l fac pe el mireasă a Mea ca şi pe voi, fiilor. 

Extras din Cuvântul lui Dumnezeu din Duminica a patra după Sfintele Paşti, a Slăbăno- 


gului, şi Sărbătoarea Sfântului Apostol Simon Cananeul, din 23-05-2021. 
RX 

E sărbătoare mare și sfântă în cer şi pe pământ. Sună îngerii din trâmbiţe, sună de săr- 
bătoare, sună de bucurie. Sună trâmbiţele îngerilor vestitori, sună ca să se adune oştirile cerești 
şi îngereşti şi să se aşeze rânduri-rânduri deasupra cetăţii cuvântului lui Dumnezeu, aici, pe 
vatra neamului român, aici, unde Eu, lisus Hristos, Fiul şi Cuvântul Tatălui Savaot, am vestit 
pregătire de praznic sfânt, aici, unde face pogorâre Duhul Sfânt Mângâietorul şi Se împarte apoi 
cu cele de la Dumnezeu vestite peste pământ. (Joan: 15:26; 16/12-14.) lar în duminica aceasta, 
a Cincizecimii, a opta după Învierea Mea din răstignirea pe cruce, Duhul Sfânt Îşi are ziua Sa 
de serbare, ziua numelui şi a lucrării Sale, a începutului cel nou acum două mii de ani, când 
dragostea Mea își croia cale în inimile multora şi ridica unii după alţii pe mulţi, mulți ucenici, 
mulți şi tot mai mulți botezați de Duhul Sfânt întru coborârea Sa atunci, o, şi creștea dragostea, 
creștea biserica cea dintâi, că mulți primeau iubirea să fie cu Hristos şi îşi lăsau pentru El tată 
şi mamă, soţie şi copii, frați și surori, lăsau tot, şi pe ei înșiși apoi şi se dăruiau lui Hristos 
ucenici, O, şi vrednici erau ei de dragostea Mea apoi, iar Eu, Domnul, primeam dragostea lor, 
de care nu se mai lăsau până la sfârșit, până la mucenicia lor pentru numele Meu purtat de ei, 
O, şi erau ei Evanghelia Mea cea împlinită, vestită lor din vremea apostoliei Mele de trei ani şi 
Jumătate şi împlinită de ei cu preţul vieții lor, şi dragostea lor era mare, era multă şi rodea ea 
rod bogat, ucenici din ucenici, că Eu le-am spus lor când M-am întors la Tatăl că dacă nu Mă 
duc, nu poate veni la ei Duhul Sfânt Mângâietorul, pe Care L-am promis lor să fie cu ei până la 
sfârșit şi să le dea de la Mine lor vestiri şi mângâieri. 


O, vine slava Domnului! Vin sfinţii şi îngerii aici, venim în stoluri, fiecare stol cu căpe- 
tenia în față, căci așa este în cer. 


O, bucuraţi-vă voi, ceruri, şi tu, pământule, şi tu, o, ţara Mea de venire acum, la sfârşit 
de timp peste pământ cuvânt, şi tu, cetate a cuvântului Meu de pe meleagul neamului român! 
O, bucuraţi-vă laolaltă, după cum v-a făcut Domnul strigarea la duhul bucuriei, că sus şi jos, de 
jur-împrejurul acestui petecuţ de pământ, stau horă puterile cereşti într-un freamăt sfânt şi mân- 
gâios, O, şi un aşa dulce așternut de sărbătoare ne este pregătit aici, şi Duhul Sfânt pogoară şi 
se serbează venirea Lui cea de acum două mii de ani peste cei dintâi ucenici ai Mei, cărora le- 
am promis acest dar sfânt, şi M-am ţinut de cuvânt, şi i-am înfăşurat pe ei în acest veșmânt, în 
limbi îngerești, limbile Duhului Sfânt Mângâietorul ca să se împartă ei cu ele şi să ia foc dra- 
gostea Mea în mulți, dragostea cea dintâi, şi să aprindă ea în mulți apoi acest foc, o, şi ardeau 
de drag şi de dor cei ce se eliberau de cele trecătoare privind spre veşnicie cu paşii lor încă din 
vremea trupului lor, căci veşnicia fiecăruia începe de aici, de pe pământ, și trec apoi în cele 
ce nu se văd, trec cei veşnici, că veşnici sunt cei ce iubesc ca Dumnezeu, veşnici ca El sunt 
apoi, şi cu EI e veşnicia lor, ca şi dragostea care le-a dat lor calea veşniciei, calea cu Hristos, 
Care este iubirea Tatălui pentru fii, pentru cei ce se fac fiii lui Dumnezeu pe pământ. 


O, pace vouă! Pace vouă, fiilor din cetate, adunaţi acum aici cu cei din cer oaspeţi sosiți 
la voi, şi cu cei ce lângă voi au stat şi au pus inima şi mâna pentru înveșmântarea aşternutului 
sărbătorii de acum, aici! 


Pace vouă, pace peste voi toți, şi pace oaspeţilor cereşti, cu care Ne-am strâns cu voi la 
serbarea Duhului Sfânt, căci Duhul Sfânt a stat la rând, fiilor, că a lucrat Tatăl, şi apoi Fiul, şi 


a lucrat apoi şi lucrează Duhul Sfânt, şi iată întreita lucrare a Preasfintei Treimi a lui Dumnezeu! 


O, fulor, sunt cuprinși de fior sfânt toți sfinţii, toate oştile cu care am venit şi Ne-am 
aşezat. Numai faptul că petrec cu voi aici în sărbători, unde Eu lucrez cu voi pe pământ, o, e 

mare, mare bucurie pentru ei, pentru sfinții Mei. Bucuraţi-vă şi vă veseliţi şi voi, fulor, şi pre- 
gătim acum cartea praznicului de azi, și am făgăduit că vă voi desluşi o mare taină, taina dra- 
gostei dintâi, măi fulor. 


Cu mare grijă voi lucra, cu deamănuntul voi vorbi, că voiesc să se ştie ceea ce nu s-a 
putut vorbi până acum, dar tainele Tatălui Meu trebuie să fie pătrunse bine, trebuie ştiute, fiilor, 


O, şi de aceea e de vorbit, şi apoi de înţeles, şi apoi de ales, și mai ales pocăință trebuie la toți 
ci care n-au avut şi n-au pricepere, și fost o Vreme de două mii de ani de nepricepere, 
chiar dacă unii fără să ştie prea mult au ales viaţa cu Hristos, dar cum e prea puţin înțeleasă 
viața cu Domnul în toată puterea ei, iată, n-a fost urmată după legea iubirii de Dumnezeu de cei 
ce s-au ales pentru Domnul, căci omul se iubeşte pe sine prea mult, fiilor, și îşi iubeşte prea 


mult casnicii săi, şi din această pricină nu este el pătruns de înțelepciunea tainelor vieţii cu 
Domnul, ca să poată el apoi cu Dumnezeu şi numai cu Dumnezeu pentru viaţa sa. 


Aduc acum aminte de cuvântul Evangheliei Mele şi de lucrul Meu peste cei aleşi Mie 
ucenici, că în vremea pregătirii credinţei şi a inimii lor pentru urmarea Mea le spuneam lor: 
«Cine nu lasă pentru numele Meu mamă şi tată, soţie și copii, fraţi și surori, averi şi ranguri 
şi pe sine însuşi apoi, nu poate fi ucenicul Meu!», şi iarăşi spuneam: «Cine nu urăște pe 
mamă şi pe tată, pe soție și copii, pe toți ai săi casnici și prieteni, nu este vrednic de Mine! 
Cine iubeşte pe toți ai săi mai mult decât pe Mine, nu este vrednic de Mine». 


Osteneau cu mintea şi cu înţelegerea ucenicii Mei când Eu aşezam peste ei tainele Ta- 
tălui Meu ca să le priceapă ei. N-au putut îndeajuns pricepe, n-au putut, până nu s-au împlinit 
sub ochii lor toate cele scrise despre Mine, 

„să Mă creadă și să Mă urmeze și să Mă iubească pentru ei, căci am spus la 
început: «Să iubești pe Dumnezeu din toată inima ta, din toată virtutea ta, din tot sufletul tău 
şi din tot cugetul tău, omule!», 0, şi am rămas cu zisul, căci omul şi-a ales și își alege altă 
iubire, ca şi Adam, şi îşi ridică urmași ca şi el, aşa cum şi Adam a făcut asta. Îşi alege omul 
însuratul şi măritatul ca să-şi ridice urmaşi pentru potop, pentru gunoi, pentru deşertă- 
ciunea vieţii pământeşti, şi nu pentru iubirea de Dumnezeu, căci 

„ dar vrea omul să ştie asta? 


O, omule, o, omule, Dumnezeu este iubirea, iar satana este păcatul, și nu-i este de 
folos omului să se însoare, şi îi este pagubă și pe pământ şi apoi, după viaţa pământească. Am 
descoperit ucenicilor Mei că nu-i de folos omului să se însoare, că bine face cel ce voiește să- 
şi păstreze fecioară pe fiica sa şi că toţi cei care se căsătoresc vor avea de suferit, şi nu vor fi 
cruțați dacă nu vor îmbrățişa sfințenia la glasul Evangheliei Mele pentru cei ce se sfinţesc. 


O, fii ai oamenilor, copiii voştri sunt dovada păcatelor voastre, după ce şi voi aţi 
fost zămisliți întru păcat de născătorii voştri, şi am zis: «Lăsaţi copiii să vină la Mine ca să 
se facă ei vrednici de împărăţia Mea dacă vin și dacă Mă urmează, lepădând totul înapoi şi 
urmându-Mă apoi!». Le-am dat suflet la naşterea lor, şi are datorie față de Mine fiecare om 
pentru sufletul din el. 


Le-am spus la creştinii care au avut parte de acest cuvânt în primii ani de coborâre a 
Mea cuvânt pe pământ prin trâmbiţa Mea Verginica, i-am povăţuit pe ei şi le-am spus: «Daţi- 
vă de pomană copiii voştri, ca să aveţi parte de ei în cer şi să n-aibă diavolul parte de ei». (Să-i 
dea să viețuiască la mănăstiri, n.r.) O, n-au putut, chiar dacă unii au încercat aceasta, dar s-au 
dus apoi să aibă grijă de ei tot ei, şi nu i-au lăsat acolo unde i-au dat, şi toţi cei care s-au dus la 

mănăstire au căzut apoi în lume cu viaţa lor, au căzut din pricina amestecului cu casnicii lor, 
după ce s-au dat Mie, căci Eu am spus: «Dușmanii omului sunt casnicii săi». 


lată, taină mare spun acum: 


„iar fiilor oamenilor le-am spus: «Lăsaţi copiii 
să vină la Mine!». 


O, să nu se mai întrebe cei căsătoriți, să nu se mai întrebe cum se mai înmulţesc cei ce 
se păstrează creștini cu viaţa. Creștinii trebuie să-şi facă fii duhovniceşti dintre copiii celor 
ce nasc copii, a celor ce se însoară şi se mărită și sunt în lume cu viaţa lor, o, că Eu, Domnul, 
nu pot fi de partea celor ce se însoară și se mărită, căci am zis că 
Ea nu om cu gust de păcat în el, că nu se însoară omul pentru făcut copii, ci pentru gustul 
păcatului, şi din care ies copiii, şi păcatul îi spune apoi omului tată şi mamă, şi aşa este rodul 
omului lumesc şi trupesc. 


O, dacă erau plăcute lui Dumnezeu însuratul și măritatul n-aș mai fi spus că dușmanii 
omului sunt casnicii lui, n-aș mai fi spus că dacă voiește cineva să vină după Mine acela să se 
lepede de casnicii lui şi să-Mi urmeze aşa cum M-au urmat apostolii Mei de atunci, biserica 
Mea cea dintâi. 


La începutul cel prin lisus Hristos toți cei care au priceput cu adâncime dragostea Mea 
pentru om, venirea Mea pe pământ şi voia Mea şi mersul cu Mine, toţi aceștia se strângeau sub 
iubirea de Dumnezeu şi erau toţi într-o trăire frățească şi erau familia Mea duhovnicească, fraţii 


Mei şi fii ai Tatălui Meu, şi Mă iubeau cu lepădare de sine și Mă iubeau nemaiputând altfel, 
decăt cu Dumnezeu isus Hristos, și taţi erau Inalt zi și noapte în dragostea Mea, și toate 
de obşte, şi toți doreau să ajungă lângă Mine fiecare mai întâi, mai primul, mai repede el, o, și 
Mă iubeau până la mucenicia lor, care îi aducea la Mine, şi apoi Mă iubeau în cer, căci pe 
pământ împlineau Evanghelia Mea cu o dragoste mare şi multă și până la sfârșit. lar cei ce 
slăbeau din pricina neveghii, pierdeau dragostea aceasta, cădeau din dragoste, cădeau în slăbi- 
ciuni, şi apoi se depărtau de Dumnezeu, pe când alţii nu se lepădau nici de teama suferințelor 
din partea celor ce voiau despărţirea lor de Mine. O, şi toată vremea aceea a Evangheliei 
dragostei Mele pentru cei ce se alegeau Mie dintre fiii oamenilor, 

dintâi şi vremea ei, primii creştini, biruitori pentru comoara inimii lor, căci comoara lor eram 
Eu, Cel din inima lor cuprinsă în dragostea Mea cea pentru ei, dacă ei atâta Mă iubeau, atât de 
mult Mă legau cu viaţa lor, răscumpărată Mie prin moartea Mea pe cruce pentru ei. 


lată taina dragostei dintâi, iubirea dintre Mire şi mireasă, iubire cerească, și iată, 
însuratul şi măritatul n-au fost şi nu sunt pentru creştini, pentru cei ce se aleg fii ai lui Dumnezeu 
pe pământ, ci sunt acestea pentru fiii oamenilor, iar pentru creştini este dragostea dintâi, 
nedespărțirea dintre ei şi Mine până la jertfă, până la mucenicie acești iubiți ai Mei. 


Fiilor, fiilor, grăiesc cu voi ca să împărțim tainele Tatălui Meu peste fiii oamenilor. 
Adevărata pocăință o simt în ei numai cei care s-au despărțit de Domnul după ce L-au iubit cu 
lepădare de sine, şi apoi căzând, plâng pentru durerea care îi ajunge şi pentru părerile de rău, 
care îi aduc la o mare căinţă cu întoarcere, o, şi mare bucurie se face în cer când un iubit al Meu 
se desparte de Mine şi se întoarce iarăşi la Mine cu mare durere, cu mari lacrimi pentru despăr- 
țirea în care a stat o vreme. 

Dar cu cei ce se însoară şi se mărită Eu n-am ce să fac şi ce să lucrez, ei sunt robi 
păcatului din ei şi sunt iubiți apoi de păcat şi nu pot fi ai Mei, căci sunt trupeşti, sunt altceva 
decât fii ai lui Dumnezeu, ai dragostei cereşti. 


O, nu mai am cui să-i spun: „Întoarce-te la dragostea dintâi!”, nu mai am! Cine se mai 
desparte de păcat ca să fie apoi al Meu şi fără de păcat? Piere creştinul ca Adam, pică din 
Dumnezeu încă de la naşterea sa. Păcatul este veninul care intră în om prin mușcătura lui 
satana, pecetluindu-l pe om acest vrăjmaş veninos, căci înălțarea minții îl conduce pe om în 
cădere, în păcat. 


Am fost respins de poporul Israel, care era popor după trup, nu după duh, dar iată, în 


ţara românilor sunt primit, şi neamul creştinesc aduce la împărăţia cerurilor pe cei fără Dumne- 
zeu, căci în împărăţia cerurilor nu se însoară şi nu se mărită nimeni, și sunt ca îngerii, 


„ şi nu se însoară şi nu se mărită cei ce se învrednicesc de taina dragostei dintâi, 
taină pricepută de ei. 


Iar voi, fii ai oamenilor, nu vă mai întrebaţi cum se mai înmulţesc aceştia dacă nu nasc 
prunci, ci mirați-vă cum pier oamenii ca niște viermi sub călcâiul nedragostei de oameni, sub 
icioarele ucigașşilor de oameni. 


„ care-şi aleg viaţă îngerească pe pământ. Voi le daţi însurat și măritat fiilor voştri, iar 
fini lui Dumnezeu le dau viață veșnică celor ce vin spre botezul cu Duhul Sfânt, spre taina dra- 
gostei dintâi, iar copiii care se nasc astăzi sunt pentru satana, îi ia el de mici şi le pune în inimă 
urâciunea pustiirii inimii din om, ca să nu mai poată Domnul intra în mintea și în inima copilului 
care se naşte în aceste vremi. 


O, fiilor din cetatea cuvântului Meu, sunt la voi cu duhul şi cu lucrarea dragostei dintâi. 
Voi aţi lăsat tată şi mamă, aţi lăsat soții, soți şi copii, ați lăsat fraţi şi surori, lumea şi mersul 
prin lume şi staţi în familia Mea duhovnicească, iar Eu, Domnul, în mijlocul vostru lucrez taina 
învierii morților, măi fiilor. Sunteţi osteniţi de puteri lucrând vremea Scripturilor Mele de acum, 
dar bucuria pe care o faceți celor adormiţi, o, e mare, fiilor. Iată ce spun ei Domnului. Auziţi 
voi ce-Mi spun: 


— O, ce mare har ai pregătit pentru noi aici, Doamne, ce mare! O, ce dulce biserică, 
în care suntem noi pomeniţi înaintea Ta pentru iertarea şi vindecarea noastră cea de la Tine! 
Ce trudă, ce stoarcere de puteri aduc Ţie pentru noi cei ce slujesc aici zi și noapte ca niște 
ucenici dați ie cu totul pentru noi și pentru mulți, iar lucrarea și taina dragostei dintâi este cu 
ei aici, ca la primii creştini, o, și slavă Ție pentru ei, şi slavă Ţie pentru noi, pentru mila Ta de 
noi, 0, Doamne! 


— lată, așa grăiesc ei Mie la vederea cetăţii Mele cu voi şi a lucrării Mele pentru ei, 
fiilor. Toţi cei din acest cătunaș, care dezbracă trupul şi ajung în cele nevăzute ale Domnului, 
toți se minunează de ceea ce văd ei aici pentru ei, o, şi n-au cunoscut cât au trăit cu trupul taina 
Mea cu vol. 


Şi acum spun pentru tot sufletul care a aflat voia Mea prin acest cuvânt, şi spun: Dacă 


ai aflat lucrarea cuvântului Meu, şi ceea ce cer Eu creştinului prin ea, iar tu nu cauţi supus pentru 
împlinirea lui, a cuvântului Meu, o, toţi aceştia vor suferi, căci au datorie la Dumnezeu ca să-l 

împlinească voia despre care ei au aflat. O, ce să le fac? Cum să-i apăr de dureri dacă ei nu fac 
voia lui Dumnezeu, arătată acum în cuvânt din cer venit pentru vremea aceasta pe pământ? 


Suferi, creştine, şi nu ştii de ce suferi. Tu ai aflat de la Mine voia Mea și n-o faci, și 
stai mai mare ca Dumnezeu peste tine. Ce să-ţi fac când tu asta cauţi? Dacă ai vrea să nu suferi 
ai căuta să nu calci peste cuvântul Meu, neîmplinindu-l pe el. 


Toţi cei care suferă sunt cei ce nu fac voia Mea, pe care ei o ştiu. Cei sosiți mai târziu 
lângă lucrarea cuvântului Meu au rămas mai fierbinţi, mai cu dor, mai cu împlinire a voii Mele, 
a cuvântului Meu, iar din cei mai demult s-au întors la mamă şi tată, la frați și surori, au copii, 
au soții, au casnici, nu pot ei cu Dumnezeu, 0, şi nu se merge așa în urma Mea, şi nu-i pot spune 
nici unuia: «Întoarce-te la dragostea dintâi!». 


V-am dat din Tatăl, fiilor. Numai celui ce voieşte Tatăl să-i descopere, numai acela 
înțelege întreg taina vieţii de creştin, ai cărui casnici sunt numai cei ce fac voia lui Dumnezeu, 
sfințirea lor, asemănarea lor cu Mine, fiilor. 


O, e praznic sfânt de Rusalii și v-am adus deslușiri de taine, taina dragostei dintâi, 
taina fiilor lui Dumnezeu, a ucenicilor Mei după adevăr ucenici, şi care nu se întorc, şi merg 
şi vestesc pe Domnul peste fiii oamenilor. Este vreun întuneric în acest cuvânt? O, nu este! S- 
ar îndura satana să arate oamenilor lumina acestui cuvânt? 


O, luați învățătură şi purtaţi-vă cu înţelepciune, voi, mai-marilor de peste popoare! Slu- 
Jiti Domnului cu frică şi bucuraţi-vă de EI tremurând, dați-l slavă și învăţaţi calea cea dreaptă, 
ca nu cumva să pieriţi, 


Iar voi, fii ai oamenilor, până când aşa greoi la inimă, iubind deşertăciunea şi umblând 
după minciuni? O, cutremuraţi-vă şi nu păcătuiți, şi spuneți-vă acestea în inimile voastre și căiți- 
vă în aşternuturile voastre şi rugaţi-vă cu nădejde, aceasta am să vă spun. 


Şi acum Ne aplecăm mulțumindu-vă pentru închinare şi pentru bucurie, fiilor. Rămâneți 
întru iubirea Mea, în taina dragostei dintâi, fiilor din cetatea cuvântului Meu! Am unit începu- 
tul cu sfârşitul, fiilor. Staţi cu credincioşie pe stâncă! Duhul Sfânt Mângâietorul v-a mângâiat 
de ziua Lui de naştere între ucenici, de lucrarea Sa între ei și peste ei, şi acum Se bucură de voi, 
de taina dragostei dintâi, care este cu voi, fiilor. 


Bucuraţi-vă şi vă veseliți cu praznic ceresc, cu cetele cereşti aici, deasupra, şi bucuraţi- 
L pe Domnul, fiilor! O, pace vouă! Bucurie vouă! Toţi ne aplecăm cu duioşie şi privim la voi. 
Pace vouă! 


Acum, fiilor, vă veţi odihni de truda care v-a aplecat sub ea. Rămânem pentru voi, ră- 
mânem de veghe pentru voi, fiilor. E dulce la voi pentru Noi în sărbători, e mare taina cerului 
cu voi, 0, fiilor. O, e măreț, e tot mai măreț locul Meu cu voi, aici, şi aceasta n-au căutat să 
înțeleagă cei care odinioară veneau aici nepregătiți şi apăsând pe mersul Meu cu voi cu ames- 
tecarea lor, în care se află ei, neprimind la vreme ceea ce Domnul a aşteptat de la acest popor 
hrănit din cer atât de multă vreme. 


Hai, odihniți-vă, copii osteniţi! Aveţi pe cei din cer oaspeți la masă cu voi, iar voi atât 
de primitori vă aşezaţi înaintea lor. 

Duhul Sfânt Mângâietorul vă dă dar şi har, vă îmbracă în albul sfinților Mei, că iată, v- 
ați gătit de serbare cu cămăşuţe albe şi cusute în cruciulițe mii de mii, şi semănaţi cu Noi, căci 
şi Noi avem veşminte albe, fiilor. 


O, sfinţiți-vă viaţa, sfinţiți-vă lucrarea mâinilor, şi binecuvântare să aveţi în lucrul 


care-l lucraţi pentru frumosul cerului cu voi, fiilor! 


Iar şi iar pace vouă! Pace vouă, o, fiilor! amin, amin, amin. 
Cuvântul lui Dumnezeu din Duminica Rusaliilor, Praznicul Pogorârii Sfântului Duh, din 
20-06-2021 


XR e 


(Cuvântul lui Dumnezeu la Cetatea Sfânta Noul Ierusalim. www.noul-icrusalim.ro) 


(Selecţia textelor și sublinierile cu caractere îngroşate aparțin redactorului.) 
(Vezi reportaj Noul Ierusalim ; http:/Awww.youtube.com/watch?v=RYtAd-ycLhU&fea- 


ture=gv n.r.) 


Alte teme: 


Acest cuvânt este râul vieţii 

Adevărata biserică 

Antichrist şi fiara apocaliptică 

Ca fulgerul care iese de la răsărit, aşa este venirea Domnului 
Ca în vremea lui Noe 

Calul alb apocaliptic 

Cartea Mielului 

Ce spurcă pe om, ce intră sau ce iese din el 


Cerul - scaunul de domnie, pământul - aşternut picioarelor - omul îndumnezeit 
Despre botez 

Despre chipul cioplit şi semnul crucii 

Despre post şi milostenie 

Enoh şi Ilie 

Focul apocaliptic 

Împărăţia cerurilor nu vine în chip văzut 
Împărăţia de o mie de ani 

Învierea morţilor 

Morţii aud glasul Meu 

Necazul cel mare 

Despre sfârşitul lumii și Ziua Domnului 

Nunta Mielului 

Precum S-a suit, aşa şi vine, cu norii vine 
Proorocul mincinos şi ecumenismul 

Răpirea bisericii 

România - Noul Ierusalim - Noul Canaan 
Schimbarea sărbătorilor şi lepădarea de credință 
Semnul Fiului Omului 

Slava Domnului 

Taina de mântuire a omenirii - taina nestricăciunii 
Trâmbiţele apocaliptice 

Venirea în chip văzut 

